
ELŐSZÓ ÉS TAETALOM. 

A»Vasúti balesetekrök szóló munkám, általában a 
vasutak üzemvitele és berendezése iránt érdeklődők- 
nek van szánva és az a czélja, hogy a vasutak üzemében 
különböző okokból szárms^zó balesetek ismertetése által, a 
vasúti szakembereknek és a vasúti felszerelések és berende- 
zések előállításával foglalkozóknak figyelmét ezen a téren 
odairányitsam, ahol a vasúti balesetek elhárítása szem- 
pontjából, a pótlás vagy javítás elsősorban mutatkozik 
szükségesnek. Továbbá az önálló kezelésben lévő, kisebb 
vasutak alkalmazottaival kívántam a vasúti baleseteknek 
leggyakrabban előforduló okait és a balesetek elhárítási 
módjait megismertetni, mert ezen vasutak személyzetének 
nincsen elég alkalma, a szükséges tapasztalatok megszerzé- 
sére és végül, az utasokkal megismertetem azokat a szük- 
séges tudnivalókat, amelyeket a vonaton és a vasút mellett 
való tartózkodásuk idejében és a balesetek elleni védekezés 
tekintetében figyelembe kell venniök. 

A munka hét szakaszra van felosztva. 

Az első szakasz, a vasúti balesetek fogalmának ismerte- 
tése után, a vasúti balesetek általános okait, azok meg- 
gátlása tekintetében érvényben lévő törvényt és rendele- 
teket tárgyalja ; képet nyújt hazai vasútainkon egy évben 
előforduló balesetek számáról és következményeiről és 

végül tárgyalja a sajtónak magatartását a vasúti balese- 
tekkel szemben és annak hatását a vasúti végrehaj tó- szol- 
gálatra nézve. 

A második szakaszban, a vasúti alkalmazottak hibá- 
jából és vétségéből származó balesetek vannak tárgyalva, 
különösen : a vasúti végrehajtó szolgálatnál alkalma- 
zottak elméleti és gyakorlati képzettsége iránt támasztott 
igényekre, ezen szolgálatban szükséges pihenési időre és 
testi épségre, továbbá a szolgálatban előforduló ittassági 
esetekre terjed ki, ezeken kívül a személyzetnek oktatása, 
utasításokkal és rendeletekkel való ellátása van ismertetve, 
az említett körülményekre vonatkozó javaslataimmal. 

A harmadik szakasz, a vasúti berendezések, felszerelé- 
sek és építmények hiányosságaiból és helytelen kezelésé- 
ből származó baleseteket ismerteti. Részletesen az állomási 
védőjelzők, a kocsik kapcsolására használt csavarkapcsok, 
a sorompó és váltó-szerkezetek hiányosságait és az ezek 
miatt származó baleseteket öleli fel. Ezen tárgyra vonat- 
kozó fejtegetéseket a gyakorlatból vett és ilyen okból tör- 
tént balesetek leírásával világítottam meg és javaslataim- 
mal egészítettem ki. 

A negyedik szakasz, az elemi eseményekből származó 
vasúti balesetek leírását foglalja magában. Részletesen a 
hófúvások, árvizek, zord időjárás, ködös idő és a vonaton 
történő tüzesetek miatt történő vasúti balesetekre terjed ki. 
Az ilynemű balesetek elhárításánál követett eljárások ismer- 
tetésével és bírálatával. 

Az ötödik szakasz, az idegen személyek vétségéből és 
hibájából származó balesetek leírását tartalmazza. Neveze- 
tesen a vasúti felszereléseknek és berendezéseknek, a 
vasúti forgalomra veszélyes megrongálás ából és a gondatlan- 
ságból eredő balesetek meggátlását és az utasok egészségé- 
nek és épségének megóvása tekintetében szükséges tudni- 
valókat és szabályokat tárgyalja. 

A hatodik szakasz, a vasúti balesetek kötelező megvizs- 
gálását tárgyalja ; részletes ismertetésével azoknak az 
okoknak, amelyek miatt a baleseti vizsgálatok, a balesetek 
elhárítása tekintetében igen nagy fontossággal bírnak; 
ezeken felül az általam javasolt új vizsgálati módszer 
leírását tartalmazza, végül : 

A hetedik szakaszban (az előző szakaszokban előadottak 
nyomán) az utasok tanácsot nyernek arra nézve, hogy a 
vasúton való utazás és a vasút mellett való tartózkodásuk 
közben, testi épségük és egészségük megóvása tekintetében, 
rendes viszonyok és a vasúti balesetek alkalmával mire 
legyenek figyelemmel. Ebben a szakaszban vannak ismer- 
tetve azok a veszélyek is, amelyek az utasokat a jelzett hely- 
zetekben leginkább fenyegetik, hogy megismerve a veszé- 
lyeket, azokkal szemben helyesen viselkedjenek. Befejezésül 
a vaspályák által okozott halál vagy testi sértés iránti fele- 
lősség van tárgyalva. 

Az alább következő fejtegetéseimmel minden magyar 
embernek azon őszinte óhajtását igyekeztem egy lépéssel 
előbbre vinni a teljesüléshez, hogy a magyar vasutakon tíz 
utazás ne csak legkényelmesebb, de legbiztosabb is legyen. 

A szerző. 

I. 



Általános rész. 

Mint az ember életében a betegség, úgy jelentkezik 
időnként a vasutak üzemében a baleset 

Egyiknél az orvosok, a másiknál a vasúti szakemberek 
igyekeznek találni olyan szereket és eszközöket, amelyek a 
betegségek és balesetek ellen megvédenének. Tudjuk nsigyon 
jól, hogy ezeket a bajokat, — mint az élő szervezetekben ál- 
általában, — teljesen megszüntetni nem fog sikerülni soha, 
de minthogy a legtöbb vasúti balesetnél nemzeti vagyon 
pusztul el és igen gyakran emberi élet is áldozatul esik, a 
vasúti balesetek ellen védekeznünk és arra törekednünk, 
hogy a balesetek száma csökkentessék és káros következ- 
ménye enyhitessék, közös kötelességünk. 

A vasúti balesetek általános érdekű dolgok, az arról 
szóló hírek a közönség figyelmét megragadják s nagyobb 
vasúti balesetek világeseménynyé válhatnak. Példaképen 
felemlítem az 1880-ik évben. Skótországban a Tay-hídon 
történt kisikamlást, ahol 200 ember vízbe fúlt és 1901- ik 
évben, az Altenbeken mellett történt összeütközést, ahol 12 
utas meghalt és 9 súlyosan megsérült.. Tudjuk, hogy ezen 
esetekkel a világsajtó foglalkozott. 

Vasúti baleseteknek szorosabb értelemben véve azokat 
a baleseteket nevezzük, amelyek a vasúti járóművek moz- 

gása. közben származnak."^. Ilyenek a vonatösszeütközések 
és^kisikamlások,'amelyeknek legnagyobb része, azoknak a 
hivatalnokoknak gondatlanságából vagy heljrtelen intézke- 
déséből ered, akikre a forgalom lebonyolítása vagy a pálya 
tartozékainak és a járóműveknek karbantartása rá van 
bízva. A baleset okai lehetnek általában : a közlekedési esz- 
közök vagy a pálya és építmények hiányos állapota, vagy 
azok hiányos szerkesztése, rossz vagy nem kielégítő fékezés, 
téves jelzés, helytelen váltóállítás, a megengedett sebesség 
túllépése, a pályaudvarra való gyors bejárás, az út járók 
sorompóinak késői lezárása, aztán tengely-, kerékkoszorú- 
vagy sintörések, kazánrobbanások, a gép és kocsi alkatrészei- 
nek törése, a pályán lévő akadályok, köd, hófúvás, árvizek, 
rosszakarat stb. amelyek egyenként ugyan ritkán okoznak 
balesetet, de rendesen csoportosulva és egymásra hatva, 
együttesen éreztetik káros hatásukat. 

A balesetek elleni védekezést a törvényerejű vasút- 
üzletrendtartás rendeli el, melynek értelmében tartoznak a 
vasutak a balesetek meggátlására szükséges intézkedéseket 
megtenni, a veszélyek elhárítására szolgáló eszközöket kész- 
letben tartani és a kellően képesített személyzetet utasítá- 
sokkal ellátni. 

Hogy ezen intézkedések megtétettek- e és hogy a ren- 
deletek betartatnak- e, a vasúti és hajózási főfelügyelőség 
tagjai, mint a vasutak biztos és akadálytalan üzemének 
őrei, a vasutak forgalomba helyezése alkalmával és később 
is folyton ellenőrzik. 

A vasutak igazgatóságai kötelesek a pálya és tarto- 
zékainak karbantartásáról gondoskodni, a személyzet 
részére utasításokat, szabályrendeleteket dolgoznak ki, 
ezeknek betartására ügyelnek és a végrehajtó szolgálat 
pontos teljesítésének ellenőrzése által igyekeznek, a forga- 
lom folytonosságát mindig megzavaró, rendesen nagy 

anyagi kárral és igen gyakran emberélet veszteséggel járó, 
balesetek származását meggátolni. 

Hogy a vasúti balesetekről általában és a baleseteknél 
elszerencsétlenültek számáról képet nyújtsak, álljon itten 
bármelyik évről, például a személyforgalom tekintetében 
élénk és nemzetünk történetében is nevezetes 1896- ik évről 
szóló, a magy. kir. államvasutak és az általa kezelt helyi 
érdekű vasutakon előfordult, balesetekről vezetett statisz- 
tikából néhány adat. E szerint mondott évben és vasút- 
vonalakon : 

a) Vonat kisiklásnál meghalt : 2 vasúti alkalmazott, 
megsérült : 11 utas és 4 vasúti alkalmazott. 

b) Vonat összeütközésnél meghalt : 2 vasúti alkalma- 
zott, megsérült : 4 utas és 4 vasúti alkalmazott. 

c) Egyéb baleseteknél, mint fuvarok elgázolásánál, 
tolatásnál, a pályán való járásnál, a vonat mozgása közben 
történt fel- és leszállásnál stb. meghalt : 7 utas, 54 idegen 
és 74 vasúti alkalmazott, megsérült : 14 utas, 62 idegen és 
113 vasúti alkalmazott. 

összesen tehát a felsorolt baleseteknél 1896. évben 
meghaltak ...... 139- en és 

megsérültek 212- en. 

Ezekből önhibájukon kivül csak 4-en haltak meg és 
26- an sérültek meg. 

Ezeken kivül 38 halállal végződött öngyilkossági eset 
van ezen statisztikában fölvéve. Az öngyilkossági esetekről 
szólva, — mint időszerű és érdekes dolgot, — közbevető- 
leg megemlítem, hogy Japánban azoknak az öngyilkosok- 
nak száma, akik a vonatok elé vetik magukat, több mint 
kétszerese, az egyéb vasúti baleseteknél elszerencsétlenül- 
tek számának és hogy az öngyilkosságnak oka ottan és 
nálunk is — mint azt dr. Kende Mór az emberi nem elkorcso- 
sulásáról szóló munkájában kifejtette — az, hogy : »a nép- 
nek nincs vigasztalása, melyet csak a hit és vallás adhat 

meg, mert az emberiség legnagyobb része csökkent értékű, 
hiányzik reménye a sikerben, idegrendszerének züllése miatt 
türelme és önmegtartóztatása is.« 

Hogyha a fentebbi statisztikai adatokat megfigyel- 
jük, azt látjuk : hogy a vasúti alkalmazottak aránytala- 
nul nagyobb veszélynek vannak kitéve, mint az utazó 
közönség, ami abban leli magyarázatát, hogy a sérülések 
nagy része, az utasokat nem szállitó tehervonatok tola- 
tásánál, rendezésénél, különösen a kocsik összekapcsolá- 
sánál következik be. 

A vasúti baleseteket a közönség élénk figyelemmel 
kiséri, ha aztán a balesetek ismétlődnek és a baleseteknél 
emberek is megsérülnek, a nagy közönség izgatottá válik 
és a sajtó az ilyen esetekkel minden irányban foglalkozik ; 
melynek nyomán sok új és jó eszme kerülhet felszinre, 
tehát a sajtó ily irányú működése hasznos és a vasútakra 
nézve szükséges is ; mert a vasút is, mint minden emberi 
munka, soha tökéletes nem lesz, de tökéletesítése kivánatos. 
Csakhogy az a baj e tekintetben, hogy a sajtó gyakran 
megszűnik tárgyilagos lenni. így például : Francziaország- 
ban az 1892. év folyamán előfordult gyakori balesetek alkal- 
mával a sajtó leggyakrabban teljesen hamis adatok alap- 
ján írta le már magát a balesetet, aztán ebből vonta le a 
következményeket és végeredményképen hibáztatta a 
közmunka minisztert, a vonai késéseket, az állami felügye- 
let hatástalanságát, a tisztviselők elégtelen számát és túl- 
terheltségét, a block és biztossági berendezések hiányait, 
a fékezési rendszert, a bürokratizmust, a formalitásokat és 
hogy teljes legyen a sor, még a szocziálizmust is. Épen így 
volt ez különben 1897. év folyamán Ausztriában is, midőn 
az ottan előfordult gyakori balesetek alkalmából, a sajtó 
kötetekre menőleg nyilatkozott ; ezen nyilatkozatok nagy 
része tudatlansággal vádolta a vasutak személyzetét és 
így képződött ottan az a közvélemény, hogy a vasutasok 

semmit sem tudnak. Leírták a baleseteket ők is, rendesen 
illetéktelen helyen szerzett adatok alapján, ahol aztán elég 
gyakran lehetett olvasni olyan részleteket, hogy a fűtő 
nem tudott gőzt adni, a vonatvezető rosszul vezette a 
mozdonyt és mivel a talpfák is rosszak voltak, megtörtént 
a baleset és egy kocsi kisiklott. Az ilyen leírásokból és a 
hozzáfűzött következtetésekből alkotta meg aztán a közön- 
ség véleményét, elítélte a vasutakat és azoknak rend- 
szerét. 

Képzeljük el ilyen alkalommal a vasúti alkalmazottak 
lelkiállapotát, akiknek egész szolgálata nem egyéb, mint 
folytonos küzdelem egy láthatatlan rém, a baleset ellen ! ! • 

A sajtó támadásait követő hivatalos szigorú rendeletek 
és utasítások, a kapkodás és izgatottság, épen az ellenkező 
eredményt szülik, mintamit a sajtó elérni kivánt, mert sehol 
a világon és egyetlen ipari üzemnél nincs annyi higgadt- 
ságra és hidegvérüségre szükség, mint a vasúti üzemnél, 
különösen pedig a vasúti végrehaj tó- szolgálatnál; már pedig 
az indokolatlan vagy túlságig szigorú és heves támadások a 
nyugodtságát zavarják meg a személyzetnek, aminek aztán 
eredménye nem is lehet más : minthogy a balesetet újabb 
baleset követi. A közönség izgatottsága mintegy átragad a 
vasutasokra és megfosztja őket attól a nyugodtságtól, 
amely a forgalom biztos lebonyolításának föltétlen kelléke. 

A vasutasoknak nem mondok új dolgot avval, hogy egy 
meghatározható kerületen belül, három-négy vasúti baleset 
rövid időn belül követni szokta egymást. E tekintetben, — 
azt lehet mondani, hogy — minden vasutas babonás ; de 
amint a tapasztalat bizonyítja, tény az, hogy rendesen egy 
bizonyos határolt területen és rövid időn belül, látszólag 
minden megmagyarázható ok nélkül követik egymást a 
balesetek. 

Alig lehet erre más magyarázatot találni, mint azt : 
hogyha gondatlanság, vagy a kedvezőtlen körülmények tor- 

lódása következtében egy baleset szánnazik, az a forgalmi 
hivatalnokokat izgatottá teszi, ha aztán ilyenkor a sajtó ^^ 
elöljáróik részéről támadásban is részesülnek, elvesztik nyu- 
godtságukat és a legjobb igyekezetük ellenére balesetet 
okozó téves intézkedéseket tesznek. 

A balesetek származását nem ritkán a véletlenek foly- 
tán összetorlódott kedvezőtlen körülmények okozzák ; így 
például, az osztrák vonalakon, nevezetesen a déli vaspálya 
vonalain, az 1899. év második felében előfordult több 
balesetnél, — amint azt a miniszteri vizsgáló bizottság 
megállapította, — az volt a baj oka, hogy a forgalom egy- 
szerre, minden várakozás ellenére, rendkivül emelkedett, 
ugyanis : ebben az időben zord hideg idő járt és nagy hóesé- 
sek voltak, a folytonos bö'ra miatt a kikötő állomásokba a 
hajók időközönként és csoportosan érkeztek, a teheráru 
tehát a kikötőkben felszaporodott, úgy hogy a vasutak- 
nak azt, mintegy löketekben és sürgősen kellett tovább- 
szállitani, minek folytán a személyzet megerőltetése sem volt 
elkerülhető s ámbár a vasúti alkalmazottak minden emberi- 
leg lehetőt megtettek, hogy a forgalmat baj nélkül bonyolít- 
sák le, a balesetek egymást követték és ezek számát nem 
hogy apasztani sikerült volna, de a baj ezen vasútnak még 
magyarországi vonalaira is átterjedt, ahol ugyanezen időben 
aránytalanul sok baleset származott. Ezen balesetek szár- 
mazására, kétséget kizárólag, kedvezőtlen befolyással volt 
az osztrák napi sajtó, amely a baleseteket támadólag fej- 
tegette és mindenféle intézkedéseket követelt. A magyar 
sajtó e tekintetben, úgy ezen eseteknél, mint általában, 
dicséretes magatartást tanúsított és többnyire csak ott és 
akkor szólalt fel, ahol valóban mutatkoztak hiányok. 
A személyzet szolgálati idejét illető bírálataiban azonban a 
mi sajtónk is többször esett említett hibába, amiről majd a 
személyzet szolgálattételének tárgyalásánál fogok meg- 
emlékezni. 

Ha a baleseteknek előbb részletesen felsorolt okait 
figyelembe vesszük, azt látjuk, hogy a vasúti baleseteket, 
származásukra tekintettel, következő csoportokba oszt- 
hatjuk, ugyanis : a) amelyek a személyzet hibájából, b) a 
berendezések és építmények hiányaiból, c) elemi esemé- 
nyekből, végül amelyek d) idegen személyek hibájából vagy 
vétségéből erednek. 

A továbbiakban ezen négy csoportot külön fogom tár- 
gyalni és énnek folyományaképen a balesetvizsgálatokkal 
fogok foglalkozni, végül pedig az utazó közönségnek, utazása 
közben való magatartására nézve kivánok tanácsot adni. 

A vasúti alkalmazottak hibájából szár- 
mazó balesetekről. 

M magyar vasutak, — tekintettel az állam hivatalos 
nyelvére és arra, hogy az írni és olvasni tudást még a 
szolgaszemélyzettől is megkövetelik, — az állásokat majd- 
nem kizárólag magyar emberekkel töltik be. 

Mivel pedig a végrehaj tó- szolgálatnál csak testileg is 
teljesen ép emberek alkalmazhatók, az alkalmazottak 
nagyobb része katonaviselt ember, vagy katonasorban áll, 
ami a vasútakra különösen fontos azért : mert ilyf ormán a 
vasút már fegyelemhez szokott embereket nyer, a vasútnál 
pedig a fegyelemre legalább is oly nagy szükség van, mint a 
katonaságnál. 

Minthogy pedig a magyar elismert jó katona, — mint 
katonanyelven nevezik »jó anyag« — tehát jó vasutas is, 
csak kellő vezetésre van szükség és akkor értelmes népünk- 
kel a legnehezebb viszonyok között is boldogulni lehet. 

A magyar vasutak ma is olyan személyzettel rendel- 
keznek, mely igen jónak mondható, s ha még idővel a 
vasúti altisztek, de különösen a pályafelvigyázók, a víz- 
mesterekhez hasonlóan, mondjuk például egy évi gyakor- 
lati szolgálat után, a szolgálatuk által megkövetelt leg- 

szükségesebb teendőikben pályafen tartó mérnököktől gya- 
korlati és elméleti kiképeztetésben is részesülnének, a 
magyar vasutak személyzete párját fogná ritkítani, mert 
a magyar embert testi és szellemi tulajdonságai a vasúti 
szolgálatra egyaránt igen alkalmassá teszik. A katonai 
szolgálatban, az idegen tisztek a magyar ember hibájául 
róvják fel, hogy a kiadott rendeleteket mérlegeli, birálja, 
a vasúti szolgálatban ez a tulajdonsága is előnyére válik. 

A vasúti végrehaj tó- szolgálat teljesítéséhez igen szük- 
séges az éberség, higgadt megfontolása és nyugodt mérle- 
gelése a viszonyoknak és a parancsolni tudás ; magától 
értetődik, hogy ezeknek párosulni kell a testi épséggel, 
kitartással, józansággal és a vasúti forgalmi szolgálat tel- 
jes ismeretével és kellő tapasztalattal. 

Ezen tulajdonságok egy egyénben csak ritkán lelhe- 
tők fel teljes mértékben, de nem is föltétlenül szükséges, 
hogy ezek a jó tulajdonságok minden hivatalnokban 
egyesítve legyenek, a szolgálatra nézve elegendő, ha ezeket 
a tulajdonságokat nem nélkülözi teljesen. Ismert dolog 
ugyanis, hogy a vasúti üzemben, egy ember által elkövetett 
kisebb hiba, — ha a személyzet egyébként megteszi köte- 
lességét, — balesetekre csak nagy ritkán vezet, de épen, 
mert a forgalmi szolgálatot teljesítő hivatalnok kezében 
összpontosul a forgalmi szolgálat minden ága, az ő szolgá- 
latának megfelelően alakul át a többiek szolgálattétele is, 
miért is ezeket a tulajdonságokat, a forgalmi hivatalno- 
koknak nem volna szabad nélkülözniök. Hanyag, lelki- 
ismeretlen forgalmi hivatalnok mellett, a személyzetnek 
nagyobb része is, hanyaggá és lelkiismeretlenné válik. 
Tudunk rá esetet, hogy szolgálati ideje alatt a hivatalnok 
egy fél éven át minden éjjel aludni tért és a váltóőröket 
az irodájába rendelte, hogy őt a vonat jelzése idején fel- 
keltsék, míg egyszer a váltóőrök is elaludtak és az állomá- 
son a vonatok a rosszul álló váltók miatt összeütköztek ; 

tehát itt is, a forgalmi szolgálattevő hanyagsága károsan 
befolyásolta a többiek szolgálatát. Minthogy kevés az 
olyan hivatalnok, akiben a felsorolt jó tulajdonságok mind 
megvannak, nagyon kevés az olyan hivatalnok is, akire a 
vasutasok azt mondják, mint ahogy ők nevezik : hogy 
»jó forgalmista«. Kiváló jó forgalmi hivatalnokok, a vas- 
útaknái hírnévre tesznek szert. 

A jó forgalmi hivatalnokok hiányát nemcsak nálunk, 
de minden más országban is megérezni. Ezen a hiányon az 
erős gyakorlati érzéssel biró amerikaiak azáltal kivántak 
segíteni, hogy ezen rendkívül fontos szolgálatot, a forgalmi 
hivatalnokok legjavából kiválasztottakra, az úgynevezett 
»vonatindító hivatalnokokra« bízták. Ottan ugyanis a 
vonatok menetében bárminemű intézkedést vagy változ- 
tatást tenni, csak a >wonatindít6k« vannak feljogosítva; 
100 — 200 kilóméteres vonalszakasz, 15 — 30 állomással van 
alájuk rendelve és naponkint átlag 8 óráig tesznek szolgá- 
latot. Ez a legjobban fizetett hivatalnoki állások egyike. 
Ugyanezt a szolgálatot a nxagyar vasútaknái a legtöbb 
helyen kezdő hivatalnokok, hivatalnok- gyakornokok és 
altisztek végzik. 

Tudjuk, hogy a legtöbb vasúti baleset a végrehajtó- 
szolgálatnál alkalmazottak, de különösen a forgalmi szolgála- 
tot teljesítők gondatlanságából, tapasztalatlanságából, más 
szóval hibájából származik; a többi körülmények együttvéve 
sem okoznak annyi balesetet, mint a személyzet hibája. 

A példaképen felhozott vonalon és évben, 209 össze- 
ütközés és kisikamlás volt (amelyeknek, természetesen 
legnagyobb része csekély jelentőségű, egyes kocsik horzso- 
lására, kocsik és mozdonyok kilépésére esik), ezen 209 eset- 
ből, 36 esetben származott a baleset a pálya építménynek 
vagy járóművek hiányos állapotából, vagy ki nem derít- 
hető okból, a többi 173 eset, mind a szolgálatot teljesítő 
személyzet terhére esik ! 

A vasútvállalatok elkövetnek minden lehetőt, hogy a 
személyzet hanyag szolgálattételét meggátolják, tanítás, 
figyelmeztetés, ellenőrzés és büntetés a vasútaknái minden- 
napos dolog. 

Noha a vasúti vállalatok az állomás berendezéseket 
és jelzőkészülékeket folyton tökéletesitik, a szolgálati 
órákat csökkentik, az ellenőrzést szigorítják, váltózárakat, 
központi váltó állítókat és block berendezéseket állítanak 
fel : ha a baleseti statisztikai adatokat megfigyeljük, azt 
tapasztaljuk; hogy a személyzet hibájából eredő balesetek 
száma nem csökken és mintha minden törekvés arra nézve, 
hogy ez csökkentessék, kárba veszne ; lényeges javulás e 
téren nem vehető észre, mert mindig ott van ezen szerke- 
zetek mellett az ember, emberi hibáinál fogva gyarló része 
a nagy vasúti gépezetnek. Ügy, hogy lehet mondani : 
évről-évre ugyanazok a hibák követtetnek el és bizonyos 
vasúti balesetek évről-évre ismétlődnek. 

Ez a körülmény csak abban lelheti magyarázatát, hogy 
az ugyanolyan képzettségű vasúti személyzet, de különösen 
a forgalmi hivatalnoki kar, folyton megújulván, a kellő 
tapasztalat és gyakorlat hiányában ugyanazokat a hibákat 
követi el, vagyis : a folytonos változtatása a végrehajtó szolgá- 
latnál alkalmazott személyzetnek, ugyanolyan hibákra és 
ugyanolyan balesetekre vezet 

A magyar vasútaknái, azok gyors fejlődése miatt, még 
nem áll rendelkezésre a kellő tapasztalattal bíró forgalmi 
hivatalnoki kar, mert a nagy számmal megnyílt helyi érdekű 
vasutak állomásaira, — ahol a hivatalnok magára van 
hagyatva, — természetszerűen önálló, gyakorlottabb hiva- 
talnokokat és altiszteket kellett kihelyezni, aminek követ- 
kezménye nem is lehetett más, minthogy ezek helyét a 
vasúti tisztképző tanfolyamról kikerült ^s a kellő gyakorla- 
tot és sokszor a szükséges komolyságot is nélkülöző fiatal 
hivatalnokokkal, vagy pedig altisztekkel kellett betölteni 

Marzsó K&roly: A vasúti balesetről. 2 

és épen ezeknek a szolgálata alatt történik a legtöbb 
baleset. 

Másrészt tudvalevő dolog az is, hogy a forgalmi hiva- 
talnok néhány évi forgalmi szolgálata után, mintegy jogot 
formál arra, hogy a kényelmesebb központi szolgálatra 
behelyeztessék, ahol jövedelem és haladás tekintetében 
nem vészit semmit, megszabadiil a folytonos veszélylyel 
fenyegető forgalmi szolgálattól, az ezzel járó éj jelezéstől, a 
gyakran kijáró megrovástól és nyomasztó ellenőrzéstől és 
rendesen a rossz lakás- és rossz élelmezési viszonyoktól is. 
Természetes tehát, hogy a forgalmi hivatalnok még akkor is, 
ha máskülönben hajlama van a forgalmi szolgálatra, igyek- 
szik attól megszabadulni, amihez ma még az is hozzájárul, 
hogy : ha valakit a központba helyeznek, azt jutalmazásnak 
tekintik. Annak a sok fiatal forgalmi hivatalnoknak, akit 
mi a vonatból kitekintve, az állomásokon látunk, minden 
vágya abban a kivánságban összpontosul, hogy mielőbb a 
központba juthasson s minthogy végre is, minden igyekezet 
kitartással eredményre vezet, azért aztán a vonalakon a leg- 
fontosabb szolgálatot folyton kezdő emberek végzik, miért 
is a haladás e téren, a mostani körülmények között, önmagá- 
tól megszűnt; mert a forgalmi hivatalnoknak arra, hogy a 
gyakorlatban megszerzett tapasztalatait intézete érdekében 
értékesíthesse, rövid forgalmi szolgálata alatt, ideje nincsen, 
sem alkalma nem nyílik. 

A vasutak építése már nem oly rohamos, tehát az első 
bajon már az idő is segíteni fog, az utóbb említett bajon 
pedig, — hogy ugyanis a hivatalnokok rövid ideig tesznek 
forgalmi szolgálatot, — mielőbb segíteni szükséges és azt 
hiszem, hogy ami ezen kérdésnél leginkább szóba jöhet, 
minden nagyobb anyagi áldozat nélkül lehetne is segíteni oly 
módon, hogy a forgalmi hivatalnokokat mindazokban a ked- 
vezményekben részesíteni kellene, amelyek a vasútintézet 
nagyobb megterhelése nélkül megadhatók, azon czélból: hogy 

a forgalmi szolgálatra leköttessenek. A forgalmi hivatalnor 
kok nagyobb függetlenitése szabad idejök alatt, szabadság- 
engedélyezések, rövidebb és évenként meghatározott néhány 
heti időre, szabadj egyek megadása által, hogy a hivatalnok az 
elhagyatott állomásokról időnként városokba juthasson, a 
forgalmi hivatalnokoknak a városoktól messzefekvó állomá- 
sokon kerteket kellene kihasítani, hogy szabad idejökben 
szórakozhassanak, kényelmes természetbeni lakások építése 
és nagyobb állomásokon olvasó-szobák és könyvtárak létesí- 
tése által, kellemes otthont kellene az állomásokon terem- 
teni, amint ezt a nagyobb gyárak és ipartelepek építésénél 
a gyakorlati érzékű vállalatok, saját jól felfogott érdekükben 
már régebben is megtették. El kellene törülni az 1 — 2 koro- 
nás büntetéseket, amelyek mai nap oly gyakoriak és csak 
kedvét szegik és önérzetét sértik a hivatalnoknak ; de nem 
kellene idegenkedni anyagi áldozattól sem, hogy a szolgála^ 
tát kifogástalanul teljesítő forgalmi hivatalnok, a terhe* 
sebb és veszélyesebb külszolgálathoz hosszabb időre leköt- 
tessék. Minthogy a pályafentartás- és vonatmozgósításnál a 
külszolgálathoz való lekötése a jobb erőknek működési, 
építési és utazási átalányokkal már a legtöbb vasútnál 
érvényesült és a várt eredménynyel is járt: ezt a rendszert 
a forgalmi szolgálatnál is érvényre kellene juttatni, hogy a 
jó forgalmi hivatalnok, legalább addig, amíg családi 
körülményei, a gyermekek iskoláztatása, vagy egyéb okok 
másfelé nem szorítják, a forgalmi szolgálatban mintegy 
jutalmát találja és azt kedvvel is teljesítse és ezt, amint 
említettem, részben apróbb kedvezmények, részben pedig 
különösen azáltal lehetne elérni, hogy az állomásfőnökök és 
a forgalmi hivatalnokok, legalább az éjjeli forgalmú vasuta- 
kon »éjjeli szolgálati pótlékban« részesíttetnének. 

Az éjjeli szolgálat teljesítéseért, külön pótdíjak enge- 
délyezését a méltányosság is megkívánja, mert az a hiva- 
talnok, aki éjjeli szolgálatot teljesít, azokkal a hivatalnok 

társaival szemben, akik az éjjeli szolgálattól fel vannak 
mentve, megélhetési szempontból is kedvezőtlenebb hely- 
zetben van, noha erósebb és felelősségteljes szolgálatot 
teljesít. 

Az éjjelezést a legtöbb ember csak úgy bírja el, hogy 
annak ideje alatt, tehát a rendes időn kivíil, étkezik vagy 
legalább teát vagy fekete kávét fogyaszt, a dohányos 
ember pedig a rendesnél többet dohányzik, ha már most 
nem is tekintjük azokat a káros hatásokat, melyeket az 
éjjelezés és az aközben teljesített szellemi és testi munka 
az emberi szervezetre gyakorol, már egymagában az a 
körülmény, hogy az éjjeli szolgálatot teljesítő hivatalnok- 
nak olyan kiadásai vannak, amely kiadások más, kelleme- 
sebb szolgálatot teljesítő hivatalnok társát nem terhelik, 
megokolt tá teszik azt a javaslatomat, hogy az éjjeli szol- 
gálatot teljesítő hivatalnokokat, altiszteket, szolgákat, 
éjjeli szolgálati pótlékban kellene részesíteni. 

Ne feledjük el e mellett, hogy az éjjeli szolgálat telje- 
sítésére csak azok az egyének alkalmazhatók, akik az éjjele- 
zést természetüknél fogva elbírják, de a gyakori éjjele- 
zés, mint minden egyéb természetellenes életmód, meg- 
viseli az illetőnek egész szervezetét, e tekintetben egészen 
hasonló a helyzet az olyan emberéhez, aki a szeszes italok 
fogyasztását igen győzi, csak az ilyen egyén eshetik ebből 
eredő betegségekbe, akinek a természete a szeszes italt nem 
tűri, nincs kitéve ilyen veszélynek ; épen mint az olyan 
egyén, aki nem tud éj jelezni, nincsen kitéve azoknak a 
veszélyeknek, amelyek a gyakori éjjelezés következtében 
az ember szervezetét természetszerűleg fenyegetik. Hogyha 
ez az éjjeli szolgálati pótlék még oly csekély összeg lenne 
is, emelné a forgalmi hivatalnok önérzetét és munkakedvét 
egyaránt. Ezen pótlékok egy része fedezhető lenne azon 
összegekből, amelyet a vasutak évenként jutalmazás czí- 
mén osztanak szét alkalmazottaik között, amely jutalom- 

ban elsó sorban a kifogástalan forgalmi szolgálatot tevők 
volnának részesitendők. 

De ha a »szolgálati pótlék« a vasutak háztartását 
látszólag nagy összeggel terhelné is, meg vagyok győződve 
— és azt hiszem velem együtt a gyakorlati szolgálatban 
levő vasutasok nagyobb része, — hogy az ilyen képzet t^ 
megfelelő és kellő tapasztalattal biró, szolgálatát, kedvvel 
teljesítő forgalmi hivatalnoki karral, a balesetekből eredő 
költségeket is lényegesen lehetne apasztani, de megmérhet- 
len volna a haszon abból, hogy az ilyen hivatalnoki kar, 
közvetett anyagi haszonnal járó működést fejtene ki, 
amely előreláthatólag a szolgálat rendességében és a keze- 
lési megtakarításokban számokban is kifejezhető kedvező 
eredménynyel járna, és a vasúti forgalom biztosságának 
mértékével a vasút teljesítő képessége is emelkednék. 
Az ilyen forgalmi hivatalnok huszárnak érezné magát többi 
közkatona kartársával szemben és büszke volna arra, hogy 
forgalmi szolgálatot teljesíthet. 

A jelzett szempontból tehát természetszerűleg nem 
helyeselhetem azt az újabban érvényesülő irányzatot sem, 
amely szerint a helyiérdekű vasutak állomásain szolgá- 
latra beosztott személyzetnek lakásait a végletekig leszorí- 
tott szűk méretekkel állítják elő ; ennek az igyekezetnek 
nincs is semmi alapja, mert az emberek mindenütt egy- 
formák, igényeik sem mások és helyiérdekű emberek 
pedig nem léteznek. A hivatalnok azonban tudatában van 
annak, hogy lakpénzét az intézet ezért a lakásért vissza- 
tartja, a lakáspótlék pénz a hiányzó kényelmet nem pótol- 
hatja és mert a hivatalnoknak az állomáson nincs módjá- 
ban, hogy helyzetén változtasson, tehát szűk, rendesen 
ezzel együttjáró még más kellemetlenségekkel terhelt 
lakásában elégedetlenkedik, türelmetlenkedik, ami a szol- 
gálatnak bizonyára nem válik előnyére. 

A jó szolgálatra tekintettel, a vasút- intézetnek áll 

első sorban érdekében, hogy a munkakedvet az otthonos- 
ság érzetével emelje. 

Ebből a szempontból kell megítélni, azt a — nézetem 
szerint elvetendő — rendszert is, hogy a vasutak egyes 
nagyobb állomásokon a személyzet részére, egy-, sőt két- 
emeletes lakházakat építtettek. Az ilyen lakházakban a 
különböző műveltségű, de egymás személyét és viszonyait 
ismerő alkalmazottak vannak összezsúfolva, amely körül- 
mény állandó czivódásokra, perlekedésekre vezet. Az ilyen 
nagyobb lakházakban együtt lakó alkalmazottak ügyeiben 
az üzletvezetőségek folytonosan bíráskodni kénytelenek, 
mert legtöbbször a nők által megkezdett kelletlenségekbe, 
rendesen a férfiak is belevonatnak, e miatt aztán áthelye- 
zések s más intézkedések válnak szükségessé, amelyek 
bizonyára nem a jó szolgálat érdekében valók. 

Egy elszerencsétlenült vasúti pályaőrnek temetése 
alkalmából az üzletvezetőség nagy fényt fejtett ki ; annak 
láttára a megholtnak egyik őrtársa akként nyilatkozott, 
hogy »mi, vasutasok, ha nem is valami jól élünk, de leg- 
alább szépen temetnek el<f. — Nos tehát, arra kell igye- 
keznünk, hogy ne legyen igaza a mondás első részében 
sem az őrnek, mert az egyszerű igényű embereket, sokszor 
igen egyszerű eszközökkel lehet legalább megelégedetté 
tenni. 

Midőn egy-egy nagyobb állomáson forgalmi szolgá- 
latot tehetni kitüntetés számba fog menni, midőn egyedül 
a jó forgalmi szolgálat lesz a képesités jobb állomásfőnök- 
ségek elnyeréséhez, akkor az állapotok biztosan meg fog- 
nak javulni és hogy ez mielőbb úgy legyen, a vasúti forga- 
lom biztossága tekintetéből fölötte kívánatos. Ne feledjük 
el, hogy hiába van a vaspálya a legjobb karban, hiába van 
az a legjobb mozdonyokkal és eszközökkel felszerelve : 
ha a forgalomban fennakadás van, vagy abban hibák 
esnek, a többi szolgálati ágak minden igyekezete kárba 

veszett, mert a vasúton akadálytalan és biztos forgalomra 
van szükség és ha ez sűrű forgalomnál, nehéz viszonyok 
köpött, kifogástalanul bonyolittatik le : első sorban a for- 
galmi szolgálattevők érdeme. Ismerem és megtanultam 
becsülni a vasutak külszolgálatánál alkalmazottak ügy- 
buzgalmát és fáradhatlan munkásságát, láttam, midőn az 
elemekkel küzdve egészsége árán igyekezett a veszélyben 
forgó vonatot a hófúvásból megmenteni ; midőn veszélyt 
megvetve, fáradtságot nem kiméivé, záporban, viharban^ 
pihenés nélkül, átázva- fázva dolgozott a forgalom torló- 
dásával veszélyezett állomásokon, — a jutalomra való 
legcsekélyebb kilátás nélkül — de mindez ideig-óráig tartó 
felbuzdulás, mert a forgalmi szolgálat teljesítése, ez idő 
szerint, nem megnyugvást keltő módon, mert nagy általá- 
nosságban kedvetlenül történik. 

Sok baleset nem az erős forgalom idejében, hanem a 
rendes forgalmi viszonyok között származik, midőn a szol- 
gálat rendes medrében folyva, a személyzet szolgálata 
közben ellankad, hogy úgy mondjam: aluszékonynyá válik. 
Láttuk például, hogy 1900-ik évben, a bedőlt pozsonyi 
alagút munkálatai miatt, a magy. kir. államvasutak egyik 
mellékvonalán, — az e czélra odarendelt válogatott sze- 
mélyzettel — olyan forgalom bonyolíttatott le minden 
fennakadás és baleset nélkül, mely az illető vasút tel- 
jesítő képességének szélső határát érte el ; ugyanezt tapasz- 
talhattuk az 1899. évi hófuvásos időkben is. Hogy arány- 
lag még mindig nagy a balesetek száma, világosan mutatja, 
hogy a forgalmi szolgálatot teljesítő hivatalnokok nagyobb 
részénél hiányzik a kitartás, a gyakorlat és a munkakedv. 

Lelkiismeretlen és hanyag forgalmi szolgálatot tevők 
hibáját rendesen balesettel kell megfizetni ; mert szolgá- 
latukat megfigyelni, ellenőrizni, az állomások szétszórt 
fekvése miatt igen nagy nehézséggel jár. A forgalmi szol- 
gálat ellenőrzésének úgyszólván egyedüli módja a tettleges 

ellenőrzés, amidőn ugyanis : a forgalmi szolgálatban gya- 
korlott ellenőrök, a vonatok minden faját felhasználva, a 
hivatalnokokat foi^almi szolgálatuk közben ellenőrzik, job- 
ban mondva meglepik. Az írásbeli munkáknak, menet- 
leveleknek megvizsgálása egyszerűsítendő lenne és e helyett 
a tényleges ellenőrzés volna hatásosabban gyakorlandó. 

A menetleveleket általában a központban és forgalmi 
főnökségeknél többnyire fiatal hivatalnokok vizsgálják, 
akik aztán abból az elvből kiindulva, hogy »muszáj« hibát 
találni, folytonos meghiányolásokkal kedvét szegik a for- 
galmi hivatalnokoknak, amely meghiányolásoknál nem rit- 
kán jut szerepe a személyes ellenszenvnek is. 

A tényleges ellenőrzéssel nagyobb vasútaknái, legal- 
kalmasabban a forgalmi főnökségek volnának megbíz- 
hatók, amelyek önálló hatáskörrel alig bírnak, tehát ügy- 
körük csekély változással volnának forgalmi ellenőrséggé 
átalakíthatók, annál is inkább, mert szolgálati teendőik 
legnagyobb részét ma is ez képezné. 

Az ellenőrzés hatásosabb gyakorlása különösen fontos 
mostan, midőn amint említettem, a forgalmi hivatalnokok 
nagy része nélkülözi a kellő gyakorlatot, tapasztalást és 
azt a komoly megfontolást is, amelyet ezen felelősségteljes 
szolgálat megkövetel, a másik része pedig, az altiszteket 
értem, nem bír azzal a tekintélylyel, amely ezen szolgálattal 
járó rendelkezések érvényreemelésének egyik főkelléke. 
De még a legképzettebb és szorgalmas állomás személyze- 
tének szolgálatában is, idővel olyan rossz szokások szár- 
maznak, amelynek kiirtása, csak a helyszínén szerezhető 
tapasztalatok útján, de a mai viszonyok között rendesen 
csak akkor történik, midőn a helytelen kezelésnek, anyag- 
érték vagy emberélet esik áldozatul. 

Az altisztekről szólva, el kell ismernem, hogy közöttük 
sok, igen jó munkaerőt találni, hanem azaz altiszt, aki önálló 
forgalmi, vagy állomásfőnöki szolgálatot teljesít, nélkülözi 

a szükséges tekintélyt, amelyet a hozzá beosztott szolgák 
és szolgálatot teljesítőkkel szemben latbavethetne ; az 
altisztek ugyanis emiitett beosztásukban az állomásokon 
velük együtt élő szolgákkal, vagy baráti viszonyba lépnek, 
vagy túlkövetelők lesznek. Épen ezen önálló altiszteknek 
van a legtöbb bajuk a személyzettel és a közönséggel is. 
Ezen visszás állapotoknak a szolgálat rendellenessége és 
ig^n gyakran baleset a végeredménye. 

Az altiszteknek magasabb, tehát főnöki teendőkkel 
való megbízása ellen szól azon tapasztalati tény is, hogy az 
altisztek mellé rendelt személyzeti az ilyen kisebb képesí- 
téssel biró egyénnek még helyes intézkedéseit is bizalmat- 
lansággal fogadja, de nemcsak a beosztottak vannak így, 
a többi szolgálati ágak altisztjei: a mozdonyvezetők, pálya- 
felvigyázók, stb. az állomási elöljárók rendelkezéseit csak 
mintegy szívességből teljesítik. 

Érzik a szükséges tekintély hiányát a forgalmi szolgá- 
latot teljesítő, vagy állomás vezetésével megbízott altisztek 
maguk is és már nem egyszer úgy véltek segíthetni a bajon, 
hogy őket a többi egyenrangú altisztektől megkülönböztető 
szolgálati ruhát, vagy legalább rangjelzőt kértek, ezáltal 
kívánván fokozni tekintélyüket, mely fellépésük- és rendel- 
kezésüknek súlyt adni volna hivatva. Nincs ennek más 
orvossága, minthogy : minden olyan állomáson, ahol csak 
egy két váltóőr van is, hivatalnokokat kell állomásvezetői 
tiszttel megbízni, vagy ha már egy altiszt, kivételes érde- 
meinél fogva, ilyen állásba helyeztetnék, úgy az valamely 
a katonai tiszthelyettesi álláshoz hasonló rangsorba volna 
beosztandó és rangjelzővel megkülönböztetendő, vagyis 
általánosságban szólva, a forgalmi szolgálatot úgy kellene 
szervezni, mint a katonai szolgálatot, ahol magasabb rangú 
hivatalnok nem juthat olyan helyzetbe, hogy vele alacso- 
nyabb rangban levő közvetlenül rendelkezhessék. 

A vasúti balesetek egy főokát, a személyzet megerőlte- 

tésében, vagyis a kellő pihenési idő hiányában keresik é3 
a vasútigazgatóságokat újabb időben gyakran megtámadják 
és azzal vádolják, hogy a személyzetnek nincsen elég pihe- 
nési ideje ; nos, tehát ezen vád nem alapnélküli, de az ez 
irányban felmerült panaszokat megszüntetni mostanáig 
még csak igen kevés vasútnál sikerült. Minálunk is folyton 
javul a helyzet e tekintetben ; példa rá az a tekintélyes 
összeg, mely a vasutak ezidei költségvetésében is, erre a 
czélra van előirányozva, de mutatja azt világosan azon 
körülmény is, hogy ámbár a magyar vasutak vonalhossza 
újabban alig szaporodott, a személyzet létszáma — a for- 
galom emelkedését is tekintetbe véve — aránytalanul job- 
ban növekszik. 

De ha a személyzetnek pontosan meghatározott pihe- 
nési ideje lenne is, rendkivüli körülmények között alig lesz 
valaha elkerülhető, hogy a személyzet megszabott munka- 
idején túl is igénybe ne vétessék, s e tekintetben a vasutak 
teljesen tisztába lehetnek afelől, hogy a sajtónak ez irányú 
támadásaitól soha szabadulni nem fognak. 

Tárgyaljuk ezen körülményt részletezve és azt látjuk 
mindenekelőtt, hogy a vasúti személyzet megerőltetését 
illető panasz, lehet mondani, általános ; 1897. évben az 
osztrák vasutakon elszaporodott balesetek tárgyalása alkal- 
mából az osztrák sajtó is különösen a személyzet megeről- 
tetését mondotta a balesetek okának. Ez alkalommal a 
hivatalos vizsgálat folyamán bebizonyult, hogy ott, ahol a 
személyzet hibájából eredt a baleset, a hibásak a baleset 
előtt 8 — 18 órai pihenőt élveztek és a baleset átlag az illető 
hibásak szolgálatának 4-ik, mondva »negyedtk« órájában 
történt, tehát ott is, nem a személyzet megerőltetése — nem 
az »ower vorking«, — hanem a személyzet hibája, szóval 
gondatlansága okozta a bajt. 

A személyzet megerőltetését különben a mi sajtónk is 
kelleténél többször hangoztatja, innen származik aztán, 

hogy a balesetek megvizsgálásánál az abban részes alkal- 
mazott, még mielőtt a baleset okára nézve kérdést intéz- 
tünk volna hozzá, már is azzal a kijelentéssel kezdi vallo- 
mását, hogy »ki ifoUam merüli^ea, egy pályaőr megokolás- 
képen még azt is hozzátette, hogy szolgálata előtti napon 
keresztelőn volt és utána azonnal szolgálatba kellett állnia. 

A megerőltetésnek és kimerülésnek gyakori hangozta- 
tása és fejtegetése folytán a »kimerülés«, valóságos kibúvó 
ajtója lett a hanyagabb vasúti személyzetnek és mivel foly- 
ton azt hallja, folyton azt olvassa, hogy a vasutak személy- 
zete ki van merülve, mintegy beleéli magát a kimerültségbe 
és a fékező, mikor neki a fékbódén tovább kell utaznia, 
munkáját, nem a hajnalhasadástól holdvilágos estéig dol- 
gozó aratómunkáséval, hanem az állomási perronon sétáló 
bakakápláréval hasonlítja össze. 

A sajtónak a személyzet iránt tanúsított jóakaró támo- 
gatása tehát végeredményképen épen ellenkezőjét szüli 
annak, ami egyedüli czélja lehetett, mert gyöngíti a fegyel- 
met, elkedvetleníti az alkalmazottakat, kik végre maguk is 
elhiszik, hogy nem képesek a reájuk bízott munkát elvé- 
gezni és a munkakerülő, lelkiismeretlen munkás ebből paj- 
zsot kovácsol hanyagságának fedezésére. 

De ha a vasutak a sokszor hangoztatott pihenési idő- 
rendszert szigorúan akarnák keresztülvezetni, maga a vasúti 
személyzet volna az első, aki annak eltörlését kérelmezné, 
másodsorban pedig az utazó közönség kényelmének is rová- 
sára esnék. 

Mert lássuk csak : a vonatkísérő- személyzet, tehát a 
vasúti alkalmazottak egy nagy része, érzékenyen károsod- 
nék ez által ; mert ha pihenési idejének beálltával, mondjuk 
szolgálatának 12-dik órájában, bárhol útjában a legelső 
állomáson felváltatnék, lehet mondani állandóan idegen 
helyen kellene étkeznie és éj jeleznie is. A családos emberek 
pedig mindig szivesebben szolgálnak néhány órával tovább. 

hogy aztán szabad idejöket családjuk körében tölthessék ; 
nem is említve, hogy e mellett még a megszabott úti díja- 
zásban is részesülnek. 

Rosszul járna a Budapesten alkalmazott vasutasok 
nagy része is, akik takarékosságból az olcsóbb, a fővárost 
környező községekben laknak; mert ha szigorúan volna 
megszabva a pihenési idő, méltán meg lehetne tőlük köve- 
telni, hogy szabad idejük bekövetkeztével pihenő idejüket 
tényleg pihenésre használják, ne pedig ide-oda utazgatással 
töltsék el. Ami miatt a vidéki lakhatási engedélyt is meg 
kellene tőlük vonni, ha a dolgot nem is magyaráznók oly 
szigorúsággal, mint ama bizonyos pálya- felvigyázó, aki a 
szolgálatából déli 12 órakor felszabadult pályaőrt, — tekin- 
tettel az előírt 6 órai pihenő idejére, — nem engedte ebé- 
dehii, hanem ágyba kényszerítette, hogy pihenje ki magát 

A vasúti munkálta tási rendszert illetőleg jellemző, hogy 
a munkásnép általánosságban szeret a vasúton dolgozni, 
mert tudja, hogy nem lesz kimerülve. Mit szóljunk a vasúti 
szolgálat azon neméről, amidőn a személyzet például teher- 
vonatokkal utazik ? hol egyes állomásokon két-három 
órát időznek, minden munka és foglalkozás nélkül? 

Az utasokra is kellemetlen volna a szolgálati idő szigorú 
meghatározása, mert még a mostani ritkább személyzet- 
felváltás is terhessé válik azáltal, hogy a felváltott új vonat- 
személyzet és jegyvizsgáló kalauzok, a vonatszerelvények 
átadása miatt a szakaszokba benyitnak és jegyeik előmuta- 
tása végett az utasokat nyugalmukban zavarják, ezen jegy- 
vizsgálatnak gyakrabban kellene ismétlődni, tehát zaklatás 
számba menne, ami, ha meggondoljuk, hogy az utasok 90 %-a 
különben is ideges, meg tudjuk becsülni a személyzet hosz- 
szabb szolgálattételét is. 

De ha nem a vonatszemélyzetet, hanem a vonalon szol- 
gálatot tevő vasúti alkalmazott, például egy pályaőr szolgá- 
latát vesszük figyelembe, aki, mondjuk, egy elég sűrű vonat- 

forgalmú vonalon szolgál, hol naponként (24 órát értve) 12 
vonat részére nyitja és zárja a sorompókat, tehát átlag min- 
den vonat között egy óra pihenője van, ha még a pálya jól le 
is van fagyva, hogy csak egyszer-kétszer sétál naponként a 
vonalán, — mint ahogy a munkásnép a vonalbejárást 
nevezi ; — olyankor a baktert az őrházból semmi más állásba 
nem lehet elcsalni. A gyakorlat bizonyítja, hogy ha egy 
munkás őrházba került, ajánlhatnak neki bármiféle más szol- 
gálatot, ellenére a mindenfelől hangoztatott »kimerültség- 
nek«, nem mozdul másfelé és akkor van először kimerülve, 
amidőn a vonat nem fogadásáért vagy a sorompó be nem 
zárásáért büntetést kap; tehát megerőltető munkáról a 
vasúti személyzet nagyobb részénél szó sem lehet, sőt újabb 
időben a személyzet létszámának emelésével oda jutottunk, 
hogy a mozdonyvezetők — összes vasútainknál — igen gyak- 
ran a megszabottnál, nagyobb igénybevételt kérelmeznek. 
Amint már említettem is, a vasútnál azok az alkalmazottak 
vannak megerőltetve, kik kevés pihenési idővel és fárasztó 
testi mimka mellett szellemi munkát is végeznek ; ezek külö- 
nösen a forgalmi hivatalnokok és akik a vasút üzemével járó 
rendkívül megerőltető és figyelmet követelő nehéz testi mun- 
kát teljesítenek, ezek : a kocsitolók, kocsirendezők és váltó- 
órök. A vasutasok nagyon jól tudják, melyik szolgálati 
ágnál vannak az alkalmazottak megerőltetve és ahol meg 
van erőltetve a személyzet, ott a vasutakat csak kényszerítő 
körülmények tartóztatják abban, hogy a bajon azonnal 
nem segítenek, de már most is a szolgálati idő megrövidítése 
az említett szolgálati ágaknál sürgősen szükséges, hogy a 24 
órás szolgálat kiküszöböltessék. Különösen nagy hidegek- 
ben gyakrabban kellene felváltani a személyzetet, mert a 
nagy hideget nem bírja ki népünk és hirtelen, munkaköz- 
ben válik szolgálatképtelenné, aminek aztán baleset a ter- 
mészetes következménye. Ezenkívül pedig a vonatok 
személyzete részére olyan állomáson, hol azoknak éjjelez- 

niök kell, minden vonatcsapat részére külön- külön hálóhelyi- 
ségek volnának berendezendők, mert a mai rendszer mellett, 
a közös laktanyában együtt éj jelező vonat- csapatok, nyugal- 
mukban egymást zavarják, tehát ezen személyzetnek pihenő 
ideje tulaj donképen csak elméletben van meg. Igen alkal- 
masan lehet könnyíteni a forgalmi hivatalnokok terhes mun- 
káján azáltal is, hogy ha a vasútaknái mostan divó szokás- 
tól eltérőleg, az ideiglenes alkalmazásnak tekintett távirda- 
szolgálatban azok, akik arra kedvet éreznek, állandóan meg- 
hagyatnának, mert egy jó távíró hivatalnok lényegesen 
megkönnyebbíti a forgalmi hivatalnok munkáját. 

A mai ideiglenes és folytonosan változó távírászok, 
nemhogy segítségére volnának, hanem az ellenőrzés szük- 
sége miatt, még súlyosbítják a forgalmi hivatalnoknak 
úgy is igen nehéz helyzetét. 

A személyzet hibájából származó baleset előidézésében 
számtalanszor játszik közbe a magyar ember természeté- 
vel járó mulatozás és ennek következménye az ittasság. 

A magyar alkoholellenes egyesület múlt évi füzetében 
erről, az egyesületnek egyik legtevékenyebb tagja, Kafka 
Károly máv. főmérnök, nagyon helyesen jegyzi meg, hogy 
— »meg sem ütközünk azon, ha zord téli időben, nehéz 
szolgálata közben a vasutas egj^ kis szesz élvezete által 
igyekszik bágyadt idegeit felfrissíteni« — pedig tények 
igazolják, hogy a szesz élvezete a vasúti szolgálatban gát- 
lólag és zavarólag nyilvániil és csak bajoknak lehet a forrása. 
Amint tudjuk, külföldön nagyszabású mozgalom indult 
meg az antialkoholizmus mellett és a vasúti szolgálat fontos 
érdekének előmozdítása és kifejlesztése czéljából, az ame- 
rikai, angol, svéd és német vasútaknái, nagyobb gyártele- 
peknél és munka-vállalatoknál egyesületek és társulatok 
keletkeztek és már is jelentékeny eredményeket értek el. 

Érdekes, hogy a külföldi vasúti vállalatok vezetőségei 
a szeszélvezet tekintetében milyen állást foglalnak el. 

25 amerikai vasúttársasághoz intézett erre vonatkozó fel- 
hívásra azon egyértelmű válasz érkezett, hogy a szokásos 
ivás az embereket a vasúti szolgálatra képtelenné teszi; 
18 igazgatóság teljes tartózkodást követel alkalmazottaitól 
a vonatszolgálatnál, néhány pedig valamennyi szolgálati 
ágnál, valamennyi igazgatóság azonban a teljesen tartóz- 
kodókat az alkalmazásnál és kinevezésnél előnyben része- 
síti. Az egyik társaság olyan feltétel alatt adta el az állo- 
mások körüli területet magánosoknak, hogy szeszes italo- 
kat ottan nem szabad kimérni, a másik alkalmazottainak 
az állomási vendéglőkben való tartózkodást tiltja. 

De Térra vasúti igazgatónak, a német vasútegyletí 
igazgatóságok egyesületének közlönyében egy közleménye 
jelent meg e tárgyról, amelyben érdekes adatokat szolgál- 
tat, különösen az angol vasútaknái a jelzett irányban 
elért eredményekről. 

Nálunk ezen a téren vajmi kevés történt, de az alkal- 
mazottak nagyobb műveltségével, az ittassági esetek 
száma is csökkenőben van, amihez hozzájárulnak a nehéz 
megélhetési viszonyok és az élelmi szerek drágulása, amelyek 
a szeszfogyasztás csökkenését okozzák. A mi vasútaink- 
nál, a vasútigazgatóságok a szolgálatukban ittasságon 
kapott alkalmazottakkal szemben mondhatni rendkívül 
szigorúan járnak el. Ilyenkor az ittas alkalmazottal jegyző- 
könyvet vesznek fel, a pályaorvossal az ittasságot meg- 
állapíttatják s ha ilyen eset ismétlődik, az illetőnek a szol- 
gálatot felmondják. 

Épen ezen túlságos szigorú intézkedés okozza aztán, 
hogy az ittas alkalmazottakkal a felebbvalók elnézőleg 
bánnak. Ismeri mindenki a szigorú elbánást, amely ilyen 
jegyzőkönyvezésre következik, mindenki elnézi, illetőleg 
senki sem akarja észrevenni az ittasságot; nem akar 
senki oly helyzetbe jutni, hogy az illető állásának elveszté- 
seért őt okozhassa, de meg a fiatal forgalmi hivatalnok 

természetszerű engedékenységgel tudja elnézni azt, hogy 
a mozdonyvezető alig képes a mozdonyra feljutni, ha 
aztán a mozdonyvezető ilyen állapotban tolatni kényte- 
len vagy vonatot visz, még szerencse, hogyha csak néhány 
kocsi bezúzott homloka adja meg az árát. 

Ismerve népünknek mulatni szerető természetét, nem 
kellene a szigor ezen mértékét alkalmazni, hanem meg 
kellene elégedni avval, hogy a szolgálatba lépő ittas alkal- 
mazott, a közvetlen szolgálati főnök által a szolgálatból 
rövidesen eltávolittassék és pénzbüntetéssel sújtassék és 
a jegyzőkönyvi tárgyalás teljesen ejtessék el, mert amint 
már említettem is, a szolgálati főnökök elhallgatják az 
ittassági eseteket, csak azért, hogy a jegyzőkönyvezést 
elkerüljék. Az előírt jegyzőkönyv felvételhez, csak az 
ittassági esetek ismétlődése után és iszákos hajlamúak- 
kal szemben kellene folyamodni; ilyen eljárás mellett 
aztán mindig ritkábban fordulnának elő olyan esetek, 
hogy a közveszélyes állapotban levő vasúti alkalmazot- 
tak a szolgálatban megtüretnek és hogy ittas mozdony- 
vezetőre vagy vonatvezetőre legyen rá bízva az utazók 
személybiztossága. De ezzel megszűnnének azok az okok 
is, melyek mostan a szolgálati főnököket arra indítják, 
hogy az ittas alkalmazottakkal szemben kíméletet gya- 
koroljanak. 

Előbb mondottakban leljük magyarázatát azon körül- 
ménynek is, hogy miért megy ritkaságszámba egy-egy 
ittassági jegyzőkönyvnek felvétele. 

Ellenben az alkalmazottaknak ellenőrzése, a jelzett 
szempontból a mostan dívó rendszernél, sokkal szigorúb- 
ban volna gyakorlandó. Minden olyan állomáson, ahol a 
vonat 30 percznél tovább áll és a szolgálatbalépés alkal- 
mával kivétel nélkül, minden altisztnek és szolgának, aki 
a vonattal tovább utazik, az elindulás előtt, a forgalmi 
szolgálati tiszt előtt jelentkeznie kellene, oly időben, hogy 

a forgalmi hivatalnok az esetleg ittas állapotban levők- 
nek felváltásáról idejében gondoskodhassék, de aztán a 
forgalmi szolgálattevő ne legyen altiszt vagy gyakornok, 
hanem a maga lábán járni tudó hivatalnok. 

A szolgálatban előfordult durva hibáknál és a sze- 
mélyzetnek orvosilag is megállapított józanságánál egyes 
esetekben kiterjesztették a vizsgálatot a balesetben részes 
személyzetnek a balesetet megelőző napok alatti állapotára 
és arra a meglepő eredményre jutottak, hogy az illető 
hibások az előző napon ittasok voltak, tehát az ittas 
embernek rendellenes lelki állapota még az ittasságot 
követő napokra is kihat. 

Ezen körülmény a minálunk előforduló baleseteknél 
abban nyilvánul, hogy a legtöbb baj és embersérülés 
vasár- és ünnepnapokat követő napokon fordul elő. 

Itt rejlik a legnagyobb nehézség a szolgálatot illető- 
leg, mert az előző napi ittassági állapot, egyszerű 
megfigyelés által megállapítható nem lévén, az illetők 
zavart lelki állapotára csak a szolgálat közben előfordult 
hibákból és balesetekből, tehát elkésve lehet követ- 
keztetni. 

A mondottakból kiviláglik, hogy a forgalom biztos- 
sága szempontjából nem elégséges az ittas állapotban szol- 
gálatba lépőknek eltávolítása, hanem a vasúti vállalat 
vezetőségének igyekeznie kell arra, hogy iszákos alkal- 
mazottait ismerje. 

Ezen czél elérésére pedig a mostan alkalmazásban 
levő, túlságig szigorú eszközök nem alkalmasak, sőt aka- 
dályul szolgálnak. Az ittassági állapot felismerését meg- 
nehezíti még a tapasztalatból merített az a körülmény is, 
hogy nagyobb balesetek lefolyása után, az abban részes 
személyzet általában olyan zavart magaviseletet tanúsít, 
hogy azok között az ittas állapotban levők fel sem ismer- 
hetők, sőt épen az ittas állapotúak ilyenkor a legnyugod- 

MarzBÓ Károly : A vasúti balesetekről. ^ 

tabbak. A vasúti szolgálatban előforduló ittassági állapotok 
jellemzéséül szolgáljon a következő esemény leírása. 

A magyar királyi államvasutak felső vonalának állo- 
mására egy tehervonat, minden megmagyarázható ok nél- 
kül, rendes érkezési idejénél 10 perczczel előbb érke- 
zett be. 

Az állomáson véletlenül a vonal üzletvezetője is ott 
volt és így a dologról tudomást nyert. A szóban levő vonat- 
nak személyzetét maga az üzletvezető vonta felelősségre; 
a személyzet egyértelműleg azzal védekezett, hogy az órát 
elnézték. Bár rendkivüünek és érthetetlennek látszott, 
hogy a vonatnak minden kisérője ily durván tévedhessen, 
a személyzetre kirótt pénzbüntetéssel a dolog befejezett- 
nek látszott. 

Ezután a hivatalnokok útjukat a szóban levő vonat 
mellett folytatták és akkor vették észre, hogy a vonatba 
sorozott egyik tartányos kocsi csapja alá edény van föl- 
függesztve és hogy abba belé csöpög a szállított folyadék, 
ugyan akkor látták azt is, hogy a zárfékező, a féken alszik. 

A tartányban szállított folyadék borszesz volt és így 
kiderült, hogy a vonat kísérői, az ily módon összegyűjtött 
borszeszt útközben az állomásokon közösen élvezték és 
hogy a vonat egész személyzete mámoros lehetett, de 
főnökük láttára látszólag kijózanodtak, tehát több ember- 
nek ítéletét tudták megtévesztem állapotukat illetőleg. 

A forgalmi szolgálat pontos elyégzésére — a forgalmi 
szolgálat gyakorlati és elméleti ismeretein kívül — föltét- 
lenül szükséges a testi erő. 

Beteges, vagy máskülönben egészséges, de gyenge ideg- 
zetű ember ezen testet-lelket egyaránt megerőltető szol- 
gálatot vagy egyáltalában nem, vagy csak részben képes 
végezni. 

A gyakorlatból vett alábbi két példával akarom a mon- 
dottakat megvilágítani. 

Az 1885 — 86. év telén a budapest — ruttkaí vonalon 
nagy hófúvások voltak. Egyik nagyobb államásról a személy- 
vonat előtt hóekével kellett kimennünk; a hóekével történt 
elindulásunk előtt, este 10 óra tájban, távirdán — az akkori 
szabályoknak megfelelően — megkérdeztük a szomszédos 
állomást, hogy mehet-e a hóeke és utána a személyvonat. 
A szomszéd állomásról az a válasz érkezett, hogy »jöhet« ; 
mire mi a rendesen megadott harangjelzés után 5 perez múlva 
elindultunk, tudva azt, hogy minket 10 percznyi időkőzben 
a személyvonat fog követni. 

Néhány percznyi késéssel — melyet a hóvihar okozott 
— elértünk a szomszéd állomás védjelzőjéhez s minthogy azt 
»tilos« állásban találtuk, ott megállottunk s minthogy moz- 
donyimk sipjelzéseire sem állíttatott a védjelző »szabadra«, 
nehogy a követő vonat »reánk járjon«, mintegy 200 méterre 
előre húztunk és fedezésünkről is gondoskodtunk. Ottan a 
mozdonyról leszálltunk és gyalog bementünk az állomási 
irodába. 

Meglepetésünkre a forgalmi hivatalnokot az iroda- 
pamlagon találtuk, mély álomba merülve. Egy ideig minden 
igyekezetünk ellenére nem ébredt fel, míg végre nehezen 
feleszmélt és elmondotta, hogy a távirati engedélyt ré- 
szünkre még ő adta meg, (de nem is volt senki az állomáson 
kivüle, aki távirni tudott volna) indulásunk idejében le- 
pihent s minthogy napközben elfáradt, elaludott. 

Midőn ily módon tisztázva volt a helyzet, a védjelzőt 
»szabad«-ra állítottuk, mozdonyunk a hóekével azután nem 
sokára bejárt, de a védjelző által szintén megállított vonatot 
a hó befújta és csak másnap délfelé sikerült azt, nagy munka 
és fáradtsággal kiszabadítanunk. 

Ez a hivatalnok aznap reggel 8 órakor vette át a szol- 
gálatot és este 10 órakor már teljesen szolgálatképtelen volt, 
nemcsak ezen alkalommal, de amint megtudtuk, Icivétel 
nélkül minden nap, noha szolgálatát megelőzőleg 12 órai 

pihenési ideje volt, igaz. hogy vézna- gyenge fiatal ember 
volt az illető. 

Az ilyen álmos természetű, gyenge embert a forgalmi 
szolgálatnál egy napig sem volna szabad megtűrni, mert 
az ilyen hivatalnok mérhetlen szerencsétlenségnek lehet 
okozója. Az álmos természetű emberrel szemben hiába való 
minden pihenési idő és minden szigorúság; kárba vész a 
vasút intézet minden törekvése, mert sok olyan ember van, 
aki éjjel egyáltalán nem is képes ébren maradni ; az ilyen 
természetű ember tehát éjjeli szolgálatra teljesen alkalmat- 
lan. Az ilyen emberi gyengeségeket csak tettleges ellenőrzés- 
sel lehet megállapítani és az ezen okból származható bal- 
eseteknek elejét venni csakis oly módon lehet. 

Ugyancsak ilyen álmos természetű emberről akarok 
még egy esetet elmondani. 

Egy osztálymémök, egyik pályaőr helyettesét több 
ízben megbüntette azért, mert az éjjeli vonatokat nem 
fogadta és sorompói is nyitva állottak ; ilyen büntetés ki- 
szabása alkalmával tudtára adták a helyettes őrnek, hogy 
ha még egyszer panasz merülne fel ellene, az éjjeli vonatok 
nem fogadása miatt, akkor a szolgálatából el fogják bocsá- 
tani. E^en kijelentés után néhány nap múlva jelentés érke- 
zett az osztálymémökséghez, amely szerint egy tehervonat 
az éjjel a szóban levő helyettes őri állása közelében megállt, 
mert a vonat részére »zö]d« világú vagyis lassító jelzés ada- 
tott s az őr sem volt a helyén. 

Az eset a jelentés szerint úgy történt, hogy a mozdony- 
vezető, midőn a zöld fényt a sinek között meglátta^ veszélyt 
sejtett és mozdony sípjelzést adott, minthogy a jelzés erre 
nem változott meg és az őr sem mutatkozott, a vonatot 
megállította; a vonat kísérői ezután a néhány lépés távolban 
levő jelzőlámpa irányába gyalog mentek és ott azt látták, 
hogy az őrhelyettes olymódon fekszik a pályán, hogy feje a 
sínen nyugszik, a lámpája pedig a két sin közé van letéve. 

Az eső pillanatban azt hitték, hogy elgázolás vagy bűn- 
tény történt ; az őr a szólitásra azonban magához tért és a 
zajra felébredt rendes őr is kijött az őrházból és annak az 
elbeszéléséből értesültek arról, hogy a helyettes őr, a fölötti 
félelmében, hogy elalszik és igy állását veszti, már napok 
óta minden éjjel hasonlóan cselekedett, hogy igy a veszély 
érzete ébrenmaradásra kényszerítse. 

Ez a helyettes őr egészséges, 30 éves, szorgalmas és józan- 
életű parasztember volt és minthogy máskülönben meg- 
bízható és jó munkásnak ismerték, az őri szolgálattól elvon- 
ták és csapatban alkalmazták továbbra is. 

Térjünk át ezek után a forgalmi, illetve végrehajtó 
szolgálatban szükséges elméleti ismeretek tárgyalására. 

Az elméleti ismereteket a forgalmi hivatalnokok a 
vasúti tisztképző tanfolyamon, de legnagyobb részben ők 
is a vasútaktól kiadott utasításokból és szabályrendeletekből 
szerzik meg, ezeknek tudása és az abban foglalt rendeletek- 
nek helyes alkalmazásától függ elsősorban a vasúti forga- 
lom biztossága. 

Ujabban már igen helyesen, az elméleti kiképzést gya- 
korlati szolgálat előzi meg, ilymódon az elméleti ismereteket 
könnyebben szerezhetik meg a tanfolyam hallgatói és a 
tanfolyamon szerzett elméletet kapcsolatba tudják hozni 
a gyakorlat által megkívánt követelményekkel. És nem 
eshetnek meg olyan dolgok, mint nenarégen történtek, hogy 
a hivatalnok- gyakornok nem engedte a hóekét a fordító 
korongra rátolni, mert azt hitte, hogy a hóekének nincsen 
kereke, vagy pedig, hogy a vonatot feltartóztatta a véd- 
jelzőnél, mert nem tudta, hogy az 40 kocsijával elfér-e vagy 
sem a 400 méter hosszú rendelkezésre álló vágányon stb. stb. 

A porosz államvasútakon a balesetek keletkezési okai- 
nak megvizsgálására kiküldött bizottság a balesetek egyik 
okául a forgalmi és pályafentartási szolgálatban használt 
és meg nem felelő utasításokat mondotta. 

A vasúti vállalatok nálunk a törvényerejű vasút- üzlet- 
rendtartás 2-dik szakasza értelmében kötelesek szolgálati 
utasításokat kidolgoztatni és azokkal a képesített személy- 
zetet ellátni. 

A magyar vasutak mostani utasításai legnagyobb rész- 
ben, első vasútaink idejéből valók, a vasutak rohamos fejlő- 
désének hatása alatt készültek és majdnem kivétel nélkül 
németről vannak magyarra fordítva és csak később és a 
változott viszonyok következtében változtattak rajtuk 
egyet- mást ; a lényeg alig változott és inkább csak a tartal- 
mukat bővítették. 

Az adott viszonyok között az utasításoknak ily módon 
történt készítése megokolt és megfelelő is volt, mert a for- 
galmi és pályafentartási utasításoknak gyakori és gyökeres 
megváltoztatása nem tanácsos. A tapasztalat bizonyítja 
ugyanis, hogy az új utasítások nyomán félreértések, el- 
magyarázások és ennek következtében balesetek szár- 
maznak. 

A forgalmi utasítás olyan fontos eszköz a vasút üze- 
ménél, hogy abban még czélravezető, üdvösnek látszó 
újabb határozmányok felvételénél is rendkívül óvatosan 
kell eljárni, mert ennél a régi, ismert és kitaposott útról 
egy, bár jobbnak mutatkozó, de ismeretlen útra letérni 
nem tanácsos. A forgalmi utasításnak a folytonosság és 
változatlanság a főkelléke. A vasúti hivatalnokok körében, 
egy fontosabb utasításnak nemcsak megváltoztatása, de 
már új kiadása is mindig bizonyos fokú izgatottságot szül, 
ami onnan ered, hogy a hivatalnokok félnek azoktól a kö- 
vetkezményektől, amelyek az új rendelkezéseknek félre- 
értéséből, figyelríien kivül maradásából származhatnak. 

A magyar vasutak új forgalmi utasításának alapelvei 
épen mostan készültek el és ez év október havában már ér- 
vénybe lépnek az új forgalmi utasítások. 

Az új forgalmi utasítás életbeléptetéséhez a legszebb 

reményeket fűzhetjük, annál is inkább, mert ennek alapját 
is az eddig használt alapelvek képezik és főbb elveiben az 
változatlanul maradt. Sajnos, itt sem lehet teljesen elzár- 
kózni az előbb mondott következményektől, de viszont 
remélni lehet, hogy épen azért, mert ennek következtében 
a mostani forgalmi utasításnak sok olyan pontja fog vál- 
tozást szenvedni, amelyek ma már a vasúti foi^om átala- 
kulása és fejlődése miatt idejüket múlták, tehát a forgalom 
biztosságát és rendességét fogja emelni. Az utasítások, amint 
már említettem, nagyobbára németről lettek magyarra 
fordítva és ennek okából nehézkes nyelvezetüek, másrészt 
pedig irodalmi nyelven vannak megírva és az előző feje- 
zetekre való igen sok hivatkozás miatt, a csekély előkép- 
zettségű őrök, szolgák stb. azokat meg nem értik, úgy, 
hogy az utasításoknak határozmányait a szolgálati főnökök 
külön meg is magyarázzák ; minthogy azonban megköve- 
telik az egyszerű képzettségű szolgától is, hogy az utasítást 
teljesen ismerje, az egyszerű ember úgy segít magán, hogy 
az utasítás tartalmát bemagolja. Innen ered aztán az olyan 
eset, hogy amidőn a pályaőrt vizsgáztuk, arra a kérdésre 
hogy : » — Hol fogadja az őr a vonatot és milyen jelzést ad 
az elhaladó vonatnak? az őr így felelt : — »Az előírt helyen 
megállok és a 90. pontban előírt jelet adom«. — Arra a 
kérdésre, hogy melyik az előírt hely, nem tudott felelni és 
melyik a 90- ik pontban előírt jelzés, azt sem tudta. Az uta- 
sításokat, különösen azokat, amelyek a szolgaszemélyzet 
használatára készülnek, egyszerű népies nyelvezeten kell 
megírni, nem szabad hivatkozni benne előző vagy követő 
szakaszokra, de ami fődolog, az ilyen utasításnak föltét- 
lenül rövidnek kell lenni. 

A mostan használt utasítások oly terjedelmesek, hogy 
ámbár azokat a bakter- família a hosszú téli estéken át 
szórakozás képen is olvasgatja, sőt nem ritkán meg is 
vitatja, egy tél kevés nekik arra, hogy az összes utasításokat 

átbetűzzék és mire azoknak a végére érnek, az elejét már 
régen elfelejtik. 

Felsorolom példaképen azokat az utasításokat és út- 
mutatásokat, melyekkel a pályaőrök elláttatnak és ame- 
lyeknek határozmányait nagyobb részben meg kell tanul- 
niok és azokból havonkint vizsgát is kell tenniök : Szol- 
gálati rendtartás. Mentőszolgálat .(baleseteknél). Pályaőri 
utasítás. Népszerű (pályaőri) utasítás. Jelzési utasítás. 
Tűzbiztonsági utasítás. Egyenruházati utasítás. Befásítási 
utasítás. Vasút üzlet-rendtartás. Nyugdíj intézeti szabá- 
lyok. Betegsegély pénztári szabályok. Büntető határoz- 
mányok. »Nem szabad« utasítás. Hófúvásokról szóló és 
Harangjelzési utasítás. 

Ezeken kívül még a vasút igazgatósága által kiadott 
hivatalos lapokban, körözvényekben, körrendeletekben és 
az osztáhfmémök által kiadott rendeletekben foglalt külön- 
leges intézkedéseket is ismernie kell a pályaőrnek. 

Hogy kívánhatjuk azt ily egyszerű embertől, hogy 
veszély esetében ezen utasítások, útmutatások és rendeletek 
közül a megfelelőnek rendelkezéseire minden kétséget ki- 
zárólag is pontosan emlékezzék? 

A pályaőrök részére az összes tudnivalókat, de csak 
azokat, amiket feltétlenül tudnia is kell, egy kis könyvbe 
kellene összefoglalni. 

Ezekből a terjedelmes utasításokból a szolgaszemélyzet 
azt magyarázza ki, hogy ami nincs az utasításokban meg- 
tiltva, az legalább is nem büntethető cselekmény. 

Helyes irányra is akadunk e téren. A magy. kir. állam- 
vasutak 1901. évi első számú hivatalos lapjában, »a vonat- 
forgalom megóvása messzelátás akadályozása esetében« 
czímű, inintaszerű és követésre méltó rendeletet adott ki ; 
ugyancsak ilyen alkalmasnak látszó a magy. kir. állam- 
vasutaknak »nem szabad« elnevezés alatt ismert rövid utasí- 
tása, mely könyvecskében tiltott cselekmények röviden és 

értelmesen vannak felsorolva. Ezen utóbbi utasítás azon- 
ban a többiek között kiadva, minthogy az utasítások számát 
is szaporította, sokat veszít kedvező hatásából 

Az utasításokban és szabályrendeletekben elég olyan 
rendelkezések találhatók, amelyek elméleti szempontból 
helytállók ugyan, de a gyakorlatbán meg nem tarthatók, 
mert azokat betartva, közép erős forgalmat feltételezve is, 
soha tehervonat elindulása idején készen nem állhatna. 

Erre vonatkozott a vasutasoknak a munkabeszüntetés 
(strajk) alkalmával hangoztatott az a gyakori mondása, 
hogy a forgalom beszüntetésének elérése végett legczélsze- 
rübb lenne arra kötelezni magukat a vasutasoknak, hogy : 
szabályszerűen fognak tolatni és vonatokat összeállítani, 
amit a nem régen strajkoló olasz és osztrák vasutasok a 
gyakorlatban érvényesítettek is. 

Például felemlítem a forgalmi utasításnak azt a hatá- 
rozmányát, amely szerint a »tolt« kocsik előtt jelzőeszközök- 
kel ellátott vasúti alkalmazottaknak kell mennie, vagy hogy 
a járómüveket csak azok megállása után szabad összekap- 
csolni. Az ilyen, meg nem tartható rendelkezéseknek az a 
következménye, hogy a szolgálati főnökök szemethúnyni 
kénytelenek az utasítások rendelkezéseinek nyílt megsértése 
esetében is. 

Az új forgalmi utasítás van arra hivatva, hogy ezen az 
igen nagy bajon segítsen, mert ha a vasúti alkalmazott azt 
látja, hogy az utasítás határozmányainak betartását nem, 
sőt megszegését követelik, az utasításokból csak annyit vesz 
figyelembe, amennyi neki megfelelőnek látszik s terhesebb 
rendelkezéseit nem tartja be, ami fegyelmezetlenségre vezet, 
és mert emellett hamar észreveszi azt is, hogy a főnökök az 
utasítások alapján nem kívánják a munka végzését, de ha 
baj történik, mégis ezen soha be nem tartott szakaszokra 
hivatkozással büntetik meg, e miatt aztán elveszti főnökei 
iránti bizalmát és azoknak igazságérzetében való hitét. 

A legnagyobb baj e mellett azonban mindig az marad, hogy 
ily módon elvész az utasításoknak és rendeleteknek parancs- 
szerű jellege. 

Egy ilyen eset alkalmából megbüntetett kocsitoló, 
midőn neki a 2 korona büntetésről szóló értesítést átadtuk 
és megkérdeztük, van-e valami mondani valója, így felelt : 
»Nincs kérem alásan semmi mondani valóm, jól tudom, hogy 
úgy sincs igazság a földöm. 

Az utasításokba nem volna szabad semmi olyan rendel- 
kezést felvenni, amely föltétlenül be nem tartható, akkor 
aztán a betartható rendelkezéseknek feltétlen és szigorú 
megtartása minden körülmények között és szigorú büntetés 
terhe alatt volna követelhető. A mondottak megvilágí- 
tására vegyük példaképen tárgyalás alá a forgalmi utasí- 
tásnak a váltóellenőrzésről szóló szakaszát. 

Tudvalévő dolog, hogy olyan állomásokon, ahol a vál- 
tók nem központból kezeltetnek, a forgalmi hivatalnok köte- 
les a bejárandó vonatok előtt a bejárati váltókat megvizs- 
gálni és a váltóőr szolgálatképességéről meggyőződni. 
A vizsgálat megtörténtét a hivatalnok a váltóőrnél letett 
könyvbe aláírásával igazolni tartozik. Tájékozásul felemlí- 
tem, hogy olyan állomásón, amely 70 kocsiból álló vonat 
befogadására alkalmas, az állomás két végén lévő szélső 
váltók egymástól legalább is 700 méter távolra vannak. 

Ha most felvesszük, hogy jelzett állomáson 24 óra alatt 
minden irányból 10, összesen tehát 20 vonat közlekedik, 
akkor a forgalmi hivatalnoknak, a szolgálata által meg- 
kívánt egyéb gyalogláson felül, kizárólag a váltóellenőrzési 
szolgálat teljesítése végett, 24 órás szolgálata alatt, 14 
kilométert kell gyalogolnia. 

De ezzel, amint jeleztem, még nincs befejezve a szolgá- 
lat által megkövetelt gyaloglás, mert ezenkívül a hivatal- 
nok köteles a vonatokat meneszteni, tehát minden vonat- 
nak kalauz- kocsijához is ki kell mennie, ilyenkor a hosszú 

tehervonatoknál, ismételten az állomás végéhez közel álló 
kalauz-kocsihoz kell fáradnia, hogy a vonat menetlevelét a 
vonat indulása előtt aláírhassa. 

Azt kérdem ezek után, hogy elvárható-e, hogy nem 
ilyen állomáson, mint amilyet például felhoztam, de fél oly 
hosszú, vagy félannyi vonatot menesztő állomáson is, a váltó- 
ellenőrzési szolgálatot a hivatalnokok mindig pontosan tel- 
jesítsék? teljesítsék lelkiismeretesen, éjjel, nappal, der- 
mesztő hidegben és záporban, sok egyéb más elfoglaltságuk 
közepette is? 24 órán keresztül? 

A tapasztalat azt bizonyítja, hogy ezt a rendkívül 
megerőltető munkát a hivatalnokok nagyobb része híven 
teljesíti, de viszont a hanyag szolgálattevők, ahol alkalom 
nyílik arra, el is kerülik, a lelkiismeretlen hivatalnokok 
pedig, a váltóőröket kényszerítik ama rendellenes és tiltott 
cselekményre, hogy az ellenőrzési könyvben üres helyeket 
hagyjanak a bejegyzés részére, amelyeket később a hivatal- 
nok egyszerre kitölt, vagy ami még rosszabb, a váltóőrrel 
az ellenőrzési könyvet a forgalmi irodába behozatják és ott 
vezetik be az ellenőrzésre vonatkozó megjegyzést is. 

Merem állítani, hogy nincsen olyan nap, amelyen a 
forgalmi szolgálatot teljesítő hivatalnokok, már akár hanyag- 
ságból, akár más okokból az utasításnak ezen rendelkezését 
meg ne szegnék. 

Ha már minden állomást központból kezelhető váltók- 
kal; a nagy költség miatt, nem is lehet elzárni, a hosszabb 
és élénkebb forgalmú állomásokon legalább a bejárati fő- 
váltókat kellene egyszerű és biztos központi váltózáró szer- 
kezetekkel felszerelni és a nagy és díszes felvételi épületek 
mellőzése, tehát a közönség kényelmének feláldozásával is, 
első sorban ilyen biztosító berendezéseket kellene építeni. 
A komolyan gondolkodó utazó közönséggel alkalmas módon 
mindig meg lehetne értetni, hogy életének biztonsága még 
is csak előrevalóbb annál a kényelemnél, melyet a vonatra 

Taló várakozás közben néha-néha egy-egy félóráig nélkü- 
lözni kénytelen. 

Ha a főbb bejárati váltókat a hivatalnok az irodából 
lezárhatná, legalább olyankor nem kellene neki minden 
vonat előtt a váltókhoz kifáradnia, amidőn szép, tiszta 
időben a váltók állását és a vonat által bejárandó vágányt 
az állomási épülettől tisztán át lehet tekinteni, tehát nem 
kellene neki hiába fáradni akkor, amidőn pusztán formai 
okokból kell időt és erőt vesztve az állomás végére kimennie. 

Ezeknek a lezárt bejárati váltóknak még az a nagy és 
alig megbecsülhető előnyük lenne, hogy elkerültetnének 
azok a hamis váltóállítások, amelyek elég gyakran és oly 
módon származnak, hogy a váltó mellett a vonatra vára- 
kozó váltóőr elszunnyad s midőn a vonat robogására fel- 
ébred, ösztönszerűleg a váltóállítóhoz nyúl és a váltót 
átcsapja; ha az ilyen hamis váltóállítás még a mozdony 
odaérkezése előtt történik, akkor »hamis<< bejárás származik, 
vagyis a vonat olyan vágányra megy, mely nem a vonat 
részére való és akkor esetleg az ott álló vonatba beleütközik, 
ha az átváltás később, tehát a vonatnak a váltón való 
áthaladása közben történik, akkor a vonat két vágányra 
kerül, ilyenkor a vonat szétszakad és a kocsik felborúinak, 
de legalább is kocsi-kisikamlás a következménye. 

Minthogy az ilyen kocsi- kisikamlásoknál a váltó rende- 
sen összetörik, a baleset megtörténte után csak nagy ritkán 
lehet a váltó korai vagy hibás állítását is megállapítani, de 
annyi kétségen kívül való, hogy a váltón történő balesetek 
nem csekély száma ilyen módon és mondott okokból szár- 
mazik. 

Zárjuk le tehát legalább a bejárati főváltókat, akkor 
aztán teljes szigorúsággal kötelezhetnők a forgalmi hivatal- 
nokokat arra, hogy sötétben vagy ködös időben, midőn sem 
a váltók helyes állása, sem a vágányok szabad állapota nem 
látható, a váltóellenőrzést föltétlenül teljesítsék. 

A szolgálat által megkívánt veszélyes munkákat nem 
kellene az utasításokban a tiltott dolgok közé sorozni, hanem 
az ilyeneket tanítás, figyelmeztetés és oktatás útján kellene 
az alkalmazottakkal megismertetni és meg kellene tanítani 
arra is, hogy az ilyen munkák teljesítése közben (mint kap- 
csolás stb.) micsoda veszélyek fenyegetik és hogy ezen veszé- 
lyek között miként viselkedjék és védekezzék. 

Az ilyen tanításnak bizonyosan kedvezőbb hatása 
lenne, mint az utasítások tiltó rendelkezésének. Mostanában 
mindenki jól tudja, hogy bizonyos veszélyes munkákat 
végre kell hajtani az utasítások ellenére is, de épen azért, 
mert az a munka a rendeletek szószerinti értelmezése szerint 
tiltva van, a kezdő vasutast senki sem figyelmezteti azokra 
a módokra, melyekkel a baleset elkerülhetővé válik, az 
utasítás tiltó rendelkezése mintegy kizárja azoknak a mun- 
káknak bővebb tárgyalását és fejtegetését is. 

Ha az el nem kerülhető veszélyes cselekmények ily- 
módon tárgyaltatnának és azok az utasításokban nem vétet- 
nének fel a tiltott cselekmények közé, akkor aztán az utasí- 
tások többi rendelkezéseinek betartása teljes szigorúsággal 
volna követelhető és annak megszegőit kíméletlenül kel- 
lene megbüntetni, hogy a vasúti alkalmazottak különösen a 
forgalmi utasításnak határozmányait áthághatlan törvé- 
nyeknek tekintsék. Az ilyen forgalmi utasítás alapján 
önállóan intézkedhetnék a forgalmi hivatalnok, abban a biz- 
tos tudatban, hogy ha a forgalmi utasítás rendelkezéseit 
betartja, baj nem érheti és kötelességének lelkiismerete sze- 
rint és becsületesen megfelelt. 

Az utasítások és szabályrendeletek egyik fő kelléke az 
is, hogy azok tartalma lehetőleg rövid, velős és értelmei 
legyen. 

Tehát az utasításokba nem kellene senuni magától érte- 
tődő dolgokat felvenni, tartalmát ismétlésekkel bővíteni és- 
amit újból hangsúlyozni kívánok, nem kellene azokba olyan 

rendelkezéseket felvenni, amelyek már a vasúti üzletnél 
használt forgalmi eszközök kezelhetésére és a vonatok össze- 
állitására rendes körülmények között is szűken kimért idő 
miatt sem tarthatók meg. 

Csak az ilyen elvek szemmeltartása mellett készült 
utasításoktól és rendeletektől lehet jó eredményt várni, úgy 
a kezelőszemélyzet, valamint a forgalom biztossága és a vona- 
tok közlekedésének rendessége tekintetében is. 

A vasúti berendezések és építmények 
hiányosságaiból származó balesetekről. 

A vasutak igazgatóságai, az állomásoknak és nyílt 
pályának, a vasúti üzem tennészetes fejlődése által 
megkövetelt kibővítésén és megerősítésén kívül, a szerke- 
zetek tökéletesbítésére és biztosító berendezések előállítá- 
sára fordítanak nagy összegeket. 

Ilyen berendezések és szerkezetek : a központi váltó- 
biztosító- és vonalblock-berendezések, továbbá a fahidak- 
nak átalakítása vashidakká, a vonatok felszerelése átfutó, 
folytatólagos fékkel, a mozdonyokon alkalmazott sebes- 
ségmérők, az állomások és pályaudvarok jobb világítása, 
vasaljzatok alkalmazása, villamos védjelzők, előcsengős és a 
központi váltóállítással szerkezeti összefüggésbe hozott 
sorompók létesítése stb. stb. 

Mindezek a szerkezetek és berendezések a vasúti forga- 
lom biztosságát emelni, tehát végeredményképen a vasúti 
balesetek és embersérülések számát csökkenteni és a vasuta- 
kat, a vasúti balesetektől eredő károsodástól megóvni van- 
nak hivatva. 

Már az előzőkben mondottakból mintegy önként követ- 

kezik, hogy ez a sok biztossági eszköz csak akkor fog czéljá- 
nak teljesen megfelelni, hogy ha az jó állapotban van tartva 
és ami fő, ha lelkiismeretesen kezeltetik. 

Lelkiismeretlen és hanyag forgalmi hivatalnokok a 
legtökéletesebb biztossági eszközök birtokában is, bal- 
esetek okozói lehetnek és figyelmetlen, vagy ittas mozdony- 
vezetők, a legtökéletesebb tilos-állású védjelzőket is 
meghaladják és a lezárt váltókat is felvágják. 

A sintöréseket és a felépítményen előforduló egyéb 
hiányokat, valamint a kocsi- és mozdony- kerék, továbbá 
kerékabroncs- és tengely- töréseket és a járómüvek egyéb 
hiányosságaiból származó baleseteket itten nem fogjuk 
tárgyalni, minthpgy ezek nagyobbára, előzőleg észre nem 
vehető, tehát elhárithatlan, anyagi hibákból erednek, de 
főképen azért, mert a baleset után csak igen ritka esetben 
sikerül kétséget kizáró módon annak a megállapítása, 
vájjon a törött kocsi- vagy mozdony-alkatrész, vagy az 
eltört sín okot vagy okozatot képezett- e. Ugyanis vonat- 
kisikamlásoknál, legyen annak bármi oka, a kisikamlás 
kö¥etkeztében igen sok sérülés esik a síneken és járó- 
müveken is. Tudjuk, hogy újonnan épült vagy olyan 
kocsikkal és mozdonyokkal, melyeken nagyobb javítás 
történt, mielőtt a közforgalomnak átadatnak, próba- 
meneteket tartanak. De megtörtént a múlt év folyamán is, 
hogy olyan mozdonynak, mely az előző napon a 70 km. 
gyorsasággal a próbát minden baj nélkül kiállotta, másnap 
a tengelye eltört az állomáson való rendes tolatási szolgá- 
lata közben. Az anyagvizsgálatok és átvételek ma már 
egy külön tanulmány nagy anyagát képezik. 

A nyilt vonalon történő kisikamlásokat leggyakrab- 
ban a túlságig gyors menetek okozzák, azért is újabban 
minden vasútnál sürgősen szerelik fel a mozdonyokat 
sebesség- mérőkkel, melyek a menetsebességeket önműkö- 
dőlég mérik és papírszalagon rögzítik, tehát a mozdony- 

vezetők a menetsebesség ellenőrizhetése miatt a meg- 
szabott sebességeket a lehetőség szerint betartják. 

A magyar vasutakon a gyorsabban járó személy- 
vonatokat továbbító mozdonyok nagyobb része Petri 
vagy Haushelter-féle sebesség-mérőkkel van felszerelve. 
A mozdonyoknak sebesség- mérőkkel való felszerelése 
különösen fontos azért, mert megtörténik, hogy a mozdony- 
vezetőnek általa még ritkán vezetett mozdonynyal kell 
útra indulnia és ilyenkor, amint a tapasztalás bizonyítja, 
rendesen gyorsabban jár, mint menetrend szerint járnia 
kellene. 

A vonatok haladásának szabályozása különösen gyor- 
sabban járó vonatoknál a közönséges kézi fékekkel rend- 
kívüli nehézségeket okozott és ma már nem csak személy- 
vonatoknak, hanem a gyorsabban járó tehervönatoknak 
átfutó fékekkel való felszerelése is folyamatban van. Itten 
mint örvendetes körülményt kell felemlítenem azt, hogy 
a magyar vasutakon, már minden gyorsabb járású vonat 
átfutó vészfékkel van felszerelve és hogy e téren az összes 
európai vasutakat megelőztük. Olyan fényes eredmény 
ez a vasúti személyforgalom biztosságát tekintve, mint 
személykocsijainknak, a külföld által is elismert czélszerű 
és csinos kiállítása, az utazó közönség kényelmének szem- 
pontjából. 

A vaspályák felszerelését tekintve érdekes, hogy 
Amerikában, — ahol a vasutak igazgatóságai a pálya jó- 
karban tartása szempontjából korántsem olyan szigorúak, 
mint Európában, — a nyilt vonalon előforduló balesetek 
és vasúti szerencsétlenségek, nem a könnyelmű vasúti 
építkezésben, vagy a hanyag gondozásban gyökeredznek, 
hanem, amint azt Bottenstein mérnök és honfitársunk, 
a magyar mérnök és építészeti egylet közlönyében, a hely- 
színén szerzett tapasztalatai nyomán kifejtette, a vasúti 
forgalmi szolgálatban és a társadalmi viszonyokban lelik 

Marzsó Károly : A vasúii balesetekről. ^ 

eredetüket, hibás váltó- állítás és hibás vonat-indítás, 
elégtelen ellenőrzés, rosszul értelmezett telefon rendeletek 
és a sok színbeni út- és pálya-keresztezés azok az okok, 
amelyek miatt ottan a balesetek származnak; vagyis, 
nagyjában véve, Amerikában a vasutak ugyanazokkal a 
bajokkal küzdenek, mint nálunk. 

Annyi bizonyos, hogy minél sebesebben fognak járni 
vonataink, annál borzalmasabbak lesznek a vasúti bal- 
eseteknek következményei. A vonatok menetsebességé- 
nek fokozása által erősen haladunk abba az irányba, hogy 
vasúti baleseteink mindig súlyosabbakká váljanak. 

Minthogy a vonatok utasainak száma is folyton sza- 
porodik, hogyha tehát a vonatot baj éri, a megsérült 
utasok száma is nagyobb lesz. A nagy sebességgel járó 
vonatok összeütközésénél, vagy kisikamlásánál a kocsik 
rendesen összetorlódnak és a kocsironcsok a mozdony 
fölé kerülve meggyúlnak és az utasok egy része az így 
támadt tűz miatt szerencsétlenül el. A személy-'szállitó 
vonatok nagy sebessége miatt, a vasúti összeütközések- 
nek és kisikamlásoknak nemsokára az lesz a megszokott 
következménye, hogy a vasúti kocsik egy része ilyenkor 
mindig el fog égni és ennek következtében az ilyen vonaton 
utazók részben a személykocsik égése miatt fognak elpusz- 
tulni vagy megsérülni. 

Ezeknek tudatában felvethetem most már azt a kér- 
dést is, hogy a nem világforgalmú vaspályákon és érdemes-e 
egyáltalában olyan vasútvonalakon, ahol á kezdő és vég- 
állomás között a vonatnak 200 — 300 kilométert kell be- 
futni, tehát általában a mi vasútainkon járó gyorsvona- 
tainknak menetsebességét például óránkénti 100 km.-ig 
fokozni csak azért, hogy Pozsonyba vagy onnan Buda- 
pestre egy fél órával előbb érkezzünk meg? Érdemes-e 
ezreket befektetni és a veszélyt lényegesen növelni, ezért 

a kis idő megnyeréseért? Azt hiszem, a felelet a kérdésre 
csak tagadó lehet. 

A vasúti üzemben olyan szerkezeteket is szükséges 
alkalmazni, amelyek nem állanak a tökéletességnek azon 
a fokán, amelyet a gyors, mondhatni lázas vasúti üzem 
megkövetel, ezek a szerkezetek aztán vasúti baleseteknek 
és ezzel embersérüléseknek okozóivá lesznek. 

Ilyen szerkezetek nevezetesen a védjelzök; a kocsik 
összekapcsolására nálunk általánosan használt csavar- 
kapcsok; továbbá a közutak és vasutak szinbeni keresz- 
tezése, illetőleg ezeken a helyeken használt sorompók és 
végül ezek közé sorozhatjuk a váltó- szerkezeteket 

A felsorolt négy szerkezet hiányait alábbiakban a 
vasúti balesetek szempontjából fogom ismertetni. 

a) Á védjelzőkről 

Mielőtt a védjelzőkre vonatkozó észrevételeimet elő- 
adnám, meg kell említenem, hogy az amerikai vasutakon 
már elterjedten alkalmazott »önmüködő jelző«-ket nem 
fogom tárgyalni, mert ezek a szerkezetek a nagy vasutak 
üzemében minálunk nem használtatnak, de ezek még 
sok kivánni valót is hagynak és azokat Amerikában is 
csak kényszerűségből, a folyton változó és megbizhatlan 
mimkások elkerülhetése és az igen magas mimkabérek 
megtakarítása végett használják. 

Az önműködő védő-jelző szerkezetek még nem töké- 
letesek, nem megbízhatók és így gyakrabban felmondják 
a szolgálatot; elképzelhetjük a zavart, amely az ilyen 
önműködő blockjelzőkkel felszerelt vaspályán bekövet- 
kezik akkor, midőn a szerkezetek nem működnek, vagyis 
a jelzők nem jeleznek. Ilyenkor a vaspályát hirtelen és 
vasúti dolgokban járatlan munkásokkal kell benépesíteni, 
mert ellenesetben a vonatok forgalma egészen fennakad. 

4* 

A szerkezet megjavításáig tehát olyan munkások tesznek 
felelős és fontos szolgálatot, akik a vasúti szolgálatból 
csak nagyon hiányos vagy ferde fogalmat szereztek. Ilyen 
alkalmakkor aztán a vonatforgalom biztossága* felett 
bizonyára nem ezek, a forma kedvéért az őrhelyekre állított 
bábok, hanem egyedül a jó Isten őrködik. 

Az önműködő, de tőkéletlen szerkezetek alkalmazása 
a nagy vaspályákon nem haladást, hanem visszaesést 
jelentene. Azonban megokolt és czélravezető ezeknek a 
szerkezeteknek az alkalmazása a rövidebb városi és köz- 
úti, különösen a védett helyzetű földalatti vasúti pályá- 
kon. Az említettem forgalmi zavarokra való tekintetből 
azokat ma még, a nagy vasutak üzemében csak szórványo- 
san alkalmazzák. 

A továbbiakban mondandókra tekintettel szükséges, 
hogy itten a vonal- block berendezésekről is szóljak. 

Tudvalevő dolog, hogy a vonal- block berendezés 
alkalmazásának az a kikötés képezi alapját, hogy »a if ária- 
tok csak állomás közökben köi^ethessék egymásU vagyis más 
szóval : a követő vonatot addig útra indítani nem szabad, 
. amíg az előtte haladó vonat a szomszéd állomásra meg 
nem érkezett. 

Ha a két állomás közötti távolság nagy, tehát a vona- 
tok csak nagy időközökben követhetnék egymást, akkor 
az ilyen nagy állomási közt »block-állomásokra« osztjuk fel 

A block- állomások * villamos block- karos jelzőkkel 
vannak felszerelve, és olyan szerkezeti összefüggésben 
vannak^egymással, hogy a vonat elhaladása után, a block- 
állomáson^tilos állásba hozott blockjelzőt, csak a vonat 
menetirányába eső legközelebbi blockőr oldhatja fel> 
vagyis: csak annak engedélyévél állítható a tilos állású 
karos jelző »szabad« állásba, az őröknek pedig csak akkor 
szabad feloldani a blockot, hogy ha a vonat a blockőr állása 
mellett már elhaladt. Épen ezen rendelkezésnek természet- 

szerű következménye tehát az, hogy két block- állomás 
között egyidőben csak egy vonat lehet. 

Hogy ezen tökéletesnek látszó szerkezettel felszerelt 
vaspályákon is milyen nagy arányú vasúti balesetek szár- 
mazhatnak, mutatják a még élénken emlékünkben élő 
Paderbom és Altenbeken állomások között, nemkülönben 
az Offenbach állomás közelében történt balesetek. 

Az utóbbi esetnél ugyanis a mozdonyvezető a »tilos« 
állású blockjdzőt a sürü köd miatt csak későn vette észre 
és azon túlment a vonattal. Annak megtörténte után 
megállt és ez után a vonattal minden biztonsági intézkedés 
nélkül visszamentek a blockállomásig, csak azért, hogy 
a blockőrtől a jelző tilos állására nézve felvilágosítást 
kérhessenek. 

E közben azonban a blockör, aki azt hitte, hogy a 
vonat végképen elhaladt, az előző vonal blockot már fel- 
oldotta, mire az ottani blockőr a karjelzőt »szabad«-ra 
állította, a követő vonat tehát behaladt a block- szakaszba 
és a visszatolt vonatba belefúródott. Ennél a balesetnél 
10 utas, az összetört és a mozdony tüze által meggyújtott 
kocsi roncsok között megégett. 

A baj főképen onnan származott, hogy a német vas- 
utak utasításaiban nem volt olyan rendelkezés, mely meg- 
tiltotta volna a vonatoknak megfelelő fedezés nélküli 
visszatolását. 

Meg vagyok arról győződve, hogy minálunk nincsen 
olyan vonatkísérő személyzet, mely hasonló körülmények 
között ilyen meggondolatlanságot tanúsítana. Igaz, hogy 
vasutaink forgalmi utasítása értelmében a vonatnak ilyen, 
biztosítás nélküli visszatolása szigorúan meg van tiltva, 
mert nálunk is érvényben van azon elv, amit az amerikai 
vasutak utasításai úgy fejeznek ki, hogy : »a vonatnak 
arra a vonalrészre, amelyen keresztül haladt, nincs többé 
joga« és az elhagyott vonalrészre csak a megfelelő és 

előírt óvóíntézkedések megtétele után szabad visszatérni 
a vonatnak. 

Még jellemzőbb ennél Paderborn és Altenbeken állo- 
mások között, 1901 év deczember hó 20-án történt baleset. 
A porosz közmunka minister által elrendelt és a baleset 
után azonnal megtartott helyszíni vizsgálatnál megállapí- 
tották, hogy említett napon a 31. számú »D« személy- 
vonat, — amely a pálya nagy emelkedései miatt toló moz- 
donynyal közlekedett, — menetrend szerinti idejében, dél- 
előtt 11 óra 45 perczkor indult el Paderborn állomásról 
és 3 perez késéssel haladt el az Altenbeken és Paderborn 
állomások között fekvő Keimberg nevű blockóllomás mellett, 

A vonatnak ezen blockállomás mellett való elhaladása 
után az ottani blockőr, a block- kar jelzőt szabályszerűen 
»tilos«-ra állította és blockozta. 

A vonat körülbelül ezen blockállomás és a követő, 
— Schierenberg nevű — blockállomás közötti pályarész 
közepe táján járhatott, a midőn a mozdony egy lovat 
elgázolt Hogy az elgázolt ló hulláját a mozdony alól el 
lehessen távolítani, a vonatnak 10 — ^15 perezre meg kel- 
lett állani. 

Amíg a vonat személyzete a ló hullájának eltávolítá- 
sával foglalkozott, a keimbergi blockőr arra várakozott, 
hogy szomszédja (a schierenbergi őr) a vonat elhaladását 
fogja neki jelezni s mivel a vonat elhaladása a schieren- 
bergi blockőr által hosszabb idő múlva sem jeleztetett, 
a keimbergi blockőr azt hitte, hogy szomszédja elfelej- 
tette a blockot kezelni, a miért aztán ébresztővel és a 
Morse íróval is figyelmeztette, illetőleg felhívta a block- 
készülék állítására. 

A schierenbergi blockőr erre, minden utasítás és 
rendelet, ellenére megfelelt a felhívásnak, blockjelzőjét 
»tilos« állásba állította és a keimbergi blockjelzőt fel- 
oldotta, ennek megtörténte után most már a keimbergi 

ór saját jelzőjét a szóban levő »D» vonatot követő 339. 
számú személyvonat részére szabadra állította. A követő 
339. számú vonat tehát már szabad menetet mutató jelzőre 
talált és teljes sebességgel rohant a veszedelembe. 

Minthogy a vasúton kint álló »D<( vonatot hátulról 
sem fedezték, a 339. számú vonat, — a sűrű ködben, amely 
miatt alig lehetett 50 méter távolságra látni, — teljes 
erővel nekiment az álló »D« vonat végének, ahol mint 
említettem, utolsónak a toló mozdony volt besorozva. 
A toló mozdony a nagy nyomás folytán felemelkedett 
és egész hosszában reá esett az előtte álló III. osztályú 
személykocsira, amelyet teljesen összetört és azt úgy 
födte be, hogy a mozdony kerekei a kocsi alvázán rajta 
állottak, ezen kivül még 7 kocsi sérült meg jelentéktelenül. 

Az összetört kocsi roncsai a fölötte álló mozdony 
tüzétől meggyúltak s ámbár a tüzet elég gyorsan sikerült 
eloltani, mégis 12 utas meghalt és 9-en pedig siilyosan 
megsérültek. 

Amint láttuk, ezen balesetet főkép a schierenbergi 
blockőr okozta, aki különben éveken át kifogástalanul 
teljesítette kötelességét és ez alkalommal a legelemibb sza- 
bályok ellenére, azt a minden ember által könnyen megért- 
hető egyszerű rendelkezést szegte meg, amely szerint : 
»a vonal- blockot csak a vonat elhaladása után szabad fel- 
oldani«. 

Nagyon helyesen jegyezte meg a »Vereins Zeitung« 
ezen esetre vonatkozó egyik czikkében, hogy »ijesztő 
világossággal bizonyította ez a baleset is, hogy a vasúti- 
szolgálatban az emberi élet biztossága, ellenére minden 
biztosító berendezéseknek, végeredményeképen mégis csak 
a készülékek helyes kezelésétől függ«. 

Hibás volt a »D« vonatnak vezetője is, mert neki a 
vonatot hátulról fedeztetnie kellett volna, már a ködös 
időre való tekintettel is. 

Az előző két példában azt a körülményt akartam meg- 
világosítani, hogy a legjobban felszerelt vaspályákon, a 
nyilt vasúti pályán, miként származnak nagyobb mérvű 
vasúti balesetek, hogy miként történnek balesetek a biz- 
tosított állomásokon, olyan állomásokon, melyek az ujabb- 
kori vasúti technika legtökéletesebb biztosító berendezé- 
seivel vannak felszerelve a következő vonatösszeütközés 
leírásával akarom érthetővé és szemlélhetőbbé tenni. 

Egy ilyen, amint említettem, az eddig ismert leg- 
tökéletesebb biztosító berendezéssel fölszerelt hazai vasúti 
állomásunkon egy évvel ezelőtt akként történt baleset, 
hogy egy tehervonat nem a részére kijelölt vágányra, 
hanem egy másik (nevezzük azt) X vágányra járt be és 
az X vágányon álló kocsisorba beleütközött. Az össze- 
ütközés következtében a tehervonat mozdonya meg- 
rongálódott, tizenkét kocsi többé-kevésbbé megsérült, sze- 
rencsére emberélet nem esett áldozatul. 

A balesetet az állomási biztosító berendezésen történt 
téves útirány- beállítás okozta. Ugyanis a forgalmi irodában 
alkalmazott díjnok, a forgalmi hivatalnok munkáját meg- 
akarta könnyíteni s minden utasítás nélkül, a tehen^^onat 
részére bejárati engedélyt adott, de az engedélyt nem a 
tehervonat részére rendeletileg kijelölt, hanem a már előbb 
említett X vágányra adta meg, 

A váltóállító- toronyban alkalmazott váltó- őr a váltó 
állításokat végrehajtotta, mert a sötétség miatt nem látta, 
hogy az X vágányon vonat áll és azt gondolta, hogy a teher- 
vonat rendes vágánya kocsikkal lehet elállítva, tehát a 
forgalmi hivatalnok a várt tehervonatot bizonyosan a 
miatt akarja az X vágányra bebocsájtani. 

Midőn a forgalmi hivatalnok a forgalmi irodába belépett 
és az útirányt akarta beállítani, azt látta a block-készűlék 
vágánylapján, hogy ez a művelet már végre van hajtva, 
azt azonban nem vette észre, hogy nem a rendes, hanem 

az X útirány lett beállítva és abban a hiszemben, hogy 
az iitirány helyes állásban van, a védjelzöt szabad be- 
menetro állította. 

Mostan tehát a vonat részére egy olyan vágányra 
állottak a váltók, amely vágányon egy kocsisor volt el- 
helyezve, amely kocsikat azonban, minthogy már sötét 
volt, a váltóállító- toronyból látni nem lehetett. 

Még egy körülmény volt, ami megakadályozhatta 
volna a balesetet, nevezetesen, minthogy a baleset sötét 
időben történt és a jelző lámpák már meg voltak világítva, 
tehát a váltóknak ezen állásánál a bejárati jelzőnek két 
zöld világot kellett a bejáró vonat fejé mutatni, így tehát 
a mozdonyvezető észre vehette volna, hogy nem a rendes 
vágányra állanak a váltók, tehát a vonatot megállíthatta 
volna, mert részére egy zöld lámpa volt a helyes és meg- 
szabott bejárati jelző. 

De a vonat behaladása idején igen nagy szél fújt és 
az egyik lámpát a szél eloltotta, úgy, hogy csak az egyik 
lámpa maradt égve, tehát a vonatkísérők és mozdony- 
vezető méltán azt hihették, hogy a rendes vágányra jár- 
nak be és csak akkor vették észre a bajt, midőn a mozdony 
a rendes útiránytól elkanyarodva, más vágányra tért. 
A fékezés már nem használt, mert az összeütközést elhárí- 
tani többé nem lehetett. 

A vizsgálat után a vasútigazgatóság megbüntette 
a forgalmi szolgálattevő hivatalnokot, a díjnokot, a váltó-; 
őrt és az állomás főnököt is és a jövőre nézve pedig szigorú; 
intézkedés történt arra nézve, hogy az útirányokat más, 
mint a forgalmi szolgálattevő be ne állítsa. 

Ezek a leírt balesetek ijesztő, de egyúttal intő példák 
is és arra tanítanak, hogy igyekezzék minden egyes vasúti 
alkalmazott a szolgálata által megkövetelt teendőket 
pontosan és lelkiismeretesen és az utasítások határozmá- 
nyainak megfelően teljesíteni, mert végtére is, amint ezen 

balesetek leírásából is világosan kitűnik, a vasúti bal- 
esetek elhárítására a vasúti alkalmazottak lelkiismeretes 
szolgálattétele marad mindig a legmegbízhatóbb védő 
eszkőz, még a technika legújabb vívmányaival jól fel- 
szerelt vaspályákon is, nem is szólva olyan esetekról, 
midőn a szerkezetnek valami hibája miatt, kiváló óvatos- 
ság és körültekintés szükséges. 

Ezek előrebocsájtása után térjünk most vissza kitűzött 
tárgyunkhoz, a védjelzők tárgyalásához. 

Nagyobb forgalmú vaspályáinkon az állomások majd- 
nem kivétel nélkül villamos védjelzökkel vagy semaphorok- 
kal vannak felszerelve. 

Ezek a védjelzők sötétben zöld fényt mutatnak, hogy 
ha az állomásra a vonatnak be szabad menni és vörös fényt 
akkor mutatnak, hogy ha a vonatnak az állomási védjelző 
előtt meg kell állani. 

Nappal a semaphoroknál a kar állásával, a többi véd- 
jelzőknél pedig a tárcsa alakja, illetve állásával adják a 
szabad menetre és megállásra vonatkozó jelzéseket. Általá- 
nosságban szólva tehát, a jelzéseket sötétben a jelzőlámpák 
színes fényével, nappal pedig a jelzők alakjával adják. 

Kivétel nélkül, — tehát a védjelző által történő vonat- 
megállításnak is, — ^ az a hátránya van, hogy a megállított 
vonat hárafelé csak zárólámpái által van fedezve, a mely 
fedezés pedig, minthogy az csak tiszta időben látható, nem 
kielégítő és így az álló vonat az utóiérés veszélyének van 
kitéve. 

Vagyis mindazokban az esetekben, a midőn a forgalmi 
hivatalnok a vonatot a védjelző előtt megállítja, a vonatot 
olyan veszélynek teszi ki, mintha a vonatot bárhol a nyílt 
vaspályán megállította volna. Ilyen megállásoknál az utói- 
érés veszélye ellen a vonatot a forgalmi utasításban előírt 
oly módon védik meg, hogy a vonat megállása után a zár- 
fékező helyét azonnal elhagyja és jelző eszközeivel hátra- 

siet és a vonatot az előírt távolságban fedezi, más szóval, 
megállító jelzést ad a netán követő vonatnak. 

A védjelzők közelében előforduló és vonatutóiérésekből 
származó balesetek nagy száma arra tanít, hogy a forgalmi 
utasítás említett rendelkezése a kívánt czélra nem vezet. 

Ugyanis, midőn legnagyobb az utóiérés veszélye, tehát 
hózivataroknál, záporban, jégesőben stb., a zárfékező nem 
bír elég gyorsan a vonattól olyan messzire eljutni, hogy az 
általa adott megállító jelzést a követő vonat idejében 
észrevehesse. Azonkívül, hogy néha nem lehet az álló vona- 
tot a megfelelő távolságban fedezni, a zárfékező még az 
emberi természetben rejlő okokból is arra igyekszik, hogy 
vonatja közelében maradhasson, azért ugyanis, hogy a 
vonat elindulásánál vonatjára még visszakerülhessen, ha 
még azt is hozzá teszem, hogy a vonatról lemaradt zárfékező 
a folytatólagos utat a legközelebbi, esetleg másnap közle- 
kedő vonattal teszi meg és ezen útért kilométerpénzt sem 
kap, sőt rendesen még a következő útjáról is lemarad, s 
minthogy a fékezők nagyobb része napbéres munkás, tehát 
érzékeny anyagi kárt is szenvednek, egészen természetesnek 
kell tartanunk, hogy a fedező jelzések nem adatnak idejében 
és az utasításokban előírt távolságban és hogy ritkaság- 
számba ment, hogy ha a zárfékezök itt-ott egy követő vona- 
tot a fedező jelzésekkel idejében megállítottak, mert a zár- 
fékezök többnyire vonatjuk közelében maradtak, tehát a 
követő vonat mozdonyvezetője rendesen későn kapta a 
vészjelzést és az álló vonatba belement. 

Kereskedelemügyi minis terünk hivatali elődje ezen 
balesetek következtében elrendelte, hogy ha a zárfékezök 
a vonat fedezése miatt a vonatról lemaradnak, illetményei- 
ket épen úgy kapják meg, mint hogyha az egész utat végig 
megtették volna, ami a jelzett bajokon kétségen kívül segí- 
teni is fog, különösen akkor, hogy ha a vasutak igazgató- 
ságai az ily módon már rendeletileg megszabott illetménye- 

ket, valami, habár csekély jutalomdijjal egészítenék ki, 
olyan esetekben, amidőn a zárfékezőnek a követő vonatol 
még a kellő időben feltartóztatnia sikerült. 

Végeredményképen azt látjuk, hogy a védjelző előtt 
álló vonat sorsa egy emberre, a zárfékező becsületére van 
bízva és ha a zárfékező bármi okból nem bírja elég távolság- 
ban a vonatot fedezni, a vonat az utóiérés veszélyének van 
kitéve, még pedig különösen akkor, midőn az álló vonat 
részére a védjelző szabadra állíttatott és a vonat lassan meg- 
indul ; ilyenkor ugyanis a követő vonat mozdonyvezetője 
egész figyelmét a védjelző állására fordítja s ha annak sza- 
bad állását észreveszi, rendes sebességgel halad az állomás 
felé és így az indulásban lévő, tehát lassan mozgó vonatot 
utóiérheti. 

A védjelzők mai szerkezetük mellett nem nyújtják 
tehát a biztosságnak azt az érzetét, a melyet ilyen, az emberi 
élet és vagyonbiztosság megóvására rendelt szerkezettől 
méltán meg lehet kívánni. 

A védjelzők ezen hiányosságából támadható veszély 
érzete szülte azt a sokféle biztosító szerkezetet, amelyek 
mind a védj elsőkkel összefüggésben származó vasúti bal- 
eseteket elliárítani vannak hivatva. 

Ezek kö^ül a szerkezetek közül különösen említést 
érdemel az újabban már nálunk is használt »előjelző« 
rendszer. 

Az előjelző rendszernél, a rendes védjelző előtt 400 — 500 
méterre a főjelzővel szerkezetileg összefüggő előjelző van 
alkalmazva és a mozdonyvezető már ezen előjelző állásáról 
megtudja, hogy a főjelzőt »tilos« vagy »szabad« állásban 
fogja-e találni. 

Németországban az előjelzők 1898. év óta vannak 
használatban, blockjelzőknél azonban ott sem használnak 
elő jelzőket. 

Hogy ezen előjelzős rendszer nem felel meg teljesen a 

kívánalmaknak, legjobban mutatja az a körülmény, hogy 
balesetek történtek ezek használata mellett is, de jelzik a 
bajt különösen azok a viták, amelyek a német vasúti szak- 
lapokban az ilyen balesetek nyomán keltek és még ma i& 
napirenden vannak. 

Nézetem szerint legalább is kétségesnek mondható az 
elójelzők haszna, mert az előjelző által menetében meglassí- 
tott vonat majdnem olyan veszélynek van kitéve, mintha a 
védjelző előtt állott volna meg. 

Ha még figyelembe vesszük azt is, hogy az elő jelzők fel- 
állításával az állomásokon különben is nagy számban alkal- 
mazott jelzők számát megint szaporítjuk és ezzel újabb 
félreértésekre adunk alkalmat, úgy alig lehet az előjelzők 
alkalmazásától valami kedvező eredményt várni. 

Az elő jelzőknek mikénti megvilágítása is folytonoi^ 
tanulmányok tárgya, mert a vörös fényt meghaladni az 
érvényben lévő vasútüzemi szabályok szerint nem szabad ; 
az a rendelkezés pedig, hogy az előjelző által meglassított 
vonat a fővéd jelzőig előre járhat, a veszélyt csak részben 
csökkenti, mert ha a fő védjelző szabadra állíttatott, akkor 
az előjelző is szabad állásban van és a lassan elinduló vona- 
tot, az előjelző és fő védjelző között, a rendes sebességgel 
haladó követő vonat épen úgy érheti utói, a mint az a mos- 
tani védjelzőknél is történni szokott ; sőt mivel a rendes, 
védjelzőnél megállított vonatot, a mint tudjuk, a zárf ékező- 
fedezni tartozik, az utóiérés veszélye az egyszerű védjelzőnél 
sem nagyobb, mint az előjelzős rendszernél. 

Vegyük még tekintetbe azt is, hogy újra és újra meg- 
történik, hogy a mozdonyvezetők sokszor érthetetlen 
módon a tilosán álló védjelző mellett elhaladnak, be kell 
látnunk, hogy egy újabb jelzőeszköz felállítása, egy újabb 
fény alkalmazása a zavart bizonyosan növeli és ellensúlyozza 
az elő jelzőknek azt a tagadhatlan előnyét, hogy a figyel- 
mes mozdonyvezető a főjelző állásáról már előre értesül. 

Gyakorlott vasutas legyen az, a ki a gyorsvonat moz- 
donyáról sötétben, menetközben megtudja ítélni, hogy az 
állomáson lévő semaphorok, védjelzők, váltótárcsák, víz- 
darú lámpák, az állomáson álló vonatok zárlámpái, az ottan 
tolató mozdonyok és a kezelő személyzet jelzőlámpái közül 
melyek azok, a melyek a bejáró vonatnak jeleznek; de 
ritkaságszámba is megy az olyan eset, a midőn a mozdony- 
vezető, a neki helytelenül álló váltó előtt megáll. 

Azért is azt a zavart, a mely az állomásokon a jelzők 
^sszehalmozódása miatt már ma is meg van, ne vigyük ki a 
vonalra is, már csak azért sem, mert a vörös és zöld meg- 
állítást és lassítást jelzőfényeknek gyakori, mindennapos 
használata megszokottá teszi azokat a vasúti alkalmazottak 
előtt, sőt ezek a jelzések már régen elvesztették azt a meg- 
döbbentő hatásukat, a melyet azoknak minden egyes eset- 
ben gyakorolni kellene. 

Különösen a veszélyt jelző vörös világ az, melynek 
használata annyira elterjedt, hogy bármerre tekintsünk 
sötétben egy nagyobb állomáson, mindenfelől vörös fény 
ötlik szemünkbe. 

Mert az állomásokon a tolató mozdonyok homlok- és 
az álló vonatok zárlámpái, egy vágányú pályarészeken a 
vonatmozdonyok homloklámpái ; a kijárati semaphor és 
csonka vágányzáró bakokon alkalmazott lámpák, továbbá a 
javítás alatt álló vágányrészek fedezésére használt és a víz- 
darúkon lévő lámpák mind vörös fényben ragyognak. 

A midőn tehát a mozdonyvezető sötétben nagyobb 
állomásra behaladóban van s különösen akkor, ha az állomás 
iejárata kanyarulatban is fekszik, messziről látja ugyan a 
vörös fényeket, de azokat figyelemire se méltatja, mert min- 
dig föltételezi, hogy azok az állomásokon általában és 
mindenfelé használt vörös fények. 

Minthogy pedig minden mozdonyvezető így gondol- 

kőzik, a sok vörös fényt mutató lámpák közül azt sem veszi 
íigyelemibe, a mely neki jelezte a veszélyt. 

Az állomásokon a vörös fény olyannyira megszokottá 
vált már, hogy ha valamely vonatot rendes megállásának 
helye előtt bármi okból meg kell állítani, — »le kell inteni« — 
a vasúti alkalmazottak meg sem kísérlik e czélra a vörös 
fény használatát, hanem e helyett a hatásosabbnak mutat- 
kozó jelzést, a jelzőlámpának körbe forgatását alkalmazzák. 
De a nagyobb állomásokon majdnem megszakítás nélkül 
rendezik a vonatokat és ilyenkor minden egyes tolató moz- 
dony megállítására sötétben a kocsitolók ugyancsak lám- 
páik körbe forgatásával adnak jelzést, a miért aztán a vonat- 
tal bejáró mozdonyvezetők az ilyen módon adott jelzésekre 
sem figyelnek és későn állnak meg. 

Ezen aggasztó állapoton, hogy t. i. a vörös jelzőfénynek 
alkalmazása igen kiterjedt és annyira megszokottá vált, 
hogy az állomásokba bejáró vonatokat kellő időben meg- 
állítani már alig lehet, sürgősen kellene segíteni és vörös 
fényt, amely czéljának sötétben oly kitűnően megfelel, 
újból teljesen érvényre kellene juttatni oly módon, hogy az 
állomásokból a vörös fényt teljesen ki kellene küszöbölni és 
kizárólag veszély jelzésére kellene használni. Azokon a he- 
lyeken és tárgyakon, ahol azok mostan czéltalanúl használ- 
tatnak, más színű vagy kettős fényeket kellene használni. 

Az állomásokon álló vonatok zárlámpái és tolató vagy 
vonatmozdonyok lámpáinak vörös fényét pedig a vonatok 
behaladása idején le kellene födni, úgy, hogy ha aztán a 
behaladó vonat mozdonyvezetője csak egy vörös fényt 
látna is, tudná^ hogy az kizárólag neki szól és részére jelzi a 
veszélyt ; tehát föltétlenül meg kell állnia. 

A vörös jelzőfény korlátozására és csak a veszély jelzé- 
sére való használata iránt szükséges intézkedéseket mielőbb 
megtenni fölötte kívánatos, nehogy a késedelmezésnek újabb 
balesetek legyenek következményei. Az új forgalmi utasí- 

tásban ez irányban is czélravezetö intézkedések foglal- 
tatnak. 

A két vágányú pályákon a mozdonyok homloklámpái, 
a mint tudjuk, fehér fényűek, minthogy pedig az állomások 
szorosabban véve szintén két vagy több vágányú pálya- 
részeknek tekinthetők, teljesen megokolt, hogy az áUomá- 
sokon álló mozdonyokon a vörös világú lámpák az egy- 
vágányú pályák állomásain is, fehér világú lámpákkel cserél- 
tessenek ki. 

A semaphorokkal adott jelzéseket illetőleg tudjuk, 
hogy a semaphor- oszlopok a vonat menetének irányát véve 
alapúi, rendesen a jobb oldalon, vagyis a mozdonyvezető 
oldalán vannak felállítva. 

Ez azonban nem szigorú szabály, sőt elég gyakori az 
olyan eset is, hogy a semaphoroszlopok felváltva a pálya 
jobb és baloldalán vannak elhelyezve. 

Nem látszik a felállítás módja fontosnak azért, mert a 
jelzést nappal a semaphor- karokkal adják és e tekintetben 
^az a szabály, hogy csak azok a karok veendők figyelembe, 
a melyek a vonat menetirányától nézve jobbra mutatnak és 
pedig, ha a kar a vízszintes iránytól fölfelé hajlik, akkor az 
szabad menetet jelez, ha pedig vízszintes állásban van, akkor 
megállító jelet alkot. 

A semaphor-karokkal adott jelzésnek nincsen olyan 
jellege, mely bármi tekintetben föltűnést kelthetne, vagy 
hogy a »tilos« állásban álló semaphor-kar a mozdony és 
vonatszemélyzetnek, hogy úgy mondjam, meglepődését 
okozhatná. 

Hogy a semaphor- karok állására a figyelmet reá terelni 
nem lehet és hogy a semaphor-karok »szabad« vagy »tilos4: 
állásának tekintetbe vétele kizárólag az utasítások hatá- 
rozmányainak emlékben tartásán és a rendeleteknek figye- 
lembe vételén alapszik, erre mutatnak azok az eltérések, 
is, amelyek a különböző államok vasútjainak karjelzőin 

észlelhetők. A megállító jelet például Belgiumban a se- 
maphor-kamak lefelé való állításával adják, ugyan ez a 
karállás Amerikában »szabad« menetet jelez. Tehát ezen 
jelzési. módnál a )>szabad<( és »tilos« jelzések érzékeinkre 
teljesen egyformán hatástalanok és így értelmük könnyen 
felcserélhető 

A régi motoros mechanikai és a Banovits-féle villamos 
védjelzőknél használatos köralakú nagy vörös tárcsának 
a vonattal való szembeállítását sokkal megkapóbb, 
szembeötlőbb jelzési módnak tartom és merem állítani, 
hogy már mostanáig is aránytalanul több »tilos« állású, 
semaphor-kar, mint »tilos« állású tárcsás védjelző halad- 
tatott meg a mozdonyvezetők által. Olyan állomásokon, 
ahova több vasút ágazik be, továbbá kijárati jelzőkül, 
valamint vasút- vonalaknak színbeni keresztezésénél azok 
biztosítására mostan általában semaphorokat használnak, 
tehát a mozdonyvezető figyelmének még arra is ki kell 
terjedni, hogy a jobbra-balra álló karokat össze ne tévessze. 

A semaphor- jelzésnek említett hatástalanságán föl- 
tétlenül s legalkalmasabban oly módon kellene segíteni, 
hogy azok »tilos« állásuknál a vonat felé vörös tárcsát, 
csillagot vagy valami más, de szembe ötlőbb alakot mutas- 
sanak ; az ilyen tárcsa alakú jelző test már az alak feltűnő 
nagysága miatt is inkább magára vonja a mozdony- 
vezetőknek gyakran elernyedt figyelmét. 

De mindenesetre ajánlatos a semaphor- oszlopokat 
a menetirányt véve alapúi, jobbra vagyis a mozdony- 
vezető oldalára állítani, vagy ha ez bármi okból nem lehet- 
séges, akkor azokat a pálya felett elhelyezett áthidalásra 
kellene felszerelni. 

Nagy baj a semaphor-kar jelzéseknél az is, hogy a 
semaphor- karok általában túlságig magasan vannak fel- 
szerelve, ha aztán a mozdonyvezető nagy ködben, vagy 
hózivatarban közeleg a semaphor felé, csak akkor veszi 

észre a semaphor-kart vagy lámpát, midőn az oszlop köze- 
lében jár ós ilyenkor alulról fölfelé nézve, sokszor a mozdony 
füstjén keresztül kell a semaphor kar állását és fényét 
megitélnie. Minthogy az említett körülmények között 
még a távolság megbecslésének érzéke is elvész, de sok- 
szor a hátrafelé vágódó hótömegek csak néhány lépésre 
engednek kilátást, megérthetővé válnak az olyan esetek, 
midőn a vonatszemélyzet a »tilos« állású semaphor-kart 
későn vagy egyáltalán nem veszi észre és a vonat »tilos« 
állású védjelzőnél is bejár az állomásra. 

Hogy a semaphor-karok mi okból vannak a vágány 
felett néha 8 méter magasságban felszerelve, arra alig 
nyerhető magyarázat; mert eltekintve egyes kivételes 
esetektől, amidőn a villamos védjelzőket is magasabban 
kell felállítani, mint például kanyarulatokban fekvő be- 
vágásokban vagy az állomáson levő kijárati jelzőkön vagy 
olyan két vágányú pályákon, ahol a bal vágány a rendes 
vágány és a jelzők a menetirányt tekintve, a pálya jobb 
oldalán vannak felállítva, tehát a szembe jövő vonat által 
elfedetnének, mondom ilyen kivételes esetektől eltekintve, 
a jelző karok túlságos magasra helyezésének gyakorlati 
haszna nincs, de nem is lehet, mert a jelzés magasabbra 
helyezésével annak jelentősége nem fokozható, ami külön- 
ben elvi szempontból is elvetendő lenne, mert adjuk bár 
a megállító vészjelzést, a vágány közepére állított őri jelző- 
tárcsával, vagy a bedőlt híd, vagy felbontott vágány előtt 
a pályatestre letett őri jelzőlámpa gyönge vörös fényével, 
ezek a jelzések épen oly nagy, ha ugyan nem nagyobb 
veszélyt jeleznek a közeledő vonatnak, mint a bármely 
magasságban elhelyezett védjelző vörös fénye. Vagyis a 
jelzések hatását állásuknak magasabbra helyezésével fo- 
kozni nem lehet, ellenben a jelző eszközöknek igen magasra 
való állítása által elnézésekre, tévedésekre adunk alkalmat. 
A tilos állású védjelzők meghaladásának megakadályozása 

czéljából már számtalan szerkezet készült és próbálta- 
tott ki. 

Az összes ilyen szerkezetek és találmányok abból a 
fontos és helyes alapeszméből indulnak ki, hogy a látható 
jelzések a mozdony- és vonatszemélyzetnek figyelmét 
elkerülhetik, tehát a mozdonyvezetőt valami más módon 
kell a veszélyre figyelmessé tenni, vagy a vonatot kell 
önműködőlég feltartóztatni vagy a veszélyes útról egy e 
czélra készített szabad vágányra leteríteni. 

Ezek a szerkezetek tehát olyanok, hogy a mozdonyon 
magán, vagy a pályán hallható jelzés támad, vagy a vonat 
magától befékeződik, vagy mellékvágányra tereltetik, 
akkor, hogyha a vonat a »tilos« állású védjelzö előtt nem 
áll meg. 

Minthogy azonban ezek a szerkezetek a pályával^ 
vagy jobban mondva, a felépítménynyel vannak össze- 
kapcsolva, épen akkor nem működnek megbízhatóan, 
amikor a veszély a legnagyobb, mint hófúvásoknál, és hó- 
zivataroknál. 

A vasutak nagyobb részénél hózivatarok és ködös idő 
beálltával jelző eszközökkel felszerelt embert, úgynevezett 
»ködembert« küldenek ki a védjelzőhöz, akinek aztán az 
a kötelessége, hogy a védjelzö közelében durranó gyuta- 
csokat erősít a sínre és azokat mindaddig ott hagyja, 
amíg a védjelzö »tilos« állásban áll, ha aztán ilyenkor a 
mozdonyvezető a védjelzö »tilos« állását későn vagy egy- 
általában nem vette észre, a felrobbant gyutacsok figyel- 
meztetik a veszélyre. 

A tilos állású védjelzők meghaladásának megakadá- 
lyozására ajánlják a vonatnak mellékvágányra való tere- 
lését és az e czélra készült szerkezetek közül különösen 
a »Köpcke«-féle homok- vágányt. A Köpcke-féle homok- 
vágány váltója a védjelzö közelében és avval olyan szer- 
kezeti összefüggésben van, hogy ha a védjelzö »tilos« állást 

mutat, akkor a váltó a homokvágányra áll. Az eltérítő 
váltó csúcssíne azonban hózivataros és hófuvásos időben 
nem záródik a tősinhez megbízhatóan, tehát attól lehet 
tartani, hogy az eltérítő váltók alkalmazása esetében, a 
mégis csak ritka esetekben előforduló védjelző meghaladá- 
sok helyett, gyakoribb vonatkisikamlási esetek származ- 
nának, rossz időben az eltérítő váltót munkások gondozá- 
sára kellene reá biznunk, és ezzel a közlekedés biztossága 
és a behaladó vonatok sorsa is a munkások megbizható- 
ságára lenne alapítva, ami a biztos vasúti üzlet követel- 
ményeit bizonyára nem elégítené ki. 

Azokról a szerkezetekről, melyek a sínek közé, vagy a 
talpfákra vannak felszerelve és nagyobb hóesés után az 
első mozdony vagy hóeke- menetnél a mozdony vagy hóeke 
előtt tolt hótömeg által hasznavehetetlenekké tétetnek, 
nem is szólok, mert hiszen ezeknek a szerkezeteknek épen 
ilyen időben kellene kifogástalanul működni, mert szép, 
tiszta időben midőn a jelzések messziről is világosan lát- 
hatók, nincsen szükség semmi különös intézkedésre. 

Előbb említettem már, hogy a mostan használt véd- 
jelzőinknél nappal a védjelzők alakjával, sötétben pedig 
azok színével adjuk meg a szükséges jelzéseket ; ebből az 
következik, hogy nappál az éjjeli és sötétben {fiszont a nappal 
használt jelzők nem alkalmazhatók és hogy minden jelzés az 
emberi szem érzékenységére {^an alapiti^a. Elég tehát a moz- 
donyvezetőnek a védjelző vei ellenkező oldalra kitekinteni, 
vagy a mozdony tüzszekrényébe belenézni, hogy figyel- 
mét a védjelző állása elkerülje és azt e közben elhagyva, 
balesetet okozzon. Olyan sok körülmény szól a látható 
jelzések alkalmazása ellen, hogy minden jóstehetség nél- 
kül merem állítani, hogy a jövő védjelzőivel nem »fény% 
hanem »AaAig«- jelzéseket fognak adni. Mert : a hanggal 
sötétben és világos időben, tehát éjjel és nappal egyformán 
és hatásosabban lehet jelezni, mint a fénynyel, vagy a 

jelzők alakjával. A hangjelzésre nem szükséges úgy figyelni, 
mint a látható jelzésekre, mert jó erős hanggal nemcsak 
az oda nem figyelőnek, de még az alvó embernek a figyel- 
mét is ki lehet erőszakolni. A hangjelzők közül a vasutakon 
mostan ,a mozdony sípja, az őrházi és állomási jelző haran- 
gok, a pályakocsik és hajtókák vezetői által használt kézi 
sípok, az őrök és vonatszemélyzet felszereléséhez tartozó 
durranó gyutacsok, némely helyi érdekű, de különösen 
városi vasutak mozdonyain alkalmazott harangok, nem- 
különben a vcnósorompós útátjárókon mind gyakrabban 
alkalmazott előcsengők azok a jelző eszközök, amelyek 
a hangjelzésnek előhírnökei. 

A látható és hallható jelzéseket összehasonlítva, majd- 
nem felesleges megokolnom, hogy a kettő közül melyik 
alkalmasabb jelzések adására. 

Első sorban is megemlítem, hogy egy állásból a kör- 
nyezetünkben levő tárgyak közül csak a tekintetünk 
irányába esőket, tehát környezetünknek mintegy 40%- át 
láthatjuk, miért is elfoglaltságunk, vagy figyelmünknek 
bármi okból történő elterelése, a jelző tárgynak figyelmen 
kivül maradását okozhatja, annál is inkább, mert a sza- 
badban a visszavert fények sem érvényesülnek. 

Hogy szemünk bizonyos körülmények között mennyire 
érzéketlen, tapasztalhatjuk a mindennapi élet minden 
órájában, például a budapesti villamos vasutak üzemében 
a budapesti utcza-keresztezéseknek ama részein, ahol a 
közúti vasúti sínek sűrűn vannak lerakva s amely tereket 
a nép nyelve, az ott levő sok sínpár miatt »síntér«-nek 
nevezi, vagy akár a közúti kocsiforgalomban is. A villa- 
mos kocsik és közúti járóművek vezetőinek ugyanis világos 
nappal folytonos és erős csöngetéssel vagy hangos szóval 
kell figyelmeztetni a gyalogjárókat, különösen olyan helye- 
ken, ahol a járóművek által okozott zörgést a kocsi út szer- 
kezete, — mint faburkolatoknál — tompítja. Ugyanezen 

czélt szolgálják a kerékpárosok csengői, az automobilok 
kürtjei; mert hiába van ezeken a járó műveken lámpa, 
az elmélyedve haladó ember nyitott szemmel menne a 
kocsik útjába, hogyha a hangjelzésekkel mintegy fel nem 
ébresztenék. 

Az emberelgázolási esetek száma minden bizony- 
nyal rendkivüli módon megnövekednék attól az órától 
kezdve, amidőn a hang- jelzéseket besziintetnők, valóban 
»száguldó gilotin«-ná válnának a közúti vasutak, amint 
azokat az újságírók már most is elnevezték. 

Ha a fentebb mondottakat még kiegészítem avval, 
hogy a mozdonyvezetőknek menetközben a tűzszekrénybe 
is bele kell nézniök, elfoglalja őket a kormány-mű és sza- 
bályzó kezelése, továbbá a gőzfűtést és vízállást is ellen- 
őrizni kénytelenek, ezeken kívül a mozdony homlok- 
lámpáinak égését, a mozdony késését, a bejárandó váltók 
állását meg kell figyelniök, időnkint a fék-készülék műkö- 
désbe hozatala és a sebesség- mérő megfigyelése foglalja el, 
ezek mellett a pályán dolgozó munkásokra, általában a 
pályára is folyton figyelniök kell, csoda-e, hogy ha ezen 
elfoglaltságuk mellett, néha-néha egy-egy jelzést nem 
vesznek észre, még teljesen józan és éber állapotban sem, 
hát ha még a fáradtság is erőt vesz a mozdonyvezetőn, 
vagy foglalatoskodása közben munkájában elmerül, vagy 
a nagy köd vagy hózivatar még a kilátást is megnehezíti? 

A látható jelzések alkalmazásának rendkivüli hátránya- 
képen jelentkezik az a körülmény, hogy az emberi szem- 
nek olyan hibái lehetnek, hogy azoknak már megállapítása 
is csak hosszadalmas kísérletekkel és ahhoz való készülé- 
kekkel lehetséges. Ezek közül, mint a vasúti szolgálatra 
nézve legfontosabbat, a szim^akságot vagy helyesebben 
szólva, a szintéveszlést említem meg. Azok a vasúti alkal- 
mazottak, akiknek ilyen vagy más szembajuk van, hogy 
állásukat el ne veszítsék, szembajukat a lehetőségig el- 

titkolják s habár a szolgálatba lépésnél ez irányban a 
pályaorvosok által megvizsgáltatnak is, nincs kizárva, hogy 
az ilyen baj a vizsgáló orvos figyelmét elkerüli, de a baj 
szolgálat közben is támadhat. Elképzelhetjük a veszélyt, 
mely a vasúti forgalom biztosságát, épen a látható jelző 
eszközök alkalmazása miatt ez oldalról is fenyegeti. 

Mint e tekintetben jellemző esetet fel kell említenem, 
hogy a porosz államvasutak múlt évi költség előirányzatá- 
ban, a szembajokból származható veszélyekre tekintettel 
»vasúti szemorvosi« állások redszeresítése is felvétetett. 

Megbízhatóbb a hallható jelzés a látható jelzésnél 
különösen azért, mert jöjjön a hang környezetünknek 
bármely irányából, annak erősségén alig észrevehető különb- 
séget fogunk észlelni. Tudvalevő dolog, hogy az erős 
hang egész idegzetünket megrázza ; az ágyú-lövésnek, a 
hajók gőzkürtjének, a mozdonyok gőzsípjának hangja 
figyelmünket felkelti, a gong-ra, a tam-tam-ra mért ütés 
átható és nagyobb távolságból is hallható hangot kelt. 

Ha tehát olyan védjelzőt szerkesztenénk, amelynek 
tilos állásban való meghaladásánál valamely ilyes erősebb 
hang a mozdony által idéztetnék elő és minden kerék 
áthaladásánál ismétlődnék, az ilyen veszélyt jelző hang- 
jelzés, a vonat személyzetének figyelmét el nem kerülhetné, 
épen úgy, mint a hogy a mozdony alatt eldurranó gyutacs 
soha figyelmen kivül nem marad. 

Azt kellene hinnünk, hogy a vonat zakatolása által 
előidézett zaj és zörej azokat a hangokat, melyek a pályán 
kívül támadnak, teljesen elnyomja, ez azonban nem úgy 
van. Emlékébe idézem azoknak, akik gyakrabban yitaznak 
vasúton, azt a körülményt, hogy a gyorsvonatnak az őr- 
házak mellett való elhaladása közben a véletlenül akkor 
adott harangjelzés, a zárt kocsi ablakok és az őrházi haran- 
gok gyenge hangja ellenére is, a vonat kocsijaiban is tisztán 
hallható. 

Hangelőidéző készülék egyszerű emeltyűs sín segé- 
lyével minden nehézség nélkül szerkeszthető ; amely 
készülék aztán akkor, midőn a védjelző tilos állásban áll, 
minden kocsi-kerék rálépésénél hangot adna. Az ilyen fajta 
hangjelzőnek még azon, mondhatni, alig megbecsülhető 
nagy előnye lenne, hogy különösen tehervonatoknál, 
amelyeknek megfékezése nem áll teljesen a mozdonyvezető- 
nek hatalmában, a védjelzőnek még elkésve történő állítá- 
sánál is, amidőn tehát a vonatnak egy része már a védjelzőn 
túlment, veszélyt jelző hang származnék, amely hangnak 
hallatára a vonatszemélyzet azonnal megkezdhetné a féke- 
zést. Már eddig is sok vasúti balesetet lehetett volna meg- 
akadályozni, hogy ha a fékezők a védjelző tilos állásáról 
idejében értesültek és így a vonatot még idejében meg- 
fékezhették volna. Minden vasutas örömmel üdvözölné az 
ilyen hallható jelzéstadó védjelzők alkalmazását és a 
forgalmi hivatalnokoknak nem kellene többé attól retteg- 
niök, hogy a tilos állású védjelző figyelmen kívül marad. 

A vasúti forgalom biztossága érdekéből örvendetes 
eseménynek tartanám a hangjelzők használatát és kívá- 
natos volna azoknak mielőbbi alkalmazása, hogy e téren 
előnyösen előzzük meg az idegen vasúlakat, melyeket 
vasúti berendezések dolgában többnyire követni szoktmik. 
A mostani védjelzőknek hangjelzőkké való átalakítása 
különben sem ütközik akadályokba, mert ezekkel kapcso- 
latban a mostan használatban levő jelzők továbbra is alkal- 
mazásban maradhatnának. 

A védjelzőknek berendezése és felszerelése hangjelző- 
vel pedig olyan egyszerű feladat, hogy meggyőződésem 
szerint, bármely hazai gyárunk, amely vasúti felszerelések 
előállításával foglalkozik, már az első kísérlet után képes 
lenne ilyen egyesített védjelzőnek elkészítésére, vagy a 
mostani védjelzőknek megfelelő átalakítására. Addig is, 
míg a megfelelő védjelző szerkezetek rendelkezésünkre 

fognak állani, a most használatban levő védjelzők mellett 
szükségesnek mutatkozó óvóintézkedésekről kell gondos- 
kodnunk. 

Főkép arra kell törekednünk, hogy a vonatok megállí- 
tása a védjelzők előtt ne váljék szükségessé. A védjelző előtt 
megállított vonat magában hordja csiráját mindazoknak 
a bajoknak, amelyek a nyílt vasúton álló vonatokat érni 
szokták. 

Helyesen jegyezte meg egy vasúti szakember, hogy : 
»a védjelző előtt megállított mozdony beeresztést kérő 
sípjelzéseivel veszélyt is jelez és egyszersmind segítségért 
kiált.« 

A védjelző előtt megállított vonaton utazó közönség, 
de a megállítás ténye miatt az állomás személyzete is izga- 
tottá válik és balesetre vezető cselekmények elkövetésére 
szolgáltathat okot. 

Tehát ne állítsuk meg a vonatot a védjelző előtt, csak 
elkerülhetetlen esetekben. 

Az eddig folytatott gyakorlatokhoz képest sokkal 
nagyobb fontosságot kellene tulajdonítanunk a védjezők 
előtti vonat- megállításoknak. 

A védjelzők előtt történő vonat-megállásokról pontos 
feljegyzéseket kellene vezetni, mert az ilyen gyakori vonat- 
megállítások okát kikutatni és ez alapon a bajon sürgősen 
segíteni föltétlenül szükséges. 

Az olyan állomáson, ahol a védjelző előtt a vonatok 
gyakran megállíttatnak baj van, mert a gyakori vonat- 
megállítás, biztos mértéke a forgalmi szolgálatban levő 
nehézségeknek és zavaroknak. 

Ha ügyes forgalmi hivatalnok is gyakrabban kénytelen 
a vonatokat a védjelző előtt feltartóztatni, akkor annak 
mélyebben rejlő oka van és az vagy abban keresendő, hogy 
az állomás berendezése nem megfelelő, vágányai nem elég 
hosszúak vagy nincs elég vágány az állomáson, vagy rossz 

a menetrend, mert annak készítésénél nem vették figye- 
lembe az állomás befogadó képességét. 

Ezeken a hiányokon pedig gyorsan kell segíteni, mert 
az erre fordított költség mindig kevesebb, mint a balese- 
tekből és forgalmi zavarokból származó kiadás. 

Ha a várandó vonatot előreláthatólag bármi okból 
nem lehet az állomásba beereszteni, akkor azt az előző állo- 
máson, nem pedig a védjelző előtt kell megváratni. Inkább 
vesztegeljen a vonat a megelőző állomáson tíz perczig, mint 
a védjelző előtt egy-két perczig, mert ez az egy-két perczes 
megállás is, tekintetbe véve a vonat megállása és megindí- 
tásához szükséges időt, úgyis 7 — 8 perczes időveszteséget 
jelent a vonat érkezésében. 

A vonatoknak a védjelzők előtti megállítása tudva- 
levőleg igen gyakran az állomáson kezelt vonatok torlódása 
miatt szükséges. 

A vonatok torlódásának megakadályozása czéljából 
vágányok építése vagy a menetrend megváltoztatása szük- 
séges, egyes állomásokon pedig, ahol személyvonatok 
nagyobb számban találkoznak, hogy az egy időben induló 
személyvonatokba e beszállás lehetővé tétessék, alul j áros 
közép perronok előállítása által lehet segíteni. 

Tudjuk, hogy a sötétben meg nem világított védjelzőt 
tilos állású védjelzőnek kell tekinteni és hogy amint már 
előbb említettem, sötétben a vörös fény előtt meg kell állani 
és hogy szabad menet jelzésére zöld fényű lámpa van hasz- 
nálatban. 

Hogy ezekkel a fényekkel a kívánt czélt elérhessük, 
szükséges volna, különösen a mostan használt vörös fényt, 
sokkal erősebb, élénkebb vörös fénynyel pótolni, amelylyel 
a mozdonyvezetőknek figyelmét mintegy kierőszakol- 
hatnánk. 

Hogy ezt elérhessük, először is nem szabad a jelzőlám- 
pákat nagyon magasra helyezni. Legjobban megfelelnek e 

czélra azok a lámpák, amelyek a mozdonyon álló mozdony- 
vezető szemének magasságában vannak elhelyezve, tehát 
amelyek körülbelől a pálya színében épült Banovits-féle 
villamos védjelzők lámpájával vannak egy magasságban. 

Az ilyen magasságban felállított jelzőlámpának a moz- 
donyvezető mintegy nekimegy és ha a lámpa fénye eléggé 
erős is, a vörös fény mindig szembeötlővé válik. 

A védjelzőknél mostan használt vörös jelzőfény nem 
eléggé élénk és a védjelzőknél általában sokkal erősebb 
fényforrást kellene használni. 

Ha figyelembe vesszük, hogy a vasútaknái használt 
vörösüveg a reá eső fénynek csak 10 — 15%-kát bocsátja 
át, be kell látnunk, hogy a rendesen használt petróleum és 
olajlámpák, amelyek még igen gyakran be is kormolódnak, 
vagy hó rakodik az üvegre, a czélnak nem felelhetnek meg 
és a jelzőlámpák gyenge fénye is hozzájárul ahhoz, hogy a 
tilos állású védjelzőket a mozdonyvezetők néha nem, vagy 
csak elkésve veszik észre. A jelzőfényekhez ma már acze- 
tylen, Auer, gáz, borszesz vagy villamos lángzókat kellene 
használni, hogy a jelző föltűnő vörös színben tündököljék. 
Legyen az adott jelzés mindig világos és tiszta, minden két- 
ségetkizáró, a megállító jelzésnek azonban, legyen az bárhol 
alkalmazva, megdöbbentő hatásúnak is kellene lenni. 

A mostan alkalmazott jelzők nagyobb része nem felel 
meg ezen kívánalomnak és tanúja voltam magam is, hogy 
hózivataros időben a pályaőr által a sínek közé letüzött 
jelzőtárcsát a mozdony legázolta, a pályaőr leintő zászló- 
jelzését nem látták és csak a sínekre alkalmazott durranó- 
gyutacs elsülésének hangjára állottak meg a hófúvásban 
berekedt vonat mögött, alig száz lépésnyire ! 

Tudunk rá esetet, hogy a hajtány útjában visszatérő 
tolómozdonynyal találkozott s noha a hajtányon utazó 
mérnök a kellő időben és helyen két munkással is adatott 
leintő jelzéseket, a mozdonyvezető, aki mozdonyán valamit 

javított, a jelzéseket nem vette észre, jóllehet, hogy akkor 
szép csendes és napvilágosidő volt, ahajtányt mégiscsak 
úgy tudták megmenteni az elgázolástól, hogy jókor vissza- 
fordultak és az esésben levő pályarészen egyideig azt teljes 
erővel hajtották a mozdonynyal egyirányban, amíg végre 
a mozdonyvezető előre tekintett, a hajtányt meglátta és 
megállította a mozdonyt. 

Hogy a látható jelzések legnagyobb része nem eléggé 
hatásos, érzi ezt a napszámos pályafentartási munkástól 
kezdve minden vasutas, aki a jelzésekre a gyakorlatban 
reá van utalva. 

Jellemző erre nézve az egyszerű vasúti mimkás visel- 
kedése. Ha egy ilyen munkást megbíztunk avval, hagy a 
közeledő vonatot a látható jelző -eszközök valamelyikével 
állítsa meg, a tapasztalt munkás mindig él avval a gyanúval, 
hogy a mozdonyvezető a jelzést nem fogja észrevenni és ha 
a vonat nem áll meg nézete szerint a kellő időben, vagy nem 
hallja a mozdonyról a féket megszorítani jelzést, azonnal és 
tőle kitelhető kiáltással igyekszik a mozdonyvezető figyel- 
mét magára terelni ; a munkás ösztönszerűleg érzi, hogy az 
előírt j elzés nem elegendő, nem megbízható. 

Végeredményképen mondhatjuk, hogy az útban levő 
vonatnak legbiztosabb védő eszköze az marad, hogyha 
azok a körülmények elháríttatnak, melyek a vonatnak 
megállítását szükségessé teszik, vagy más szóval: épen rend- 
kívüli és kedvezőtlen esetekben kellene úgy teljesíteni a 
forgalmi szolgálatot, mintha állomási védjelzők nem is 
léteznének és az állomási védjelzőket mindig csak »mentő- 
eszközöknek« kellene tekinteni. 

A vonat-megállítások mellőzésének fontos elve leginkább 
az angol vasutakon jutott érvényre. Ottan ugyanis feltételes 
block- szakaszok is vannak, a blockőr jelzésére aztán a 
»tüos« block- szakaszba is bemehet a vonat, sőt bejárhat a 
vonat már más vonat által részben elfoglalt állomási 

vágányra is. Ámbár ezen rendszer mellett is történtek bal- 
esetek, ezen rendelkezést nem változtatták meg, világos 
bizonyságául annak, hogy a vonatoknak ily módon való 
közlekedését, a forgalom biztosságának megóvása czéljából, 
még mindig kevésbbé veszélyesnek tekintik, mint a vona- 
toknak megállítását. 

Kettős vágányú vaspályákon a vonatoknak a védjelzö 
előtti megállítása — minthogy a szembejövő vonatok a 
nyilt pályán találkozhatnak, — ritkábban és leginkább csak 
akkor válik szükségessé, ha az előző vonatnak vágányt kell 
cserélnie. Ellenben sűrűbb vonatforgalmú egy-vágányú 
pályákon a védjelzö előtt megállított vonatnak biztosítására 
szolgáló eszközöket megtalálni a jövő feladata leend. 

Ez a feladat megoldhatónak látszik a mostan alkalma- 
zott védjelző-rendszerünknek az előjelzős rendszerrel való 
ügyes kapcsolása által is, talán olymódon, hogy az olyan 
előjelző állás mellett, mely a főjelzőnek tilos állását jelzi, 
ne álljon meg a vonat a védj elzőnél, hanem menetét lépés- 
ben a tolatási határjelzőig folytassa. Ilyenkor a személy- 
szállító vonatoknak a vége, föltéve, hogy a főjelző távola a 
régi marad, a védjelzőn belől 400 — 500 méterre állana és a 
védjelzö által védve isienne. Ha aztán e közben a vonat be- 
bocsájtásának akadályai már elháríttattak és a vonat be- 
menetelére a jelzés megadatott, a vonat elindulása gyor- 
sabban történhetnék, mint a megálló vonatoknál és a teher- 
vonatoknál nem fordulna elő olyan gyakran, az ilyen meg- 
indulásoknál bekövetkezni szokott vonatelszakadás és az 
ezzel járó forgalmi zavar sem. 

De úgy látszik, hogy a tilos állású védjelzö előtt fel- 
tartóztatott vonatoknak a védjelzőn belől való behúzása még 
az állomási vágányoknak megfelelő átalakítása által is 
lehetségessé válik, oly módon ugyanis, hogy ha közvetlen a 
bejárati váltó előtt a fővágányba kitérőt fektetünk be, amely- 
nek váltójától, a kiágazó új csonka folyóvágány, a fővágány 

közelében és avédjelzö felé haladjon és legyen ez a csonka 
vágány olyan hosszú, hogy a tolatási czéloknak megfeleljen. 
Ezzel a tolatás czéljaira kihúzó vágányt készítettünk, 
amelyen aztán az állomásból kiinduló minden tolatás vég- 
zendő lenne. 

Ezen vágány megépítése által a folyó fővágánynak az 
a része, amely a védjelző és a bejárati váltó köpött fekszik 
és rendesen a tolatás czéljaira használtatik, a tolatástól 
mentesítve lenne ; ezen vonalrészre tehát a védjelző által 
esetleg megállított vonat lépésben, a kihúzóvágány ki- 
térőjének határfájáig előre járhatna és így a követő vonat 
ellen a védjelző által védve lenne. Emellett az ilyen kihúzó 
vágányon előállítható kedvezőbb esési viszonyok követ- 
keztében a tolatási művelet még az olyan állomásokon is 
nehézség nélkül történhetnék, ahol az a fővágány kedvezőt- 
len esési viszonyai miatt mostan csak fennakadásokkal és 
nehézségekkel lehetséges. A bejáró vonatok az új kitérőt 
gyökben, tehát veszélytelenül érintenék. 

A mondottakkal csak jelezni kívántam azokat a 
módokat, amelyek a sűrűbb vonatforgalmú egy-vágányú 
vaspályákon kivihetőknek látszanak azon czélból, hogy 
a vonatoknak a védjelzők előtti megállítása a lehetőség 
szerint elkerűltessék. 

Itt kell megemlítenem, hogy szabadállású védjelző 
és helyes váltóállás mellett oly módon történnek az állo- 
másokon vonat- összeütközések, hogy az a vágány, amelyen 
a vonatnak be kell járni, »nem szabad«, vagyis járómüvek 
vannak rajta. 

Az ilyen nemű összeütközések ellen egyedül a forgalmi 
hivatalnokok lelkiismeretes szolgálattétele a mentőeszköz. 
A forgalmi hivatalnokok a vágányok szabad állapotát 
a váltóellenőrzéssel egyidejűleg vizsgálják meg. Meg- 
történik azonban, hogy a váltóellenőrzés után, a személy- 
zet gondatlansága vagy túlbuzgósága miatt, kocsik kerül- 

nek a bejáró vonat útjába és így aztán vonat- összeütközé- 
sek vagy vonatsúrlódások származnak. Központból kezelt 
váltóknál az ilyen eset nem fordul elő, mert ezeknél a váltók 
kezelése nem állván az egyszerű vasúti munkásnak mód- 
jában, a kocsi átállítását, a bejáró vonat előtt meg sem 
kísérli. 

A vágányok szabad állapotát jelző készülék ezideig 
nincs alkalmazásban és úgy látszik, hogy a vasúti üzem- 
mel járó folytonos kocsi -kezelés miatt ilyen készüléknek 
alkalmazása egyhamar nem is fog sikerülni, ámbár az 
érintő- és tapintósínek alkalmazásával már ezen irányban 
is megtörténtek az első lépések. 

Napvilágos időben és ha köd nincs, át lehet tekinteni 
a bejárandó vágányt, de éjjel vagy ködben és hózivatar- 
ban a szó teljes értelmében vakon rohan be az állomásra 
a mozdonyvezető. 

Ez tehát ismét oly körülmény, ahol a vonat sorsa 
a forgalom biztossága fölött őrködő forgalmi hivatalnokok 
kezébe van letéve és ilyen eseteknél, a vonatoknak bal- 
esetek elleni megvédésére, úgylátszik még hosszú időkön 
át, a forgalmi hivatalnokok becsületes és lelkiismeretes 
szolgálat-tétele lesz az egyedüli mentőeszköz. 

Ezen szakasznál végül a jelző eszközök használatáról 
kívánok néhány megjegyzést tenni. 

A legtöbb vasútnál »lassító« jeleket tűznek ki a munka- 
helyek biztosítása céljából, ezek előtt a lassító jelzők 
előtt azonban a mozdonyvezetők a menetet soha nem 
lassítják. Nincs is sok értelme annak, hogy ilyenkor a 
sebesség csökkentessék, mert a munkavezetők már szo- 
kásból is kitűzetik a lassító jelzőket akkor is, ha a munkás- 
csapat fűtisztítással vagy sínszeg- meghúzással foglalkozik. 
A munkavezető csodálkoznék bizonyára leginkább, ha 
akadna ugyan olyan mozdonyvezető, aki az ilyen lassító 
jelzés miatt a menetet meglassítaná. Minden mozdony- 

vezető nagyon jól tudja, hogyha a nyilt vonalon valahol 
csakugyan lassan kell a vonatnak átmenni, úgy azt már 
vagy az előző állomáson beírják a vonat menetlevelébe, 
vagy a munkavezető kézi jelzőzászlóval ad lassító jelzést ; 
tehát a munkás- csapat lassító jelzését figyelemre sem 
méltatja. 

A munka- helyeket azonban megjelölés, — »fedezés« — 
nélkül hagyni nem lehet, mert a munkával elfoglalt embe- 
rek nem figyelhetnek a vonatokra is. 

A pályafentartási munkáknál az előmunkások és 
munkavezetők kötelessége a munkás- csapatokat a vonat 
közeledésére figyelmeztetni és a pályáról való lelépésre 
felszólítani. Azonban a munkavezetők maguk is el vannak 
foglalva a munkáknál, és így a közeledő vonat az ő figyel- 
müket is kikerülheti és már többször ki is kerülte és ezen 
okból már nem egy ízben történt embereigázolás is. 
A pályafentartó- munkálatoknál történt emberelgázolá- 
sokból szerzett szomorú tapasztalatok folytán a vasutak 
igazgatóságai újra visszatérnek a régebbi gyakorlathoz és 
a munka- helyeket lassító jelzésekkel fedeztetik. Az egysze- 
rűbb munkálatoknál a munka- helyeknek lassító jelzőkkel 
való fedezése czéljatévesztett dolog és az ilyen jelzések 
csak arra alkalmasak, hogy a jelzések jelentőségüknek 
fontosságából veszítsenek. 

Lassító jelzőket csak ott kellene és ott volna szabad 
használni, ahol elvárjuk, hogy a mozdonyvezető a vonat 
menetét valóban és föltétlenül meglassítsa. 

Munka- helyek fedezésére, nemkülönben nyitott sorompó 
nélküli útátjárók előtt és minden olyan helyeken, ahol 
nem az a czélunk, hogy a vonat sebességét csökkentsük, 
hanem a mozdonyvezetőt csak figyelmeztetni kívánjuk 
arra, hogy a mozdonysíppal »figyelem« jelet adjon, nem 
lassító jelzést kellene alkalmazni, hanem teljesen meg- 
felelne például a félig fehér, félig feketére mázolt tárcsá- 

val adott jelzés is, amely jelzés arra a czélra szolgálna, 
hogy jelezze a mozdonyvezetőnek, miszerint a megjelölt 
helyen a mozdony síppal figyelmeztető jelzést adjon, 
mert útjában munkásokat vagy átjárót fog találni. 

A pályafentartó munkáknál az ilyen hallható jel- 
zésre amiatt is szükség van, mert a pályafentartásnál 
a munkások rendesen nagyobb csapatokban csoportosan 
együtt dolgoznak, tehát már magában az a körülmény is 
megérthetővé teszi, hogy az ilyen munkáltatás bizonyos 
lármával, zajjal jár, egyes nehezebb munkáknál, mint 
sínemelésnél, vágányrészek irányításánál, czölöpleverés- 
nél a munkások ütemszerű vezényszóra dolgoznak, de a 
vasúti sinek összeverődése és a vasút építésénél használt 
sok vas- és aczélanyag és vas-szerszám ütődése által okozott 
zajban az emberi figyelmeztető hang elvész, a munkás- 
nép nem is teljesíti a parancsot az első szóra, úgy hogy 
a vasúti munkásoknak gyorsan járó vonatok általi elgázo- 
lása nem tartozik a ritka esetek közé. A munkások nagy 
hidegben igen gyakran bekötik füleiket, amint ezt a többi 
parasztmunkánál megszokják és így a parancsszót sem 
hallják. Mindezen körülmények és viszonyok között a 
munkavezetőknek kötelessége arra ügyelni, hogy olyan 
dolgok ne történjenek, melyek a munkások elgázolására 
adhatnak okot. 

Általánosságban szólva tehát lassító jelzést, mint 
minden egyéb jelzést is, használjunk ott, ahol annak hasz- 
nálata megokolt és ahol a jelzéssel valóban azt a kívánt 
czélt akarjuk elérni, amelyre a jelzés rendelve van, de ha 
aztán jelzést adtunk, követeljük meg mindenkitől, és 
minden körülmények között, az adott jelzés föltétlen 
figyelembe vételét. 



Ifansó KAroly: A TMúti balesetekről. 

b) A kocsi-kapcsoló szerkezetről 

Amint ismeretes, vasútaink a kocsik összekapcsolá- 
sára a csavar-kapcsot használják. 

A vasúti baleseteknél megsérült vasúti személyzet- 
nek legnagyobb része a csavar-kapocs kezelése közben 
szerencsétlenül el. 

A később mondandókra tekintettel megemlítem, hogy 
a csavar-kapocsnak kezelése rendesen úgy történik, hogy 
a kapcsoló munkás az álló kocsi csavar-kapcsát, már a 
kapcsolást megelőzőleg kicsavarja, (hogy kellő hosszú- 
ságot nyerjen a bekapcsolásra), azután a mozdonyvezető- 
nek jelzést ad a közeledésre, a mozdonyvezető az adott 
jelzések szerint folyton mérsékli a menetsebességet, s 
midőn aztán a mozgó kocsisor, már csak néhány méter 
távolra van az álló kocsitól, a kocsitoló leintő jelt ad, jelző 
eszközét (nappal a zászlót, sötétben a lámpát) a vágányon 
kívül a földre helyezi, belép az álló és a tolt kocsi sor közé, 
az álló kocsicsavar-kapcsát felemeli s midőn az ütközők 
érintkeznek, a kengyelt a mozgó kocsi vonóhorogjába be- 
csapja ; ennek megtörténte után, ha nem volt igen erős 
az ütközés, az ütközők alatt azonnal kibúvik, ellen eset- 
ben a kocsik mozgásának irányában lépdel a kocsik között 
s ha a kocsik megálltak, kijön azok közül és a tovább 
haladásra jelzést ad. 

Ez a kapcsolási mód a magyar vasútaknái évenként 
50-^60 vasúti alkalmazott életébe kerül és ezen kivül 
ugyanannyi, többnyire súlyos sérülés a következménye. 

A vasúti szolgálatban elszerencsétlenült vasúti alkal- 
mazottaknak egy harmada a kocsi kapcsolásnál sérül meg. 

Ha meggondoljuk, hogy ezen munkánál csak teljesen 
ép, erőteljes és fiatal emberek alkalmazhatók, méltán 
elszomorítónak kell tartanunk, hogy mind ez ideig nem 
sikerült olyan módot találni, melylyel ezen a sajnálatos 
állapoton segíteni lehetne. 

A kocsik kapcsolásánál megsérültek, a vasúti bal- 
esetekről vezetett statisztikában, mint a saját hibájuk 
és vigyázatlanságuk következtében elszerencsétlenültek 
vannak kimutatva, pedig aki csak egyszer látott sötét 
időben kocsit kapcsolni, tisztában lehet afelől, hogy meg- 
sérülhet a kocsi kapcsolásnál a legóvatosabb és legügye- 
sebb munkás is, mert a baj nem a kocsi kapcsolással fog- 
lalkozó vasúti alkalmazottakban, hanem egyedül a szer- 
kezet hiányosságában rejlik. 

Már magában az a körülmény, hogy mozgó kocsik 
közzé kell belépni, folytonos veszélylyel fenyeget ; meg- 
siklás, elkésett lépés, a figyelemnek egy pillanatra eltere- 
lése, a kocsisor erősebb »rájárása« téves vagy félre- 
értett jelzés elég arra, hogy a kocsikapcsoló munkás 
elüttessék vagy ami gyakrabban megtörténik, az ütközők 
közé kerüljön ; de elég gyakran megsérül a munkás a 
kapocs szakadása miatt is. 

A kocsikapcsoló munkásra veszedelmessé válik 
minden olyan tárgy, amely a sinek közelében, a pályán van. 
így a különböző sodronyvezetékek, váltóállítók, határfák, 
amelyeket a dolog természeténél fogva eltávolítani nem 
lehet, mind a kocsi kapcsoló munkásnak elszerencsétle- 
nülését okozhatják. 

Ezeket a tárgyakat a vasútaknái részben megvilágít- 
ják, részben fehérre mázoltatják, hogy szembetűnővé 
tegyék. Minthogy ezeknek a tárgyaknak egy része télen 
a hóban nem látszik, ajánlatos lenne minden tárgyat, 
amely a vágányok között fekszik, mint lámpa- oszlopokat, 
fékező dorongokat, stb. félig fehérre, félig feketére mázol- 
tatni. Éjjel, illetőleg sötétben a kocsikapcsolások nagyob- 
bára a pályaudvar kivilágítatlan részén történnek s mint- 
hogy a kapcsolást végző munkásnak mindkét keze igénybe 
van véve, kénytelen kézi jelző-lámpáját a kocsikon kívül 
hagyni, a kapcsolást tehát sötét helyen kell végeznie és 

annak befejezése után ismét sötét helyen kell az ütközők 
alatt a kocsik közül kibújnia. Ez az egyik főoka annak, 
hogy a kocsikapcsolási műveletnek olyan sok áldozata van. 

A kocsikapcsolásból eredő balesetek előidézéséhez igen 
gyakran hozzájárul a kocsikapcsoló munkásoknak czélsze- 
rűtlen és a veszélyt lényegesen növelő ruházkodási módja 
is. Szigorúan meg kellene tiltani a hosszú bundák és hosszú 
felöltők viselését. A kocsikapcsolással foglalkozó munkás 
ugyanis, midőn hosszú ruhájában az ütközők alól lehajolva 
kilépni készül, alig kerülheti el, hogy ruhájának szegélyére 
ne lépjen s ha ilyenkor elesik, igen gyakran megsérül vagy 
el is gázoltatik, mert a bekapcsolás után a vonórugók feszü- 
lése miatt a kocsik nem állanak meg azonnal, hanem még 
mindig mozgásban vannak. 

A hosszú ruházatra vonatkozólag tett megjegyzésemet 
fenntartom a forgalmi szolgálatot tevőkre nézve is és a 
hosszú köpenyt határozottan alkalmatlan, sőt veszélyes 
ruhadarabnak tartom a vasúti végrehajtó szolgálat tel- 
jesítésénél. 

A vasúti alkalmazottakat utasítani kell arra, hogy 
rövid felöltőket és nagy hidegekben ezzel melegebb kettős 
ruhákat viseljenek ; az északsarki utazók leírásából tudjuk, 
hogy nagy hidegekben az ilyen ruházkodás jobb is. 

A csavarkapcsok kezeléséből származó baleseteket csak 
olyan szerkezetek alkalmazása által lehetne elhárítani, 
amelyek lehetővé teszik a kocsiknak összekapcsolását, anél- 
kül, hogy a munkásnak a kocsik közé be kellene lépni. 

Ilyen szerkezetek a Janney és az Aestmann-féle kocsi- 
kapcsoló készülékek, a melyek Amerikában már általánosan 
használatban vannak, nálunk pedig kísérletek tárgyát 
képezik. 

Ezen szerkezetekkel Európában folytatott kísérletek 
alapján a vf suti technikusok az 1900 évi június hó 20-ikkn 
megtartót értekezleten kijelentették, hogy említett szerke- 

zetek a mostam kapcsolás mellett megbízhatóan alkalmaz- 
hatók. Első sorban természetesen a teherkocsikat kellene, 
ezekkel a szerkezetekkel felszerelni, mert a teherkocsikat 
szükséges leggyakrabban kapcsolni. 

E tárgygyal össze függésben megemlítem, hogy egy 
kocsinak, ilyen kapcsoló szerkezettel való felszerelése 600 
korona költségbe kerül. 

A kísérletek befejezése már nem késhetik sokáig és 
remélni lehet, hogy sikerülni fog alkalmas megoldást találni 
arra is, ami ezen feladatnál a legnagyobb nehézséget 
okozza, hogy t. i. a mostani és szóban lévő önműködő kap- 
csoló szerkezeteknek az átmeneti időben való együttes 
használata lehetővé váljék. 

Remélhetőleg sem pénzügyi, sem technikai nehézségek 
nem fogják már ezen szerkezetek alkalmazásának elhalasz- 
tását követelni és előreláthatólag a legközelebbi vasút- 
egyesületí tanácskozás eredményre fog vezetni és így ezen: 
szerkezetek alkalmazása már a közel jövőben kilátásba 
vehető. 

Amerikában törvény kötelezi a vasutakat az önműködő 
kapcsolószerkezetek használatára és ottan már 1900 év 
január havában a kocsiknak 91 százaléka magától záródó 
kocsikapcsoló szerkezettel volt felszerelve ; aminek követ- 
keztében a kocsikapcsolásokból származó balesetek száma 
is 70 százalékkal csökkent. 

A maguktól záródó kocsikapcsoló- szerkezetek általáno- 
sítása által a vasutak üzeménél munkában és időben lénye- 
ges megtakarítások lesznek elérhetők, mert a kocsik bekap- 
csolása gyorsabban történhetvén, a vonatok rendezése és 
összeállítása is gyorsan és akadályok nélkül eszközölhető, 
ennek következtében a mostaniaknál kisebb rendező-pálya- 
udvarokon nagyobb teljesítmény lesz elérhető és a kocsik 
gyorsabb továbbíthatása miatt a vasutak üzemi költségei- 
nél is kedvező eredményre fog vezetni. 

Ha a magától záródó kocsikapcsoló- szerkezetek fel- 
szerelését azonnal megkezdenök is, évek fognak elmúlni, 
amíg azokkal az összes kocsik fel lesznek szerelve, szükséges 
tehát, hogy addig is minden eszközt felhasználva, költséget 
nem kiméivé arra igyekezünk, hogy a vasúti munkásokat a 
kocsik kapcsolásából származó bajok ellen megvédjük. 

Amint már az előbb mondottakból kitűnik, a mostani 
kocsikapcsolásoknál a veszély főleg onnan ered, hogy a 
munkahely nincsen kivilágítva. A kocsikapcsolást végző 
munkásnak a bekapcsolást sötét helyen kell végeznie és 
azután megint sötét helyen kell a kocsiütközők alatt ki- 
búvnia. 

Ebből természetszerűen az következnék, hogy az állo- 
másoknak azt a részeit, ahol tolatások, tehát kocsikapcsolá- 
sok történnek, ki kellene világítani. 

Az állomások kivilágítása azonban, tekintettel azok 
nagy terjedelmére és nagy számára, sohasem fog olyan mér- 
veket ölthetni, hogy a kocsik közötti tér is mindenütt meg 
legyen világítva. Minthogy azonban a kapcsolás művelete 
föltétlenül megköveteli a munkahely megvilágítását, szük- 
séges, hogy a sötétben maga a kocsikapcsolását végző mun- 
kás világítsa meg a munkahelyet. 

A használatos kézilámpák erre a czélra nagyságuk és 
nagy súlyuk miatt nem alkalmasak, tehát mindenekelőtt 
kisméretű, de erős fényű lámpákkal kellene felszerelni a 
kocsikapcsolással foglalkozó munkásokat. 

Az ilyen kisebb lámpát aztán a kocsitolók, mielőtt a 
kocsik közé belépnek, a nyakukba vagy az álló kocsi ütköző 
tokjára vagy a kocsikon e czélra alkalmazott horogra akaszt- 
hatnák fel oly módon, amint azt a bányászok teszik munka- 
közben. 

A kocsitolók, amint őket a vasutasok a jelzőzászlók 
folytonos használata miatt tréfásan nevezik, a »zászlós 
urak«, az ilyen kis lámpák birtokában amíg egyrészt a 

munkahelyet megvilágítanák, másrészt a lámpáknak ily 
módon való használata avval az elönynyel is járna, hogy a 
mozdonyvezető sötétben is láthatná a kocsitolót, amikor a 
kocsik közé belép és amikor onnan előkerül, tehát a moz- 
donyvezető nem indulna meg hamis és korai jelzésekre, 
ami mostan oly gyakran megtörténik és sok szerencsétlensé- 
ge t okoz. 

Az ilyen kis méretű lámpákban, magától értetődik, 
hogy acetylen vagy más erősen világító anyagot kellene 
használni, de igen ajánlatos lenne a kocsikapcsolók lámpáit, 
megkülönböztetés czéljából valami színes, például kék üveg 
alkalmazása által feltűnővé is tenni. 

A kék színű fény avasúti póstakezelésben már is haszná- 
latos és »kitartást« jelez, tehát ebben az értelemben is meg- 
felelő lenne, de a kék fénynek a tolatási szolgálatban való 
felhasználása a jelzések használatánál iránytadó német 
vasútegyleti határozmányoknak ide vágó 189. §-a értelmé- 
ben sem ütköznék akadályba. 

Ha csak egy-két ember életét lehetne évenkint a jelzett 
eszközök alkalmazásával megmenteni, már anyagilag is 
kártalanítva lennének a vasúti vállalatok, de meg vagyok 
győződve, hogy az eredmény, különösen a sérülések tekinte- 
tében, jóval kedvezőbb lenne a jelzettnél. 

A kocsikapcsolásoknál a vasúti alkalmazottak egyenkint 
szerencsétlenülnek el, úgy, hogy a nagyközönség nem is 
foglalkozik ezekkel az esetekkel, pedig ha csak egy tized- 
része szerencsétlenűlne el egy napon azoknak, akik ennél a 
munkánál egy év alatt tönkre mennek, a baleset híre a 
világot járná be és a közvélemény bizonyára erélyesen köve- 
telhetné a törvényes segítséget. De lehetetlen is fájdalom 
nélkül gondolni azokra az emberekre, akik életük virágá- 
ban, becsületes szolgálatuk közben vesztik el életüket vagy 
egész életükre nyomorékokká válnak. 

Egy angol szakférfiakból álló bizottság, mely a vasút 

alkalmazottak szerencsétlenülésének okait vizsgálta, véle- 
ményében kijelentette, hogy >a vasútaknái igen sok olyan 
emberi élet megy tönkre, amely megmenthető lenne és 
sokan sebesülnek m^ hibájukon kivül«. 

Ez a bizottsági vélemény különösen és elsősorban a 
kocsikapcsolásnál elszerencsétlenült vasúti alkalmazottakra 
nézve helytálló. 

c) A sorompók- és útátjárókról 

Ismeretes dolog, hogy ahol a vasutak a közutakat az 
út színében keresztezik és ha ezeken a helyeken a közutak- 
nak vagy d vasútnak a forgalma élénk, továbbá a főbb 
vasúti vonalakon pedig, minden szinbeni út- átjárásnál 
sorompók vannak alkalmazva az út- átjárók elzárása czél- 
jából 

Nem szükséges bővebben vizsgálnunk a sorompó vagy 
anélküli út-átjáró hatását a vasúti forgalom szempontjából, 
elég a vaspályán egy szinbeni átjárót megtekintenünk és 
olyan benyomást nyerünk, mintha az út-átjáró seb volna a 
vasút testén. 

A látszat ez esetben nem csal, mert a szinbeni út- átjá- 
rók valóban sebzett részei a pályatestnek és hatásuk a for- 
galom megzavarásában, továbbá szekér- és emberelgázolá- 
sokban nyilvánul. 

A sorompó nélküli út-átjáró veszélyes, de a sorompóval 
felszerelt nem kevésbé. 

A sorompó nélküli útátjárókra a közúton utazók bizal- 
matlanul, tehát óvatosan lépnek, míg az olyan út- átjárókra, 
melynek magasan álló fehérre mázolt zárfái nyitva állanak, 
gondtalanul, tehát figyelem nélkül hajt rá a fuvaros, ha 
aztán vonatközlekedés idején az őr a sorompót elmulasztotta 
lezárni, vagy a szerkezet nem működik, megtörténik a bal- 
eset, amely elgázolásban nyilvánul. 

Ha sorompó nélküli út- átjárón kell a cselédségnek a 
kocsikkal átmennie, soha el nem mulasztja a gazda a cseléd- 
séget figyelmeztetni és azt mondja : ^vigyázzatok a rámpán«. 
A hol sorompó van az út- átjáróknál, kinek jutna eszébe, 
hogy ott baja is eshetik. Hogyha kora reggel kifordul a kocsi 
az udvarból, a béres befekszik a kasba és tovább szundikál, 
a vonó állatok aztán, amidőn az út- átjárókra érnek, igen 
gyakran megállnak a sineken vagy ami még rosszabb, de 
elég gyakori dolog, a behavazott vagy sáros vagy füves 
közútról, különösen a ferde szögben metszett átjáróknál a 
tisztán tartott vaspályatestre, a sinek irányában letérnek. 
Ha aztán a kocsi a sineken állt meg, akkor a sorompó- 
fák közé záratik, második esetben pedig, különösen ha a 
letérés sötétben vagy nagy ködben történt, a közúti kocsi 
elgázoltatik, ha ugyan már előbb valamely áteresznél le nem 
fordult a pályatestről. 

A mozdonyvezető a sorompókkal felszerelt vaspályá- 
kon az útátjárókra figyelemmel alig lehet, mert az ilyen 
vasutakon a vonatok rendesen nagyobb sebességgel és 
éjjel is járnak, ellenben olyan vaspályákon, ahol sorompók 
nincsenek és az útátjárókat a mozdonyról nem is lehet 
nagyobb távolságról látni, a mozdonyvezetők a pályát 
megfigyelik és a mozdonysippal figyelmeztető jelt is adnak, 
de az erősebben használt útátjárókat a mozdonyvezetők 
meg is jegyzik és ilyenek felé óvatosan közelednek. 

Tehát még az is kérdés, nem járna -e több haszonnal 
az útátjáróknál valami olyan jelzés alkalmazása a sorom- 
pók helyett, amely jelzés a közúton utazókat intené óvatos- 
ságra és figyelmeztetné a vonat közeledésére. 

A sorompók tekintetében legnagyobb a zavar a helyi 
érdekű vasutakon, ahol tudvalevőleg a sorompók építése 
csak igen élénk és olyan átjáróknál van kötelezőleg elő- 
írva, amelyeknél a vonat az útátjárótól legalább 100 m. 
távolról nem látható. Hogy a helyi érdekű vasutakon 

alkalmazandó sorompókat illetőleg mennyire eltérő maguk- 
nak az érdekelteknek a nézete, jellemző esetképen fel- 
említem, hogy véletlenül egy és ugyanazon a napon, 
ugyanazon a helyi érdekű vasúton, teljesen egyező mellék- 
körülmények között, de egymástól néhány kilométer 
távolra fekvő két község kérelmére helyszíni tárgyalást 
tartottak. Az egyik község a nyitott útátjárón sorompó 
felállítását kérte, mert egy hónappal a tárgyalás előtt egy 
szekér az útátjárón majdnem elgázoltatott ; a másik község 
pedig a meglevő sorompó leszerelését kívánta, és kérel- 
mét avval okolta meg, hogy a vonat gyakran késik, az őr 
tehát hosszú ideig lezárva tartja a sorompófákat, ez a 
dolog őket munkájukban igen hátráltatja, de nincs is 
szűkség a sorompókra, mert a vasúton oda-vissza járó 
négy vonatnak az érkezési idejét a községben minden 
gyermek ismeri. 

Annyi bizonyos, hogy olyan vasúti vonalakon, ahol 
az útátjárások nincsenek kivétel nélkül sorompókkal fel- 
szerelve, egyes útát járásoknak sorompóval való ellátása 
épen a rendszertől való eltérés miatt, sem a vasúti, sem 
a közúti forgalom biztosságát nem emeli. 

A példaképen említett 1896. évi vasúti baleseti sta- 
tisztikában 36 (fuvar) szekér elgázolása van kimutatva, 
tehát havonta átlag három közúti járómű gázoltatott el. 
Az elgázolások száma tehát nem csekély, de szerencsére 
ezen elgázolásoknál sokkal kevesebb ember sérül meg, 
mint azt hinni lehetne. A közúti járóművek elgázolása 
ugyanis többnyire olyankor történik, amikor a közúti 
járóműn csak egy ember van, aki néha az elgázolástól 
szintén szerencsésen megmenekül. Ez a körülmény azt is 
bizonyítja, hogy ha több ember van a közúti kocsin, azok- 
nak figyelme megoszlik s a közeledő vonatot észreveszik 
és a bajt el is kerülik. 

A tényleges elgázolásokon kívül elég gyakran meg- 

történik az is, hogy a közúti járómü vonósorompó- fák 
közé bezáratik, de az mégis megmenekül oly módon, 
hogy a vonó állatok idejében kifogatnsk és a kocsi oldalt 
fordíttatik. Az ilyen esetek a hatóságoknak tudomására 
sem jutnak és csak az összetört sorompó- rudak és az 
összetiport vaspálya- töltés jelzi, hogy ottan köziiti járómü 
veszélyben forgott. 

A k(?zúti járómüvek a vonó sorompó- zárfák közé való 
bezárásának meggátlása czéljából előcsengős sorompókat 
használnak. Ezeknél a sorompó -szerkezeteknél, mielőtt 
a sorompófák lecsapódnak, erős csengetés hallatszik. 

Az erre vonatkozó miniszteri rendelet értelmében, ha a 
csengő megszólal, akkor a közúti járómüveknek a sorompó 
előtt megkell állni, illetőleg hogy ha akkor a vaspályán van- 
nak, onnan gyorsan el kell távozni, mert a csengetés után 
a zárófák rendesen egy negyedpercz múlva lezáródnak. 

A vasúti és közúti forgalom biztossága egyaránt meg- 
követeli a szinbeni átjárások számának csökkentését. 
Az illetékes hatóságok azoknak számát akként keves- 
bítik, hogy helyenkint, különösen erős forgalmú vasút- 
vonalakon alul- vagy felüljárókat építenek, rendesen pedig 
oly módon segítenek a bajon, hogy párhuzamos utak elő- 
állításával több telektulajdonosnak az átjárását egy közös, 
szinbeni útátjáróra terelik. Az alul- és felüljárók úgy a 
vasúti, mint közúti forgalomnak teljes biztosságot nyúj- 
tanak ugyan, de azoknak nálunk, különösen a nagy Altoldön 
való előállítása elháríthatatlan nehézségekbe ütközik és 
emellett még rendkívüli pénzáldozatokat követelne. 

Az aluljárók ugyanis víz alá kerülnének, a felüljárók 
pedig, nem tekintve azt, hogy emelkedési viszonyaik 
miatt a közúti forgalom útjába rendkívüli akadályt gör- 
dítenének, azok építése oly nagy költséggel járna, hogy 
az ilyen követelés helyi érdekű vasutainknak felépítését 
egyszerűen lehetetlenné tette volna. 

A mostani állapotokon lényegesen javítani nem lehet, 
de a viszonyok e téren jobbak lesznek minden egyéb 
intézkedés nélkül is, mert a közúti járómüveken utazók, 
a vasutak általános elterjedése folytán, az óvatosságot 
megszokják, jobban vigyáznak ; ami a közúti járómüvek 
elgázolásából származó balesetek számának csökkenésé- 
ben már most is kifejezésre jut. 

Külföldi vasútaknái alkalmazni kezdték az önműködő 
sorompó -szerkezeteket, de ezek nem feleltek meg a kívánt 
czélnak. Minthogy azonban a mostan használt sorompó- 
szerkezetek sem elégítik ki a kívánalmakat, a vasúti fel- 
szereléssel foglalkozó gyárak folytonosan tanulmányozzák 
e kérdést. 

A vasútainkon alkalmazott vonó-sorompók egy része 
olyan szerkezetű, hogy a vonó-drót szakadása esetében a 
sorompó -zárfák felnyílnak. Ennek következtében a veszély 
lényegesen nagyobbodik, mert a hanyag pályaőr hosszabb 
ideig is úgy hagyja a sorompót, ha aztnn elöljárója a hibát 
észre veszi, az őr ilyenkor azzal a kifogással él, hogy épen 
akkor szakadt el a vonó- drót. 

A nyitva hagyott útátjárókon történt elgázolási esetek- 
nél a sorompót kezelő őrök egész rendesen a vonó- drót 
szakadását hozzák fel mentségül, s minthogy a drótszaka- 
dást a kezelő őr erőszakosan is előidézheti, a legritkább 
esetekben sikerül a valódi tényállás kiderítése. Ezen okból 
és hogy a hanyag őrt a sorompónak rendes kezelésére 
kényszerítsük, úgy lehetne a sorompókat felszerelni, hogy 
azoknál a drót elszakadása esetére a csapófák maguktól 
záródjanak. Az ilyen szerkezetű sorompóknál aztán, ha 
a szerkezet bármi okból felmondja a szolgálatot, kényte- 
len az őr, amint azt az utasítások is rendelik, lz útát- 
járón fogadni a vonatokat; már most hogy munkáját meg- 
könnyítse, az őr saját érdekében igyekezni fog az elromlott 
sorompó sürgős kijavításáról gondoskodni, annál is inkább. 

mert az ilyen lezárt sorompó előtt, hogy ha az ör nincsen 
a helyén, az utasoknak meg kell állniok, tehát a közúti 
utasok támadásaitól és feljelentéseitől is kell tartania. 
Helyi érdekű vasutakon pedig, ahol a vonósorompók csak 
kivételesen vannak alkglmazva, és a vasúton az útátjárók 
előtt és után lassító jelzők vannak felállítva abból a czél- 
ból, hogy azok közelében a mozdonyvezető a gőzsíppal 
figyelmeztető jelzést adjon, ilyen helyeken, a mint már 
az előzőkben is javasoltam, nem a szokásos lassító jelzőket, 
hanem olyan jelzőket kellene használni, melyeknél a moz- 
donyvezetőnek a gőzsíppal figyelmeztető jelzést kellene adni; 
a mint ezt különben Dobieczky Sándor, a helyi érdekű 
vasútakról írt könyvében már évekkel ezelőtt ajánlotta. 
Ilyen figyelmeztető jelzésűi teljesen megfelelőnek tar- 
tanám, hogy ha az útátjárók előtt és után, az átjárástól 
400 méterre a pálya mentén levő telefon- vagy távirda- 
oszlopok közül három-négy darab a mozdonyvezető sze- 
mének magasságában fehér- fekete sávval jelöltetnék meg. 
Lassító jelzőket pedig csak olyan útát járások előtt és után 
kellene használni, ahol nemcsak sípjelzést keil adni, 
hanem a vonat menetét bármi okból meg is kell lassítani. 

d) A ifáUókról 

A váltókat általában az állomások Achilles-sarkának 
tekintik, minthogy működésükben, kezelésükben és szer- 
kezetükben előforduló minden hiba miatt, kisikamlások 
és összeütközések származnak és ezeknek következtében* 
és a vágányok elzárása miatt, az anyagi káron és ember- 
sérüléseken kívül még forgalmi zavarok is származnak. 

A vasúti vállalatok a váltókat használatuknak első 
idejétől kezdve, külön e czélra felfogadott emberekkel, 
a váltóörökkel kezeltették és ott, ahol nem központból 
történik a váltók állítása, mostan is úgy kezeltetik. 

Az újabb rendszerű váltók, jó gondozást föltételezve, 
megfelelő szerkezeteknek mondhatók. A kitérőkön elő- 
forduló gyakori vasúti baleseteknek az oka nem is annyira 
a váltók hibás szerkezetében, mint inkább abban kere- 
sendő, hogy a le nem zárt váltót a váltóőr vagy valaki más 
rosszul állithatja és így a váltó- szerkezetek avatatlanok 
vagy figyelmetlenekre bízva, — mint az éles kés a gyermek 
kezében — veszélyes eszközzé válnak. 

A váltó ellenőrzési szolgálatról már az előbbi fejeze- 
tekben szóltam, az ott mondottakat még következőkkel 
egészítem ki. 

A központból kezelt váltókon lényegesen megcsökkent 
a balesetek száma, pedig a központi váltóállító berende- 
zéseknél, magának a váltónak szerkezete nem válto- 
zott és egyenlő gondos fenntartást feltételezve, a bal- 
eseteknek forrása még szaporodott, a központi szerkezetek 
esetleges és a balesetek származására okúi szolgálható 
hiányaival. Az a körülmény, hogy a központból kezelt 
váltókon, a balesetek száma nem szaporodott, hanem 
csökkent, épen azt bizonyítja, hogy a váltók és kitérők 
nem olyan kényes szerkezetek, amint azt, az azokon elő- 
forduló balesetek nagy számából, — a központi szerkezetek 
alkalmazását megelőző időkben, — okszerűen következ- 
tetni lehetett. 

A kitérőkön történt balesetek után a váltó rendesen 
megrongálódik vagy összetörik és az ilyen váltón aztán 
mindig lehet találni olyan jeleket, amelyek a felhasznált 
anyag hiányosságára, a munka rossz minőségére, vagy a 
fenntartás elhanyagolására engednek következtetni, a vál- 
tókon történt balesetek legnagyobb részénél tehát a fentebb 
említett körülmények valamelyikében vélték megtalálni 
a baj okát. 

Hogyha a váltón, a kötelező időszaki megvizsgálás- 
nál bármilyen jelentéktelen hiány találtatott és a vizsgálati 



Digitized by 



Google 



95 

könyvbe felvétetett és ha ezen a váltón, a hiány megszün- 
tetése előtt kisikamlás történt, a balesetvizsgálat nem is 
igen terjesztetett ki egyébre, mint annak megállapítására, 
hogy a váltó a balesetet megelőzőleg hibás volt és annak 
alapján a kisikamlás okául rendesen a váltó hibája fogad- 
tatott el, más szóval : régebben a váltóőrök téves vagy 
helytelen váltó- állításaiból a váltón származott balesetek 
nagyobb része, a váltószerkezetek hiányosságának vagy 
a jókarbantartás elhanyagolásának számlájára íratott. 

A központból kezelt váltók elterjedt használata foly- 
tán aztán kiderült, hogy az alkalmazásban levő váltók, 
— ugyanolyan fenntartás mellett mint azelőtt — eléggé 
megbízható szerkezetek és nem is okoznak többé olyan 
gondot, hogy helyettük okvetlenül más szerkezetek alkal- 
mazása sürgős szükséget képezne. Mint minden szerke- 
zetnek, úgy a váltóknak tökéletesbítése is kívánatos 
ugyan, de gondos fenntartás mellett és megbízható emberek 
kezében a váltók sem okoznak több bajt, mint azok a 
vasúti építmények, amelyeken át vasúti járómüvek járnak. 

A váltószerkezetek gyenge és meg nem felelő voltában 
való hit vezette arra az eszmére a vasútépítő mérnököket, 
hogy kettős vágányú pályarészeken az állomások vágá- 
nyait úgy rendezzék el, hogy az állomásra bejáró vonatok 
a váltókat előbb gyökben érintsék. Kétséget nem szenved, 
hogy az ilyen elrendezésnél az esetleg rosszul záró váltó- 
kon való kisikamlás veszélye lényegesen csökken ugyan, 
de másnemű balesetek származására ad okot. Az ilyen 
elrendezésű állomáson ugyanis, az egy irányból jövő 
vonatok csak egy és ugyanazon vágányra járhatnak be, 
ha már most az állomáson p. o. a gyors vonatnak a teher- 
vonatot, tehát általában egy későbbi vonatnak az előbb 
oda érkezőt meg kell előzni, akkor avval a vonattal, amely 
előbb érkezett, tolatási müveletet kell végezni, vagyis a 
vonatnak »vágányt kell cserélni«. 

Evégből az egész vonattal előre kell menni az állomás 
túlsó végére és onnan az állomási vágányok nagy részének 
átvágásával vissza kell tolni a vonatot a rendelkezésre 
álló üres vágányra. Ezeknél a vonat-kiváltásoknál az 
állomási vágányok a vágányt cserélő vonat által kereszt- 
ben vágatnak, s minthogy ezen műveletnél a vonatnak 
mindig több kitérőn kell átmenni, a váltókon való ki- 
sikamlás valószínűsége is nagyobbodik, de a vonat állítása 
közben az ellenkező irányból bejáró vonatokkal össze- 
ütközhetik vagy az ottan kezelő más mozdonynyal hor- 
zsolódhatik, a balesetek származásának valószínűsége is 
bizonyára nagyobbodik, különösen ha tekintetbe vesz- 
szük még azt is, hogy az ilyen vágánycserélések nagyob- 
bára, sőt rendesen sürgős, tehát siettetett munka számba 
mennek. 

Manapság már nagy sebességgel járunk váltó csúcsok 
ellen a veszély legcsekélyebb érzete nélkül és erre tekin- 
tettel nagyobb állomásokon, ahol vonatmegelőzések szük- 
sége gyakrabban felmerülhet, az állomás elején és végén 
keresztkitérőket építenek, hogy a vágánycserélést el lehes- 
sen kerülni, és így egyúttal a vágánycseréléshez szükséges 
időt is meg lehessen takarítani. 

Minden vasutas tudja, hogy a váltókon előforduló 
kisikamlások tolatásoknál, kocsirendezéseknél nem ritkák, 
mert a siettetett munka közben a váltók kezelésével meg- 
bízottak a váltókat sokszor az utolsó pillanatban állítják 
és így a kerekek a félig átállított csúcs- sínek közé jutnak, 
e miatt aztán a kocsik kisikamlanak és a váltó- szerkezet 
is megrongálódik. Gyakran a mozgó járóművek alatt tör- 
ténik az átállítás ; miáltal a vonat két vágányra kerül és 
a vonat kisiklik, a kocsik felborúinak, emberek meg- 
sérülnek stb., gyakran pedig a helytelenül álló váltót a 
vonatnak a gyök felől való rátolása által a kocsi-kerekek 
félig átállítják, ha aztán az ilyen kocsisort, még mielőtt 

az összes kocsik áthaladtak a váltón, visszahúzzák, az 
ilyen úgynevezett »felvágott váltóm a kocsik két vágányra 
kerülnek és a kocsik kisikamlanak és a váltó is többnyire 
összetörik. 

Minthogy a dolog természeténél fogva az állomásokon 
azokat a váltókat, amelyeken át a tolatást és vonatrende- 
zéseket végzik, azok gyakori igénybevétele miatt mindenütt 
nem lehet lezárni, a vasúti üzemre nézve rendkívüli fon- 
tossággal bír az olyan szerkezet, amely a járómüvek 
kisikamlását az előbb felsorolt esetekben megakadályozná ; 
mert az üyen kisikamlások, különösen nagyobb rendező - 
pályaudvarokon napirenden vannak, és az ilyen kisikam- 
lások által a járómüveken és vágányokon olyan rongálá- 
sok okoztatnak, amelyek a vasúti intézetnek igen nagy 
kárára vannak, de különösen az ennek következtében 
beálló üzemi zavarok a forgalom rendességét és folytonos- 
ságát igen hátrányosan befolyásolják. Az ilyenfajta kisikam- 
lásoknak megakadályozására, Schilchán János, déli vasúti 
fütőházi főnök a mostan alkalmazásban álló váltó-szer- 
kezeteknek elmés átalakítása által, úgylátszik feltalálta 
a rég óhajtott biztosító berendezést. Ezen szerkezetnél a 
váltó egyenes cs/icssínén, ottan, ahol rendes körülmények 
között a feles álUsú váltóra kerülő kerék-nyomkarimák, 
a csúcs-síneket összeszorítani kezdik, felfutó lejtő van 
hornyolva, amelynek következtében az ilyen feles állású 
váltóra jutott kocsi-kerék a lejtőn felfut a csúcs-sín fejére, 
ottan leesik a csúcs- sín belső oldalára és ezzel egyszers- 
mind a csúcs- sínt a tősínhez szorítja, úgy, hogy a többi 
kerék aztán már az egyenesbe álló váltón rendesen megy 
tovább. Ez a váltó- szerkezetnek az eredetisége. Ezenkívül 
azonban nyomó- sínek és megerősítések által oly módon 
van a biztosító szerkezet kiegészítve, hogy a gyök ellen 
való menetnél történt felvágásnál egyúttal a váltónak 
helyes állásba való átváltását a kocsi-kerekek önmüködő- 

)8g végzik, és járómüvek alatt a váltónak bármely irány- 
ban való állítása lehetetlenné van téve. 

Ilyen váltó- szerkezetek mostan Nagykanizsán és 
Székesfehérváron vannak alkalmazva, és a feltaláló az ott 
szerzett tapasztalatok alapján a szerkezetet folyton töké- 
letesbiti, úgy, hogy remélni lehet, hogy ezen szabadalma- 
zott szerkezet nemsokára általánosan el fog terjedni s 
amellett, hogy a magyar vasutasok jó hírnevét a külföld 
előtt is emelni fogja, a rendező pályaudvarokon a váltók 
feles állásából származó oly gyakori kocsi kisikamlások, 
üzemzavarok és ezzel összefüggésben származó balesetek 
száma is a legkisebbre fog csökkeni és e mellett a kezelés 
is biztosabban, tehát gyorsabban és fennakadás nélkül lesz 
végezhető. 

Közbevetőleg megemlítem, hogy nézetem szerint az 
ilyen tolatásoknál és kocsi-rendezéseknél előforduló kocsi- 
kisikamlásokat, föltéve, hogy emberek nem sérülnek meg, 
vagy rendes vonatok közlekedését nem zavarják, a bal- 
eseti statisztikában nem kellene fölvenni, mert hiszen az 
ilyen tolatás közben előforduló kisikamlás nem nagyobb 
jelentőségű, mint az ember járása közben történő és követ- 
kezmény nélküli »botlás«, amit bizonyára nem lehet 
balesetnek minősíteni. 

Ezen tanulmány szűk keretében nincs módomban a 
vasútaknái használt és balesetekre okot szolgáltató egyéb 
szerkezeteket egyenkint tárgyalás alá venni, de nem is 
tartom azok tárgyalását szükségesnek, mert a többi szer- 
kezetek hibái, együttesen sem okoznak annyi balesetet, 
mint a tárgyaltak bármelyike külön-külön véve is. 

Az elemi eseményekből származó 
balesetekről. 

3z elemi események a vasút üzemében hófúvás. 
I I árvíz, felhőszakadás, villámcsapás, földrengés, hegy- 
csúszás, hegyomlás, szélvihar, bóra, zord vagy ködös idő- 
járás és tüzesetek alakjában éreztetik hatásukat. 

Ezen események bekövetkeztével a leggondosabb for- 
galmi és pálya felügyeleti szolgálat mellett is — kedve- 
zőbb esetben — forgalmi zavarok, de kedvezőtlen körül- 
mények között vonat kisikamlások, vonat utóiérések, 
■összeütközések származnak. 

Akit a vonatra fel- vagy arról való leszállása közben 
záporeső vagy hóvihar ért, tapasztalhatta, hogy ilyenkor 
az utasok idegesek és izgatottak, pedig csak saját szemé- 
lyükre van gondjuk. 

Ha most meggondoljuk, hogy ugyanakkor a vasúti 
alkalmazottaknak hivatalos dolgaikat kell végezniök ; 
akkor is vonatokat indítanak és fogadnak, kocsikat kap- 
csolnak és rendeznek, természetes, hogy ezek a munkála- 
tok nem folynak oly nyugodtan, amint az ezen müveletek- 

nél feltétlenül szükséges, tehát a rossz időjárás már az 
állomási szolgálat rendességét is hátrányosan befolyásolja. 

Az elemi események tehát különösen azáltal, hogy 
általuk a vonat- forgalom rendessége megzavartatik, köz- 
vetve baleseteket okozhatnak. 

Villámcsapások a vonatokat a legritkább esetekben 
érik ; e tekintetben idézni akarom a természettudományi 
közlöny egyik, e tárgyra vonatkozó közleményét, amely 
szerint: »A villám vasúti vonatokban ritkán tesz kárt, 
jóllehet a vonat által előidézett légáram és a nagy vastömeg 
kedvező a villámcsap4sra.« 

»Fei van jegyezve, hogy 1854-ben Francziaországban, 
a Lyon és St.-Etienne közt levő vonalon ; 1858-ban július 
hó 8-án Birmingham és Wolderhampton között lecsapott 
a villám, de nagyobb bajt nem okozott; 1886-ban július 
hó 5-ikén a Kaiser Franz Joseph-fiahn egy Pilis és Purbach 
között robogó vonatába csapott a villám, de senki nem 
sérült meg; 1900 évben márczius havában Lepavina 
állomásról elinduló tehervonat utolsó kocsijába csapott a 
villám anélkül, hogy a kalauznak és a bennülő felügyelő- 
nek baja esett volna. « — A vasúti kocsi és az egész vonat 
többé-kevésbbé biztosságot nyújt a villámcsapás nagyobb 
pusztítása ellen, mert a nagy felületű vastetők és falak 
ellenállás nélkül szűkölködő jó levezetést nyújtanak a 
villámnak. 

A villámcsapások nagyobb bajokat okozhatnak az 
által, hogy a távirda és távbeszélő vezetékeket meg- 
rongálják. A villámcsapás következtében ugyanis a vezeték- 
tartó oszlopok rendesen nagyobb számban és össze-vissza 
hasadoznak és a vaspályára dőlnek és így megszakad az 
értekezés lehetősége az állomások között ; nem lehet 
harang- jelzést sem adni, a pályán fekvő oszlopok és drótok 
miatt a vonatok menete is akadályozva, sőt a vonat is 
veszélyezve van. Ha az ilyen állapot csak órákig tart is. 

vonatkésések, csatlakozás mulasztások, vonat-megállítá- 
sok következnek be, amelyeknek már nyomában jár a 
vasúti baleset. 

Ugyanilyen jelentőségűek a ritkábban előforduló 
földrengések, hegyomlások és csúszások, bóra és szél- 
vihar, melyek hirtelen támadnak és ha a vonatot útjában 
érik, annak kisikamlását okozhatják. 

A vonatok kisikamlásáról szólva, meg kell említenem, 
hogy nehéz tehervonatok kisikamlásánál a mozdony- 
személyzet, de különösen a mozdony után kapcsolt kalauz- 
kocsiban levők élete forog veszélyben. 

A mozdonyok közül, különösen a szertartányos moz- 
donyok azok, amelyeknek kisikamlásánál a rajta levő sze- 
mélyzet testi épsége veszélyezve van, mert ezen mozdonyok- 
nak hátsó lapja ilyenkor rendesen benyomódik és a moz- 
donyvezető és fűtő ki nem szabadulhatnak és vagy agyon- 
nyomatnak vagy súlyos sérüléseket szenvednek. A moz- 
dony után kapcsolt kalauz- kocsi a vonat nagy súlya által 
rendesen összezúzatik, miért is a kalauz kocsikat vagy 
sokkal erősebb szekrényi^yel kellene építeni, vagy pedig a 
vonatba 10 — 15-iknek besorozni ; a mozdony után pedig 
fékes figyelő- kocsit kellene beállítani és az ezen kocsira 
beosztott fékez^n^k lenne kötelessége a jelzők állására, 
a pályáról adott jelzésekre stb. figyelni, amit a kalauz^ 
kocsiban levő és munkával elfoglalt vonatvezető mostan 
úgy is csak időközönkint és munkájának megszakításával 
teljesíthet, ami bizonyára sem az általa végzett munkának 
nincs előnyére, sem pedig a jelzések megfigyelése tekinte- 
tében megnyugtató eljárásnak nem mondható. Vonat- 
kisikamlásoknál az utasok nagyobb számmal csak ritka 
esetekben sérülnek meg és ezen sérüléseket is rendesen 
a poggyász- tartókból lehulló súlyos poggyász- darabok 
okozzák. 

Nem régen volt alkalmunk láthatni kisikamlott sze- 

mélyvonatot, mely kisikamlásának pillanatában óránkint 
50 kilóméter gyorsasággal haladt; az egész vonat leszaladt 
a 2 méter magas töltésről, kivétel nélkül minden kocsi 
és a mozdony is felborult, s noha a hét személykocsiban 
hetven utas volt elhelyezve, súlyosabb sérülést senki sem 
szenvedett és a mozdony személyzetnek sem történt baja. 
egyedül a vonatvezető, akire a kalauz-kocsiban elhelyezett 
telt hordó reágurúlt, volt hosszabb ideig beteg. 

A szélviharok és r. tengervidéki bóra a magyar vas- 
utakon ritkán okoznak balesetet Viharos és bórás időben 
a vonat elindítása előtt alaposan meg kell vizsgálni a 
vonatot, hogy különösen az üres fedett kocsik ajtói nyitva 
ne maradjanak, ha azok zárva vannak, ínég a legnagyobb 
szélvihar és bóra sem dönti fel az üres kocsikat sem, sőt 
ritka esetek közé tartozik az olyan is, aminő 1899. év 
tavaszán a torontáli keskeny- vágányú helyi érdekű vas- 
úton történt, hogy az állomás előtt megállított vonatnak 
részben megrakott kocsijait a szél feldöntötte. A keskeny 
vágányú vasutakon közlekedő kocsiknak ugyanis, arány- 
talanul kisebb az állékonysága, mint a szabványos nyom- 
távú vasúti kocsiknak. 

Tengermelléki vasútainkon a bórafalak már minden 
veszélyes helyen elkészültek, tehát e miatt veszély többé 
a vonatokat ott sem fenyegeti. A szélviharok leggyakrab- 
ban az által okoznak bajt, hogy az állomásokon, gondat- 
lanságból alátámasztás nélkül hagyott kocsikat a szél 
megindítja, ha aztán az ilyen, mozgásban levő kocsit 
idejében nem veszik észre, vagy már nem sikerül meg- 
állítani, a kocsi »megszökik« és a szembe jövő vonattal 
összeütközhetik vagy a nyitott útátjárókon épen akkor 
áthaladó közúti kocsit elgázolhatja. 

Az ilyen kocsi megszökést az állomások a vasúti 
őröknek harangjelzéssel tudtára adják, az őrök aztán a 
sínekre kavicsot halmoznak és e czélra készletben tartott 

rőzséket raknak, de a szökött kocsi rendesen oly gyorsa- 
sággal halad, hogy annak idejében való megállítása csak 
ritka esetben sikerűi. 

A dolog természetéből következik, hogy a meg- 
szökött kocsi, amelyet a szél indított meg, majdnem 
mindig üres és így, ha az vonatot talál útjában, a kocsi 
szétroncsolódik és nagyobb baj csak ritkán történik. 

A szélvihar bajt okoz néha az által is, hogy a vasúti 
hidakon alkalmazott pallókat felszaggatja és a sínekre 
dobja, aminek következtében aztán a hídon veszélyes 
kisikamlás származhatik. A pallókat tehát erős csavarokkal 
is gondosan hozzá kell erősíteni a híd szerkezetéhez és a 
hidakon kivétel nélkül vezető síneket kellene alkalmazni. 

Ami a zord, hideg időjárást illeti, annak hatása 
leginkább a tehervonatokra terjed ki, ámbár a személy- 
vonatok nehéz fűtése, vízvétele, rendezése, ezeknek rendes 
közlekedésében is zavarokat okozhat. 

A tehervonatokon beosztott fékezők igen nagy hide- 
gekben majdnem tehetetlenné válnak és így képtelenek 
a fékek rendes kezelésére is. Tanúja voltam egy esetnek, 
midőn egyik felső-magyarországi vasúti állomásra a vonat 
23 R. fokú hidegben beérkezett és a vonaton levő fékezők 
közül kettőt a szó teljes értelmében le kellett venni a fék- 
helyről, mert önerejükből leszállni már nem bírtak. 

A vasutak igazgatóságai újabban, igen hideg idő- 
járásnál a vonatszemélyzetnek egyes állomásokon meleg 
levest vagy rumos teát osztatnak ki, amint azonban észre- 
vettem, a vonatkísérő személyzet nagyobb része a teát nem 
kívánja, hanem a rumot külön élvezi és így annak jó 
hatása is elmarad ; a tea helyett tehát legalkalmasabban 
és kivétel nélkül meleg rántott levest vagy tejet, esetleg 
meleg bort kellene kiosztani, és a rumos teának kiosztását 
pedig egészen meg kellene szüntetni. 

*A meleg italoknak kiosztása zord hideg időjárásnál 

nemcsak a munkaképességét emeli az alkalmazottaknak, 
hanem annak különösen egészségi állapotára van igen jó 
hatással. 

A nagy hideg továbbá azért is veszedelmes a vas- 
útakra, mert ilyenkor az általánosan használt aczélsinek 
feltűnő nagy számban törnek. Szerencsére, ezek a sintöré- 
sek csak ritkán okoznak nagyobb bajt, vagy vasúti 
balesetet. 

A sínek ilyenkor ugyanis teljes keresztmetszetükben 
és rendesen a mozdony kerekei alatt törnek el és a törés 
oly feltűnő, puskalövéshez hasonló durranással történik, 
hogy azt a mozdonyvezető majdnem mindig észreveszi 
és arról a legközelebbi állomáson jelentést tesz és így a 
törött sínt a következő vonat előtt már kicserélik. 

Az eltört sín- végek az ilyen nagy hidegekben a ke- 
ményre fagyott kavics- ágyon alátámasztást is nyernek és 
a veszély ez által is csökken, de az eltört és alátámasztat- 
lan sín is kibir néhány vonatot ; volt alkalmunk látni, 
nagy forgalmú vaspálya- részen olyan törött sínt, melynek 
törési lapjai már rozsdásak voltak és csak egyes érintke- 
zési helyek voltak rajtuk fényesek, világos jeléül annak, 
hogy a törés már régebben történt és azóta már több vonat 
is átment a törött sínen, minden baj nélkül. 

A például felhozott 1896- ik évi baleseti statisztiká- 
ban »egy« olyan eset van feljegyezve, ahol a vonat kisiklá- 
sát törött sín okozta, pedig nem becsülöm túl a számot, 
ha azt mondom, hogy abban az évben legalább is ötven 
síntörés volt. Hogyha az eltört síneket megvizsgáljuk, azt 
fogjuk tapasztalni, hogy a törési hely közelében, a sín 
fején vagy talpán rendesen valami régibb sérülés van. 
Ezek a sérülések már vagy a sín gyártásánál támadtak, 
de leggyakrabban a szokásos sín kiosztásnál, azok lerakása 
közben, a sínek egymáshoz verődése következtében vagj' 
későbben a szögelésnél keletkeztek oly módon, hogy a 

szögelésben járatlan kezdő munkás a szögelő kalapácscsal 
a sínszög mellé üt és a megsiklott kalapács a sín fejét vagy 
talpát érve, azt megsérti. 

Gyakran támadnak a sín fején ilyen hibák ködös idő- 
ben vagy jeges síneknél, de leggyakrabban hóeke mene- 
teknél, midőn a hóeke a nagy hóban beragad. Mondott 
esetekben a mozdony hajtó kerekei megcsúsznak és a 
mozdonynak egy helyben való állása mellett a kerekek 
néhányszor és nagy gyorsasággal fordulnak meg a síneken ; 
ilyenkor aztán a síneken egy-két miliméter mély, később 
a forgalom alatt nagyobbodó horpadás képződik, amely 
sérülés aztán, nagy hidegben a síntörést okozhatja. 

Gondoskodnunk kell tehát arról, hogy azok a sínek, 
amelyeken ilyen sérülések vannak, a folyó pályából ki- 
vétessenek és talán olyan állomási vágányokba rakassa- 
nak le, amelyeken gyorsabb vonatok nem járnak, de ott 
is ügyelni kell arra, hogy a sérült sínrész talpfára kerüljön. 

Legveszedelmesebb ellensége a vasúti forgalomnak a 
sűrű köd és legtöbb forgalmi akadályt, tehát sok bajt 
okozhatnak a hófúvások és a hirtelen hóolvadással járó 
árvizek. 

A nagy köd, épen a mostan általánosan használt 
látható jelzési mód miatt veszélyes, mert a jelzések úgy- 
szólván nem érvényesülnek és a messzelátás is akadályozva 
lévén, a mozdonyvezető a jelzést későn veszi észre. 

Az árvizek által okozott pálya- rongálásokat illetőleg, 
ha az igen sokszor szűk és kevés hídnyilással épített helyi 
érdekű vasútainkat figyelembe nem is vesszük, a baj már 
régi vasútainkat tekintve is, abban rejlik, hogy a hidak 
és átereszek nyilasait mindig csak megközelítő pontosság* 
gal lehet méretezni, hogyha aztán a pálya- test árvizeknél 
és a tavaszi hóolvadásoknál a víz lefolyását akadályozza, 
a pályatöltés átszakadások és a híd bedőlések egészen 
váratlan helyeken támadnak. 

Jellemző esetképen felemlítem a Lemberg — Csemovitzi 
vonalon, Kolomea és Turka állomások között, 1897. év 
június hó 26 és 27-ike közötti éjjel, hidbedölés következ- 
tében történt vasúti balesetet. 

Említett vasútvonalon és állomások között egy völ- 
gy életben 7-5 méter nyílású vashíd volt beépítve. Ez a híd 
a baleset előtt 30 évvel épült és csak azért készítették 7-5 
méter nyílásúra, mert azonkívül, hogy egy kis pata- 
kocska átvezetésére szolgált, egyszersmind aluljárónak is 
használták. A legnagyobb vízállás, amelyet ezen hídnál 
30 év leforgása alatt észleltek, 1 méter volt a természetes 
talaj felett, a hídtartók pedig a talaj fölött 4-20 méter 
magasságban voltak elhelyezve. 

Az említett éjjel azon a vidéken felhőszakadás volt, 
minek következtében a vizek annyira megáradtak, hogy 
az árvíz- szín a szóban levő hídnál eddig ismert legmaga- 
sabb állását 2-6 méterrel meghaladta, vagyis a talaj felett 
3-6 méterre emelkedett!! — s bár a víz a hídtartókat nem 
érintette, a hídpilléreket mégis alámosta és a híd épen 
akkor dűlt össze, amidőn rajta egy személyvonat áthaladó- 
ban volt. 

A balesetnél 10 utas a vízbe fúlt és 10 utas súlyosan 

megsérült; az anyagi kárt nem is veszem itt figyelembe. 

Ebből is kitűnik, hogy milyen véletlen és előre nem 

látható körülmények okozhatják egy vonatnak és azzal 

együtt számtalan embernek elszerencsétlenülését. 

A tűzesetekből származó vasúti balesetek alatt azokat 
a baleseteket értjük, melyek a haladásban levő vonatokon 
és leggyakrabban a mozdonyból kirepülő szikrák által 
okoztatnak. 

Ha őszkor a vonatból kitekintünk, a pálya mentén 
levő tarlón itt-ott, fekete foltokat fogunk látni, ezek a 
száraz avarnak leégéséből és leggyakrabban a mozdony- 
szikra által történt meggyújtásból származnak. 

Ha a mozdony-szikrák a vonaton szállított gyúlékony 
tárgyakra esnek, a vonat menete által előidézett lég- 
áram által is élesztve, nem ritkán okozzák a rakomány 
lí^eggyúlását, de meggyúltak már mozdony-szikrától fedett 
teherkocsik is, melyek a rakománynyal együtt elégtek. 

Ujabb időben a kocsi- és rakomány- égések elég gya- 
koriak ; ennek egyik főoka az, hogy a nehéz sziléziai és 
porosz kőszenek helyett, hazai könnyebb barna szeneink 
alkalmazása a vasútainknál évről-évre jobban terjed. 

Nemzetgazdasági érdekek hazai szénbányászatunk 
pártolását követelik és a szénbányák legnagyobb fogyasztói 
a hazai vasutak, ahol csak lehet, hazai szeneket használ- 
nak, ahol t. i. azok használatát a pálya viszonyai és a 
mozdonyok szerkezetei megengedik. 

Igaz, hogy hazai könnyű szeneink használata miatt 
a tüzkárak nagyobbak lettek, de az ezen okból származó 
anyagi veszteség elenyésző avval a nyereséggel szemben, 
amely hazai szénbányászatunk öi*vendetes fellendülésé- 
ben mutatkozik. 

A vonatokon előfordulható tűzesetek meggátlása czél- 
jából a tűzveszélyes árúknak szállítása különleges szabá- 
lyokhoz van kötve. 

A rakomány vagy annak csomagolására használt 
éghető anyagok meggyúlásán kívül, amint említettem, 
megtörténik az is, hogy a fedett kocsik borító deszka-falai 
tüzet fognak és a tűz aztán a kocsi belsejébe plántálódik 
és az egész rakomány elpusztul. 

Tűz származhatik a kályhafűtéses kocsikban a kály- 
hák gondozatlansága, vagy az utasok gondatlansága miatt 
is. Előfordult, hogy utazó tót napszámosok pálinkái vás 
közben a pálinkás edényt f eldöntötték és a kiömlött 
szesz az eldobott gyufától lángra lobbant és már a kocsi 
berendezése is égni kezdett, amidőn a kalauz oda érkezett 
és a vonat megállítása után megmentette az utasokat. 

Tűzveszélyes anyagokat a kocsikba bevinni nem 
szabad, de már magam is láttam, hogy úrinő, gyermekei 
részére, a kocsiban, a pallóra helyezett gyorsforralón, 
borszeszszel tejet melegített, nem gondolva arra, hogy a 
vonatnak erősebb megfékezése elégséges arra, hogy az 
ilyen gyorsforraló edény felboruljon és a kocsi berendezési 
tárgyak meggyúljanak és hogy ezzel gyermekeinek és 
magának is vesztét okozhatja. 

A vonaton támadó tűzesetek, nem tekintve az anyagi 
kárt, — • mert az a tűzbiztosítás révén úgy is nagy részben 
megtérül, — azért bírnak különösen fontossággal, mert a 
forgalom folytonosságát rendesen hosszabb időre zavarják. 
A tűz miatt a vonatot föltétlenül meg kell állítani, azért, 
hogy a tűz terjedését meg lehessen akadályozni, mert a 
vonat menete által előidézett légáram következtében, a 
tűz a vonatnak többi kocsijaira átcsaphat. 

Amint értekezésem előbbi részeinél már több ízben 
hangsúlyoztam, a vonatnak a nyilt vonalon való megállítá- 
sával mindig a balesetnek magvát vetjük el ; a tűz miatt 
pedig a vonatot mindég hosszabb időre kell megállítani, 
mert az égő kocsit a tűz eloltása és a többi kocsik meg- 
védése miatt, mindig le is kell kapcsolni és elkülöníteni 
szükyéges. 

A vasutasok az égő kocsi eloltása céljából, a megállt 
vonaton először az égő kocsi mögött levő kocsisort kap- 
csolják le, azután a mozdonynyal előre húzzák a meg- 
maradt vonatrészt végén az égő kocsival oly távolra, 
hogy a leakasztott vonatrész a tűztől védve legyen, azután 
leakasztják az égő kocsit és most az első részt megint 
előre húzzák, ha ez megtörtént, a mostan már magában 
álló égő kocsin megkezdik a tűz eloltását; ha a vonat 
közelében patak, vagy őrházi kút van, az égő kocsival 
mindjárt az első előre húzásnál odáig mennek, hogy a ké/.- 
nél levő vízzel a tűzoltást megkönnyítsék. 

A míveletnek leírásából is látszik, hogy az hosszabb 
időt követel és e mellett veszélylyel is jár; de ritka is az 
olyan eset, hogy egy-két vasúti alkalmazott ilyenkor 
égési sebeket ne szenvedne. 

A főbaj e mellett mindig az marad, hogy a vonatnak 
a nyilt pályán hosszabb ideig kell vesztegelnie még akkor 
is, ha a tűz eloltása gyorsan sikerült, mert a vonatnak 
összekapcsolására ismét hosszabb idő szükséges. 

Ha azonban az égő kocsi könnyen gyúlékony anyagok- 
kal, például petroleumos hordókkal van megrakva, úgy 
órákig eltart a tűz eloltása, ilyenkor igen sokszor meg- 
égnek a távirda- oszlopok és a talpfák is, úgy hogy a pálya 
járhatlanná is válik és a távirdai értekezés lehetősége is 
megszűnik. 

A vonaton keletkezhető tűzesetek megakadályozása 
tehát, főleg a forgalom biztos és akadálytalan fentartása 
szempontjából bír nagy fontossággal. 

A tűzeset megakadályozása céljából a tűzveszélyes 
vagy gyúlékony rakománynyal terhelt nyitott .kocsikat 
védőponyvákkal gondosan be kell takarni és a kocsikat 
a vonat végére kell besorozni ; vigyázni kell arra, hogy a 
petroleumos hordók felrakásánál a munkások a kezeik 
megtörlésére használt kenderkóczokat a hordók közé ne 
dobják; általánosságban gyúlékony anyagok felrakására 
kiváló gondot kell fordítani. 

A mondottakkal kapcsolatban felhívom olvasóim 
figyelmét arra a föltűnő körülményre, hogy a mozdony- 
szikra által meggyújtott fedett teher-kocsik, a legtöbb 
esetben »fékbódés kocsik«. A tűz ezeknél rendesen a fék- 
bódéban üt ki és onnan terjed a kocsi belsejébe. 

A magyarázata ennek a dolognak abban rejlik, hogy 
a fékezők, midőn a fékbódékban utaznak, a bódéba min- 
denféle éghető anyagot visznek magukkal ; így például 
télen szénát- szalmát raknak lábuk melegítése végett a 

íékbódé pallójára, aztán a fékbódékon igen gyakran 
hiányzó ablaküvegek helyén a nyilast papirral vagy szal- 
mával tömik be, hogy a széltől, hótól, esőtől megvédjék 
magukat és ezeket az anyagokat az út befejezése után a 
fékbódékban hagyják. Ha aztán az ilyen kocsi vonatba 
soroztatik, de fékező véletlenül nem kerül rá, ezek az éghetó 
anyagok a mozdony-szikrától meggyúlnak és minthogy 
különösen nappal, a mozdony füstje miatt csak akkor 
lehet észre venni a haladó kocsi égését, midőn az már 
lánggal ég, a segítség tehát rendesen elkésve érkezik és 
a kocsi megég. 

A vonatok elindítása előtt tehát a fékbódékat alaposan 
ki kell tisztítani, a hiányzó ablaktáblákat be kell vágni, 
mert a fékbódék már emelkedettebb fekvésük miatt is, 
kitűnő gyűjtő helyei a mozdonyból kirepülő szikráknak, 
tehát a fékbódé-ablakok hiánya már egymagában is tűz- 
esetnek lehet az oka. 

A tűzesetek miatt a nyilt vonalon megálló vonatnak 
biztosításáról, fedezéséről szólnom nem szükséges, mert 
annak mindkét irányban és megfelelő távolságban való 
fedezését az utasítások előírják, de mert előfordul az is, 
hogy a tűz olyan vonaton támad, amely vonaton a moz- 
donyvezetőn és fűtőn kivül csak egy-két kisérő van 
beosztva s minthogy ezeknek a vonat fedezése végett a 
vonattól el kell távozniok, a vonatszemélyzet tétovázik, 
mert ilyenkor már a tűzoltáshoz alig marad valaki, tehát 
nem tudják, mihez fogjanak, a vonatot fedezzék- e, vagy a 
tűz oltásánál segédkezzenek- e előbb? 

Azért is az alkalmazottakat minden oktatás alkal- 
mával újra és újra arra kell figyelmeztetni, hogy »elsö és 
fő kötelessége a nyilt pályán megállt vonatot fedeznh. Ezekkel 
a szavakkal kellene minden iskolázást megkezdeni és ezek- 
kel befejezni, mert láttuk a múltban, de látni fogjuk, 
sajnos, még sokszor a jövőben is, hogy a nyilt vasúti 

pályákon történő nagyarányú vasúti összeütközések majd- 
nem mindig a fedezés elmulasztásából származnak. 

Amint az előzőkben már jeleztem, a vasúti vonat- forga- 
lom elé a legnagyobb akadályozhat »a hófuvások« gördítik. 

A hófúvások kisebb bemetszésekben és alkalmatlan 
helyen ültetett élősövények között képződnek. A vasutak 
mentén a hófúvással veszélyezett helyeken hósövények 
és hófogó palánkok vannak felállítva. Minthogy ismeretes 
az a körülmény, hogy már 3 — 4 méter mélységű és szűk, 
meredek-falú szikla-bevágásokban hófúvások nem szár- 
maznak, ajánlatos lenne, hófuvásos vidékeken kísérletet 
tenni arra nézve, hogy a rendesen hófuvásos bevágások- 
nak hósövénynyel vagy hópalánkkal való mesterséges 
mélyítése és megszűkítése nem járna- e jó eredménynyel. 

A hófúvások nemcsak hátráltatják, de hosszabb időre 
meg is akasztják a vonatok forgalmát. Nem tekintve tehát 
a szállítás beszüntetésével járó nagy károkat, a vonatok, 
amelyek a nyilt pályán a hófúvásban berekednek, ki 
vannak téve mindazoknak a veszélyeknek, amelyek a 
vonalon álló vonatot általában érhetik. t^ 

Ha a vonat a hófúvásban megakad, még azáltal is 
súlyosbodik a helyzet, hogy az ilyen vonatot soha sem 
lehet gyorsan fedezni, mert a zárfékező a hózivatarban 
és a nagy hóban alig tud haladni, s minthogy hózivatar- 
ban a messzelátás is korlátozva van, a követő vonat 
mozdonyvezetője csak a jelzés közelében kezd fékezni, 
vagy csak akkor adhat fékezésre^sípj eleket, amidőn már 
úgy is későn van. A helyzet, melyet most vázoltam, külö- 
nösen a hóekék beakadásánál elég gyakori, már pedig a 
hóeke utóiérések, illetőleg neki menések, teljesen az össze- 
ütközések jellegével bírnak. Az utóiérés veszélye még az 
által is nagyobbodik, hogy a vonatoknak a hóekéket, 
kényszerűségből kis távolságban kell követnij'^mert ellen- 
esetben a hóeke által szabaddá tett út ismét hófúvás alá 
kerülhet. 

Amint említettem, a legnagyobb baj hófuvásos időben 
az, hogy a kilátás akadályozva lévén, a látható jelzések 
nem érvényesülhetnek, innen ered az is, hogy hófuvásos 
időkben a tilos állású védjelzők meghaladása nem tartozik 
a rendkívüli események közzé és hogy hóeke- meneteknél 
számtalan olyan emberelgázolás történt már, amiről a 
hóeke kísérői csak később és másoktól nyertek tudomást 
A hóeke meneteknél gyakran és kényszerűségből használt 
sípjelzések a vonatszemélyzetet nyugtalanná, izgatottá 
teszik, úgyannyira, hogy hosszasabban tartó hófuvásos 
időkben, a vasúti balesetek majdnem elkerülhetetlenek. 

Ezek után most már az a kérdés is felmerülhet, hogy 
a hóekékkel elérhető eredmény arányban áll-e azokkal a 
veszélyekkel, amelyek a hóekék közlekedtetésével együtt 
járnak? 

Hogy erre a kérdésre felelhessünk, tudnunk kell, hogy 
1*5 méter magas és egy — ^kétszáz méterre terjedő hófúvá- 
sokban a hóekék eredményesen már nem használhatók, 
a kisebb magasságú hófúvásokat pedig a hókotrós moz- 
donyok is áttörik, de tudjuk azt is, hogy tartós hózivata- 
rokban a hófuvásos pályarészeken a közlekedést hóekékkel 
fenntartani nem lehet és ilyenkor a kézi munka igénybe- 
vétele elkerülhetetlenül szükséges. 

A hóeke-menetek ezenkívül hófúvásokra szolgáltat- 
nak okot olyan helyeken is, ahol máskülönben hófúvások 
nem származtak volna, midőn töltéseken és a terep színé- 
ben fekvő pályarészeken a hóeke 30 — 40 cm. magas hóban 
megy át, a hóeke nyomán óriási szántáshoz hasonló 60 — 80 
cm. mély hóbarázda származik, amely aztán hamarosan 
megtelik hóval, egy-két hóeke-menet után már olyan 
magas lesz a hó ezeken a helyeken is, hogy azokat többé 
áttömi hóekével sem lehet. 

Nézetem szerint, hogyha az összes mozdonyok fel 
vannak hókotrókkal szerelve, a hóekéket bátran haszna- 



Digitized by 



Google 



113 

laton kívül lehetne helyezni és az azokba befektetett tőkét 
hasznosabban lehetne e czélra oly módon felhasználni, 
hogy a hóekék beszerzésére fordított pénzen amerikai 
hólapátoló gépek szereztetnének be, amelyekkel legalább 
a pályának a hótól való megtisztítása gyorsabban történ- 
hetik, mint az kézi erőnél lehetséges. 

Az előbb mondottakból már önként következik az is, 
hogy hófúvásos időben arra kell leginkább gondot fordí- 
tanunk, hogy a vonatok meg ne akadjanak és megállí- 
tásuk a nyílt pályán lehetőleg elkerültessék. Erre tekin- 
tettel, hófúvásos időben csak könnyű vonatokat szabad 
indítani ; ne legyen a vonatnál egy olyan kocsi sem, amely 
annál föltétlenül nem szükséges és fontos az is, hogy hó- 
fúvásos pályarészeken, ha csak lehet, a vonatok továbbí- 
tására, magasjárású mozdonyok alkalmaztassanak. 

Az alácsonyjárású és hókotró nélküli mozdonyok a 
havat maguk alá tömörítik, hamuszekrényük megtelik 
hóval, és a gőzfejlesztés is akadályozva lévén, gőzfejlesz- 
tés végett a vonalon meg kell állni, az ilyen megállásoknál 
pedig a mozdony sokszor lefagy és nem bír többé elmozdulni. 

Ha a vonalon nagy hidegben és hóban meg kell állni, 
nem szabad hosszasan a mozdonynak egy helyben maradni, 
hanem a vonattal, hacsak néhány lépésnyire is, de folyton 
előre és hátra kell mozogni, mert a lefagyott vonatot 
vagy mozdonyt, csak a csapágyaknak fáklyákkal való 
felmelegítése után és akkor is mindig csak nagy nehéz- 
séggel sikerül kimozdítani. 

Ha a vonat nem bír megindulni, megkezdődik a segély- 
gépek járatása, bekövetkezik a vonattorlódások ideje, 
a vonatok kilapátolása, csatlakozásmulasztások, stb., még 
szerencse, hogy ha a beakadás baleset nélkül végződik. 
Azt akartam ezzel jelezni, hogy egyetlen mozdonynak 
beakadása, az összes forgalom fennakadását okozhatja. 
Hogyha hófúvásos időben teljes terhelésű vonatok indít- 

Mai Z8Ó R&roly : A vasúti balesetekről. 8 

tatnak, a baj még inkább fokozódik. Gyakorlatomban is 
megtörtént, hogy a teljes terheléssel indított tehervonat 
háromszor megakadt a nyílt vonalon egy nap alatt és 
háromszor kellett segélygéppel az állomásokra visszahúzni, 
míg végre elegyét a felére leszállították és -akkor a hó- 
viharos vidékről baj nélkül kikerült- Tehát hófuvásos 
i^asuti vonalakon és időben orrá kell hatni, fiogy : a könnyű 
terhelésű ikonotokat, lehetőleg magasjárásu hókotrós moz- 
donyok i^ontassák. 

Láttuk ezen eljárásnak előnyeit, egy, a magyar kir. 
államvasutakkal csatlakozásban lévő vasúton. Mindkét 
vasúton egyforma kedvezőtlen hófúvási viszonyok között, 
a szomszédos vasút magasjárású hókotrós kis mozdonyai, 
még vígan továbbították a vonatokat, amikor a magy. 
kir. államvasutak nehéz, négycsatlós és alacsonyjárású 
mozdonyai már mindenfelé be voltak akadva és felborúit 
hóekék, indulásra készülő munkáscsapatok és segélygépek 
jelezték a zavarodott állapotokat. 

Nagy fontossággal bír hófúvásos időben, hogy az 
állomások vágányai, a várandó vonatok részére szabadon 
és hótól tisztán tartva álljanak, mert hófúvásos időben 
a védjelző előtt megállított vonatok lefagyhatnak, vagy 
hófúvás alá kerülhetnek, de maguk is hófúvást okozhatnak, 
mert a szél erejének megtörése által hólerakodásra szol- 
gáltatnak okot. 

A pályaőrökre hófúvásos időben az a nehéz feladat 
hárul, hogy a hófúvásos pályarészeket be kell járniok és 
minden olyan hely előtt, ahol a hó nagy magassága és 
nagy keménysége miatt a vonatokat a beragadás veszélye 
fenyegeti, a vonatokat idejében meg kell állítaniok, hogy 
aztán a mozdonynyal áttörési kísérlet legyen tehető, vagy 
a vonat visszatérhessen. A pályaőrök azonban hózivataros 
időben és nagy hóban pályarészeiket rendesen nem bírják 
bejárni, erre tekintettel tehát, hózivataros idő^^beálltával 

a vasúton lévő őrházakba azonnal kisegítő- őröket kellené 
állítani, hogy a pályaőrök, — akik vonalaikat rendesen 
igen jól ismerik, — a hófúvás által veszélyezett helyekre 
kimehessenek és ott hosszabb ideig is tartózkodhassanak. 
Piz ilyen helyeken a pályaőrök részére a hósövény vagy 
hópalánk aljában alkalmas búvóhelyeket kellene készí- 
teni, hogy az idő viszontagsága ellen védekezhessenek. 

A statisiztikai adatokból tudjuk, hogy elemi esemé- 
nyek következtében aránylag kevés baleset történik, tehát 
a vonatok, rendes pályafélügyeleti szolgálatot föltétélezi^e, 
a legveszedelmesebbnek látszó időben is megnyugvással 
bocsa jthat ók útjukra. 

Elemi események miatt a vonatokat az állomásokon 
csak nagyritkán és leginkább a nyílt vasúti pályán fenye- 
geti a vesizély. Azért is hófúvásos és viharos időbén vagy 
felhőszakadás és szélviharban a pálya bejárását kell teljes 
szigorral megtartani és pedig oly módon, hogy ilyen ese- 
ményeknél a vonatok előtt a pályának minden része föl- 
tétlenül bejárassék és megvizsgáltassék. 

A vaspálya megvizsgálásának megtörténtét a főbb 
vasutakon általában a »be járási táblácskák«-kal ellen- 
őrzik. Ezek a táblácskák a várt vonat számával vannak 
megjelölve ; a pályaőr egy ilyen táblácskát a vonala kez- 
detén felállított karóra — még a vonat odaérkezése előtt 
— tartozik felfüggeszteni. Ha tehát a vonaton utazunk és 
az őri határkarókat megfigyeljük, láthatjuk a bejáró 
táblácskákon azt a vonatszámot, amely a vonat előtt a 
pályaőr vonalát utoljára bejárta. 

Ezen elméletileg megfelelőnek mutatkozó ellenőrzési 
mód, a gyalcorlatban sokat veszített jelentőségéből ; a táb- 
lácskákat igen sokszor nem a pályaőrök, hanem, az őrök 
feleségei, ott járó ismerősei, de leggyakrabban a mindig 
nagy számban lévő bakter- gyermekek, — amint őket 
vasúti nyelven nevezik, a »baktériumok» — viszik ki és 

akasztják helyükre. Alig lehet úgy kimenni a vasútra, 
hogy az ember pályaöri gyermeket a pályán ne találjon, 
és ha a gyermekre hangosabban reászólunk, nyomban elő- 
szedi zsebéből a bejárási táblácskát. 

Elképzelhetjük, hogy az ilyen gyermeknek figyelmét 
nemcsak a vaspályán lévő akadályok kerülik ki, de sínek 
is hiányozhatnának, anélkül, hogy azok hiányát észre- 
venné. Végső esetben, ha már a pályaőr a táblát bármi 
okból helyére ki nem vitte, vagy nem küldhette ki, és ha 
emiatt felelősségre vonjuk, a táblát egyszei*üen eldugja, 
ilyenkor aztán majdnem mindig azzal a kifogással él, 
hogy a táblát kivitte és ha nincsen a helyén, úgy ellopta 
valaki Ne követeljünk az alkalmazottaktól több munkát, 
mint amennyi a szolgálat érdekében föltétlenül szükséges, 
de rendkívüli körülmények rendkívüli intézkedéseket 
kivannak, ami a katona életében a háború, az a vasúti 
szolgálatban az árvíz, hófúvás és vonattorlódás ideje. Ilyen 
rendkívüli események beálltával a szolgálati időre nem 
lehet tekintettel lenni és hacsak egyeseknek megerőltetése 
árán lehet a balesetet meggátolni és a forgalom biztosságát 
megóvni, akkor egyes alkalmazottaknak még túlerőltetése is 
teljesen megvan okolva. Ha tehát rendkívüli időjárásnál 
a pálya és ezzel a vonaton utazók élete is veszélyben 
forog, minden eszközt felhasználva, fáradságot nem 
kímélve, igyekeznünk kell arra, hogy ne maradjon a vas- 
pályán egy talpalatnyi olyan tér sem, amely a vonat előtt 
meg nem vizsgáltatott. 

Hogy megtörtént-e a vaspálya előírt bejárása, az 
általánosan használt módszerekkel megnyugtató módon 
ellenőrizni nem lehet, gondoskodni szükséges tehát arról, 
hogy veszélyes időben, a pálya járható állapota kétséget 
kizáró módon megállapíttassék, vagy legalább az őrök 
által a pálya bejárassék, hogy aztán a vonatot megnyug- 
vással bocsájthassuk útjára. 

A vasúti vonal bejárásának biztosítására legalkal- 
masabb eszköznek tartom a ^fut6'jegy<í használatát, mert 
ezt a pályaőrök kénytelenek tovább vinni és olyankor 
a pályának általuk jól ismert veszélyes helyeit már szokás- 
ból is megfigyelik, s ha baj van, annak elhárításáról is 
gondoskodnak. 

A futó jegyek használata akként történik, hogy a 
vaspályának azon a részén, ahol szélvész, vihar, záporeső, 
felhőszakadás támadt, a szomszédos állomási főnökök, 
a várandó és indítandó vonatok előtt, futó jegyet küldenek 
ki a legközelebbi pályaőrig, még olyan időben, hogy a 
pálya, a vonat közlekedése előtt gyalog bejárható legyen. 
A legközelebbi pályaőr az állomás által kiküldött futójegy 
átvételét és az átvétel idejét kezeírásával elismerni és 
saját kézbesítő könyvével, a legközelebbi pályaőrig hala- 
déktalanul továbbvinni köteles, a szomszédos őr köny- 
vébe aztán sajátkezüleg bejegyzi a jegy átadásának idejét. 

A futójegy ily módon továbbíttatik a többi pályaőrök 
által is mindaddig, amíg a két szomszédos állomás által 
kiadott két jegy, egy pályaőrnél össze nem kerül, a két 
jegy aztán a pályafelvigyázónak adandó át, aki a továbbítás 
rendességét ellenőrzi, illetőleg azt a feljegyzésekből meg- 
állapítja. 

A futójegyek továbbítása alkalmával a pályán vagy a 
távirdavezetéken talált hiány elhárítása, esetleg a vona- 
toknak szükséges megállításáról szólni nem kívánok, mert 
ezekre nézve az őri utasítások amúgy is kellő és megfelelő 
rendelkezéseket tartalmaznak. Hogyha a közlekedés bármi 
okból veszélyben forog, tehát olyankor, midőn futó jegyek 
kiadása válnék szükségessé, a pályafelvigyázóknak is azon- 
nal vonalukra kellene utazniok. 

A pályafelvigyázók egy része már rendelkezik hajtó- 
kával, de minthogy ilyen alkalommal segítő munkásokat 
is ki kell vinni, legalkalmasabb egy válogatott munkás- 

csapattal hajtányon útrakelni, hogy így egyrészt a futó- 
jegyek gyors, továbbítása ellenőriztessék, de különösen 
azért, hogy kétes esetekben a pályaőröket tanácscsal 
lehessen ellátni és ha szükséges, az őrök mellé segédőrt 
is lehessen adni. 

Azokat az intézkedéseket, előírni, amelyek rend- 
kívüli időjárás esetén követendők lennének, nem lehet, 
de a pálya bejárásáról gondoskodni kell és lehet is. A pálya- 
felvigyázók és pályaőrök ilyen alkalommal különben is 
igen óvatosak, mert ritka az olyan régibb vasutas, aki 
néhány évi szolgálati ideje alatt már maga is ne látott 
volna pályarongálás miatt kisiklott mozdonyt, vagy a 
vihar által a vaspályára döntött fákat, távírda oszlopokat, 
mindazonáltal szigorúan kell eljárni a pálya megvizsgá- 
lása tekintetében, mert ezáltal a lelkiismeretes, és szor- 
galmas pályaőr munkáját különben sem szaporítjuk, de 
a hanyag őrt rákényszerítjük vonalának bejárására. A vas- 
úti alkalmazottaknak az az igyekezete, hogy a vonat- 
forgalomra veszélyes időben és a pálya megvizsgálása előtt, 
vonatot a lehetőség szerint nem indítanak, igen gyakran 
megtörik az utazó közönség zúgólódásán, amely ilyen- 
kor a vonat yeszteglése miatt türelmetlenkedik. Az ilyen- 
kor késve indított vonatok mozdonyvezetői a késést 
»behozni«, vagyis a gyorsabb menet által a késési időt 
csökkenteni igyekeznek, a vasúton levő akadályok vagy 
hiányok tehát még inkább érvényre jutnak. 

Nem is tartottam szükségesnek megemlíteni, hogy az 
elemi események által okozott pályarongálásoknál és a 
pályán ezen okból előfordulható pályahiányok elhárításá- 
nál a főfeladat, a pálya karban tartásával megbízott mér- 
nökökre hárul. Minthogy azonban a vasúti mérnökök, 
— az eddigi tapasztalatok szerínt, -^ úgyszólván soha 
panaszra ez irányban okot nem szolgáltattak, feltételez- 
tem, hogy jövőben is kielégítik az ez irányú várakozásokat. 

Az idegen személyek vétségeiből és 
hibáiból származó balesetekről. 

Hazánkban az idegen személyek vétségeiből származó 
vasúti balesetek a ritkaságok közé tartoznak. Régeb- 
ben, midőn még a vaspályákon fahidak nagyobb számmal 
voltak és a vonó sorompóknál a mostan használt drót- 
kötelek helyett vaslánczok voltak alkalmazva, a hid- 
csavarok fejének és a sorompó lánczoknak eltulajdonítása 
miatt a vonatok a hidakon gyakran forogtak veszélyben 
és a hiányzó sorompólánczok miatt a nyitva maradt 
útátjárókon a közúti járómüvek az elgázolás veszélyének 
voltak kitéve. 

A fahidak sokszor rosszakaratból és bosszúból szár- 
mazó felgyújtásra is tárgyat szolgáltattak. A pályaőrök 
és általában a vasúti alkalmazottak haragosai több ízben 
megrongálták már az illetők őrizetére bízott pályarésze- 
ket és azoknak tartozékait azzal a czélzattal, hogy az 
illetőket terhelő, nagyobb arányú baleset származzék és 
a vasúti alkalmazottak szolgálatukból elbocsájtassanak* 
vagy megbüntettessenek. 

A mostan használt erős felépítmény a rosszakaratú 

megrongálásnak ellenáll és egy-két ember, még a hozzá- 
való eszközökkel is, csak hosszabb időt és nagyobb fái'ad- 
ságot igénylő munkával tudja a síneket meglazítani. 
Általában mondhatjuk, hogy népünk, már természeténél 
fogva, alattomos módon csak legritkább esetekben támad 
és ha baja van a vasúti intézetek alkalmazottaival, úgy 
azokkal közvetlenül intézi el ügyét. A forgalom biztossága 
és rendessége ellen gyakran vétenek az idegenek az által, 
hogy marháikat a vaspálya mellett őrizetlenül legeltetik 
és eimek következtében az állatok elgázolására szolgál- 
tatnak alkalmat. Gyakrabban megtörténik, hogy a közúton 
utazók a lezárt sorompókat erőszakkal felnyitják és ilyen- 
kor a sorompó zárfákat eltörik; a nyitva álló sorompók 
miatt aztán a közúti járómüvek és a vonó állatok elgázol- 
tatnak. 

A gyermekeknek azt a rossz szokását is itt kell meg- 
említenem, hogy a sínekre köveket és vasdarabokat rak- 
nak és a vonatokat kövekkel megdobálják. Az idegeneknek 
és gyermekeknek előbb felsorolt vétségei nagyobb bajt 
ritkán okoznak ugyan, de a veszély nincsen kizárva, mert 
már megtörtént, hogy szekér- vagy bivalyelgázolásánál 
a vonatok kisiklottak. 

Az állatelgázolások, különösen a keskeny- vágány ú 
vasutakon járó vonatokra veszélyesek, mert ezeken már 
sertés elgázolása miatt is kisikamlott a vonat. Az állat- 
elgázolások közvetve ohozhatnak balesetet; mert az el- 
gázolás után a vonatnak meg kell állani, hogy a hulla a 
mozdony alól eltávolítható legyen. Amint az előzőkben 
láttuk, ilyen állatelgázolás volt a közvetett oka a nagy- 
arányú Altenbeckeni vasúti balesetnek, hol 12 utas meg- 
halt és 9 utas súlyosan megsebesült. 

A vasúti sínekre rakott kő és vasdarabok miatt vonat- 
kisikamlás csak nagy ritkán történik, de könnyen síntörés 
lehet a következménye. Tolt vonatok, hajtányok és pálya- 



Digitized by 



Google 



] 



121 

kocsik azonban a sínre tett kődarab miatt már több ízben 
kisikamlottak és az azokon utazók elszerencsétlenültek. 

A gyermekek által megdobált vonatokon az utasok 
már több ízben és súlyosan is megsérültek, különösen a 
betört ablaküveg szilánkjai következtében. 

Altalánosságban azt lehet mondani, hogy az ilyen 
vétségek ritkán fordulnak elő, és hogy ez így van, jobbára 
bíróságaink dicséretes működésének kell tulajdonítanunk, 
amely hatóságok az ilyen veszélyes cselekmények elköve- 
tőit példás szigorral büntetik meg. 

Mióta az érvényben álló miniszteri rendelet értelmé- 
ben, a gyermekek ilynemű vétségéért a szülők és gyámok 
felelősségre vonhatók és meg is büntethetők, azóta a gyer- 
meki pajkosságból származó balesetek száma is lényege- 
sen megcsökkent. 

Az idegenek által elkövetett, a pályát és annak tar- 
tozékait, vagy a vonatforgalom biztosságát veszély ező 
cselekmények megtorolhatása czéljából a vaspályák alkal- 
mazottai hivatalos működésük idejére rendőri hatáskörrel 
vannak felruházva, melynek alapján fel vannak jogosítva 
az illető veszélyes cselekmények elkövetőit letartóztatni. 

A közönség igen jól ismeri a vasúti alkalmazottak- 
nak ezt a jogát és részben ennek kell tulajdonítanunk, 
hogy a vaspályának rosszakaratból és pajkosságból eredő 
megsértése a ritka esetek közzé tartozik. 

Az utasok és idegenek hibáiból és vétségeiből eredő 
vasúti balesetek leggyakrabban a vasút üzleti szabályok 
áthágásából származnak, amelyek aztán emberek elgázo- 
lásában és megsérülésében nyilvánulnak. Ilyenek különö- 
sen a mozgó vonatokra való fel- és az azokról való leszállás, 
és a pályatesten való járás. 

A vasutak igazgatóságai a pályaudvarokon, pálya- 
átjárók és vasúti hidak közelében felállított intőtáblák- 
kal és feliratokkal figyelmeztetik a közönséget a veszélyre, 

mely ezen tilalom áthágásából származhatik. Ezenkívül 
öok helyen bekerítik a vaspályának könnyen hozzáférhető 
helyeit és szigorú ellenőrzéiisel igyekeznek ezen rendele- 
teknek érvényt szerezni, mindazonáltal a vasúti üzlet- 
szabályzat és rendtartás határdzmányainak áthágásából 
származó balesetek még mindig napirenden vannak és 
bíróságaink feladata lesz, hogy szigorúbb ítéletek által arra 
hassanak, hogy az említett okokból származó balesetek 
száma is a lehetőségig csökkentessék. 

Nem tartozik ugyan szorosíui véve ide, minthogy 
azonban az utazó közönség egészségi állapotát érinti, e 
helyen vélem legalkalmiasabbnak megemlíteni, hogy újab- 
ban nem csak nálunk, de külföldi vasútaknái is szóvá- 
tették azt a körülményt, hogy a vasúti személykocsikban 
mostan elterjedten használt lábszőnyegek és szőnyeg- 
bútorok eltávolíttassanak, mert ezek az üdülő- helyekre, 
gyógyfürdőkbe és kórházakba utazó betegek által meg- 
fertőztetnek. Tagadhatatlan, hogy a szőnyegnemű tárgyak 
a megfertőzésre kiválóan alkalmasak. 

Németországban ez irányban alapos tanulmányokat 
tettek; a vasúti lábszőnyegek porából oltó anyagot készí- 
tettek és azzal házi nyulakat oltottak be, a beoltás után 
a fertőzés világos bizonyítékául a házi nyulak tüdővész- 
ben pusztultak el. 

Ajánlatos lenne tehát mosható vagy fertőtlenítő sző- 
nyegeket alkalmazni már azért is, mert a tüdővészes 
ember állapotával járó gyengesége és egykedvüsége miatt 
sem veszi figyelembe a vasúti kocsikban levő figyelmez- 
tetést, hanem annyival is inkább, mert a váladék nyomai 
a szőnyegen eltörölhetők, a szőnyegre köp és a kocsi 
levegőjét megfertőzi. 

A kocsiberendezési tárgyak megfertőztetéséről a 
Vasúti és Közlekedési Közlöny 1901. évi deczemberi száma 
hosszabb értekezést közölt, részemről nem tartom szük- 

ségesnek, hogy itten e táígygyal behatóbban foglalkozzam, 
de felhasználom az alkalmat arra, hogy felkérjem az lítazó 
közönséget, hogy saját jól felfogott érdekében igyekezzék 
a kocsiberendezési tárgyakat kímélni és a kocsiszakaszok 
tisztaságára gondot fordítani. 

Vasúti kocsijainkat, — más országok kocsijaival 
összehasonlítva — példásan tiszta állapotbán bocsájtják 
útra, de néhány óra múlva, a kocsi már mindenféle papir- 
és ételhulladékkal van rondítva, a vadász emberek véres 
nyulakat raknak a kocsi pallójára, narancshaj, gyümölcs- 
és ételmaradéknélküli kocsi szakaszok már ritkaság- 
számba mennek stb. 

Ezek a dolgok, ha a mégbántott . szépérzéktől el is 
tekintünk, bizonyára egészségi szempontból is hátrányo- 
sak, és a már félig-meddig elpiszkolt kocsi tisztaságára 
a későbbi utasok épen nem fordítanak gondot, úgy hogy 
az a megtett út végén képzelhetetlenül piszkos lesz. 

Gyakori a panasz a vasúti kocsiknak túlságos fűtése 
miatt is, aminek következtében az utasok a kiszállás után 
gyakran meghűlnek. A baj leginkább onnan származik, 
hogy a fűtés tekintetében az együttutazóknak igen eltérő a 
nézete; amit az egyik utas hőségnek mond, a másik utas 
azt még hidegnek tartja. 

Ebből az okból legjobb lenne a kocsi szakaszok fűté- 
sét, ottan alkalmazott hőmérőkkel szabályozni és a sza- 
kasz fűtését például legfeljebb -hl6 R. fokban megszabni. 
Ily módon aztán az utasok egymásközti kelletlenségeinek 
is eleje vétetnék, de különösen az el nem foglalt szaka- 
szokban a kalauzok és jegyvizsgálók a szakaszok hőmérsé- 
két is megfigyelhetnék, mert mostan, ha a kalauzok a sza- 
bad levegőről a szakaszba belépnek, megközelítőleg sem 
tudják a levegő hőfokát megbecsülni és így jóakaratuk 
liiellett sem segítenek a bajon. Innen ered az, hogy ha 
különösen közbenső állomásokon az üres szakaszba be- 

szállunk, ottan olyan hőséget találunk, hogy azt nem 
lehet kiállni és szeles, hideg időben is ablakot kell nyitni, 
aminek aztán elég gyakran meghűlés a következménye. 

A hőmérők beszerzési költsége a kocsik ára mellett 
figyelembe nem jöhet és azok alkalmazása sem járna 
nehézséggel. Hogy valóban elmondhassuk, miszerint a 
magyar vasutakon az utazás biztos és kényelmes is e vég- 
ből, nevezetesen az utasoknak kényelme szempontjából, a 
vasút- igazgatóságok még sokat tehetnek az által, hogy a 
kocsik berendezését oly módon állíttatják elő, hogy az 
utasok, különösen a fárasztó éjjeli utazások alkalmával, 
kényelmesebben helyezkedhessenek el. 

A mi kocsi- berendezéseink úgy vannak előállítva, 
^^Sy 6gy kis szakaszban csak egy, és az egész szakaszban 
is csak két utas talál fekvőhelyet, ha a nagy szakaszba 
egy harmadik utasnak is helyet kell adni, akkor már két 
utasnak esetleg egész éjjelen át ülve kell utaznia. 

Az éjjeli vonatok használata, különösen a forró nyári 
napokon sok gyenge emberre nézve szükséget képez, 
mások pedig csak azért kerülik el, mert a háló- kocsik 
ilyenkor mind le vannak foglalva és így nem akarják 
magukat annak a kínos eshetőségnek kitenni, hogy az egész 
éjjelt ülve töltsék. 

Innen magyarázható meg az éjjeli vonatoknál az az 
izgatott hely-keresés, amely aztán nem egyszer vezet 
kellemetlen összeszólalkozásra, de különösen a kalauzok 
megvesztegetésére szolgáltat okot. Ennek elkerülése végett 
az általam legjobbnak talált módot ugyanis a svéd-norvég 
vasúti kocsi- berendezést ajánlom követésre. 

Ottan ugyanis az éjjel közlekedő vonatokhoz olyan 
első- és másod- osztályú kocsik vannak beosztva, melyeknek 
ülés támlái a hálókocsi-berendezéséhez hasonlóan, fel- 
emelhetők és fekvőhelynek használhatók. Agyberendezés 
ezekben a kocsikban nincsen, de ez nem is szükséges, meit 

hiszen a legtöbb utas nem aludni kíván, csak pihenni vágyik. 
Ha aztán ilyen kocsiban éjjel három vagy több utasnak 
együtt kell utaznia, a kalauz megkérdezése nélkül, az 
utasok maguk felszerelik a kocsit. A négy kartám, négy 
fej párnának felhasználása czéljából kimozdítható, ily 
módon tehát legalább szakaszonként négy utas talál 
fekvőhelyet és az olyan utas is kényelmesen utazhatik, 
akinek hálókocsira nem telik, mert önként érthető, hogy 
ezekben a kocsikban pótdíjakat nem szednek. 

Tehát az ilyen kocsik alkalmazásánál kétszer annyi 
utas lel fekvőhelyet, ugyanannyi kocsiszakaszban, a mi 
kocsijainkhoz viszonyítva! Pedig az ilyen berendezés a 
kocsi beszerzésének árát alig növeli. 

A kocsi berendezésekről szólva, meg kell még emlí- 
tenem, hogy amint ismeretes, nálunk a legtöbb kocsi- 
nak ablakai az egész szakasz szélességében átnyúlnak, 
vagyis az az utas, aki az ablak melletti ülést foglalja el, 
közvetlen az ablaküveg mellé kerül, ezeken az általában 
kedvelt helyeken aztán az érzékeny utas úgy védi magát 
a meghűléstől, hogy az ablaknak azon a részén, amely az 
ülés fölött van, a függönyt behúzza, télen még kabátját 
is reá akasztja. Ez a természetszerű idegenkedés téli idő- 
ben és egyszerű ablakok alkalmazásánál nem is egészen 
oknélküli, de sok érzékeny ember valósággal kerüli az 
ablaküléseket, épen az oldalablakok miatt. 

Minthogy egy szakasznak egy nagy ablakkal való 
megvilágítása teljesen kielégítő módon történik, nézetem 
szerint, minden szakaszban csak egy közép, jó nagy abla- 
kot kellene készíteni és az ülések fölötti részt párnázni 
kellene, hogy az ablak mellett helyet foglaló utas épen 
úgy, mint a közép- üléseken jobbra vagy balra támaszthassa 
fejét és ami fő, az ablakülésnél a meghűlés veszélyének 
ne legyen kitéve. 

Nemrégen előfordult nagyobb vasúti balesetek egyi- 

kénél, a felborult oldalf oly osós kocsin olyan szerencsét- 
len helyzetbe kerültek áz abban levő utasok, hogy az^ 
oldalfolyosó két ajtaján nem tudtak hirtelen menekülni. 

Ennek az esetnek következtében aztán a vasútaknái 
megint felszínre került annak a feladatnak megvitatása, 
hogy miképen. kellene biztosítani baleseteknél az oldal- 
folyosós kocsikból az utasoknak gyors kijutását. 

E czélra és minden eshetőségre számítva, az alapos- 
ságukról, de kicsiny ességekig terjedő gondosságukról is 
jól ismert német szomszédaink, újabb kocsijaikban az 
oldalfolyosókon üveg alá egy baltát és fürészt helyeztek, 
amelyeknek felhasználása az utasokra van bízva olyan 
esetekben, midőn a kocsi- oldalajtók összenyomódnak és 
csak az ablakokon. át lehet menekülni, tehát az ablakokat 
ki kell törni és az általánosan használt ablak keresztrudakat 
vagy beszorult ablakkereteket át kell fürészelni. 

Ezenkívül a folyosón egy kifelé nyiló vészkijáró ajtót 
készítettek, amely, rendesen el van zárva és nem mulasz- 
tották el a kocsit tűzoltó palaczkkal sem és kellő magya- 
rázatokkal is .felszerelni, úgy hogy akit sorsa ilyen kocsiba 
vezet, úgy érezheti magát, mintha az egész úton Damokles 
kardja lebegne felette, szerencse, hogy még. a folyosón 
néhány halálfej vagy borzalmasabb vasúti baleset képe 
is nincs kiakasztva. 

A vasúti baleseteknél olyan előre nem látható helyze- 
tek következhetnek be, hogy ezek között kétségen kívül 
megtörténhetik az is, hogy mind a két oldalajtó benyomó- 
dik, hogyha azonban az utas már olyan szerencsés helyzetbe 
jutott, hogy a baleset után a folyosóra tud menni a baltáért, 
akkor sokkal egyszerűbb a legközelebbi folyosó ablakot 
kirúgni és a különben is vékony keresztrúd eltörése után 
az ablakon át kimenekülni. 

Ezek a keresztrudak egyes újabb kocsikon igen erősek 
s minthogy nincsen semmi más czéljuk, mint az, hogy az 

utas az ablakon át fejét ki ne dugja, igen alkalmasan lehetne 
ezeket egyik végükön kiakasztható kötelekkel pótolni, 
amelyek aztán a menekülésnél még arra is szolgálhatnának, 
hogy abba az utas kibúj ásnál bdefogódzék ; rendes körül- 
mények között pedig, különösen pedig a végállomásokra: 
való érkezéseknél, ahol az utasok mind kiszállnak, ezeknek a 
keresztköteleknek egyik végükön való leakasztása, után a 
középnagyságú kézi táskákat a hordároknak az ablakon át 
lehetne kiadni, (mint az a hálókocsikon szokásos) és nem 
kellene a hordároknak a kocsikba betolakodni és a leszálló 
utasok elől nem állnak el a kijárati ajtókat. 

A német kocsikon alkalmazott vészkijárókat sem tar- 
tom szerencsés gondolatnak, mert hogy ezek czéljuknak 
megfeleljenek, ezeknek igen könnyen kell nyilni. Az ilyen 
könnyen nyíló ajtón pedig egy-egy erősebb lökésnél az uta& 
is kieshetik és így a még is csak igen ritkán használt vészki- 
járó, egy állandó veszedelmes kijáró ajtó lenne. 

Ha azonban ennek a rendszernek barátai akadnának, 
még ezt is meg lehetne oldani olyképen, hogy minden oldal- 
folyosó két közép ablakát, mint a szakasz- ajtókat, jobbra- 
balra eltolhatóan, egyszerű üvegezéssel kellene készíteni és a 
toló- fogantyúkat leólmozott zsineggel összekapcsolni; a 
szem magasságában az üvegre kellene beedzeni azt a figyel- 
meztetést, hogy ezek az ablaktáblák oldalt eltolhatók, de 
csak vészkijárónak szabad használni. 

Az ilyen szerkezetű vészki járók egyesítenék a vész- 
kijáró-ajtók előnyeit, azok hátránya nélkül. Nevezetesen 
abban a tekintetben, hogy a kocsiszekrény szerkezete nem 
gyöngíttetnék meg ez által. 

Mert a középajtó alkalmazása által a kocsiszekrény 
keretét át kell vágni és ez által a szekrény szilárdsága lénye- 
gesen csökken, úgy hogy épen azoknál az eseteknél, 
amikor az oldalajtók benyomódnak és használhatatlanokká 

lesznek és a közép vészkijáróra szükség lenne, a líagy nyo- 
más és a kocsiszekrény me^yöngítése következtében olyan 
torzulás állhat elő, hogy a vészkijáró és az egész folyosó 
oldala is benyomódhatik, ami talán a szekrény meggyöngi- 
tése nélkül be sem következnék. 

Mire tekintettel az oldal- vészkij árok alkalmazását, 
szükségtelennek, sőt károsnak tartom. 

VI. 

A vasúti balesetek megvizsgálásáról. 

aJ vasúti baleseteknek megvizsgálása körül az összes 
I I vasutak egységes eljárást követnek, mert az egyöntetű 
vasúti baleseti statisztika — melynek vezetésére a vasutak 
kötelezve vannak, — egységes eljárást követel. 

Nagyobb vasúti balesetek után s még a baleset nyomai- 
nak eltörlése előtt, vizsgáló- bizottság száll ki a helyszinére, 
a tényállás megállapítása czéljából. 

A megejtett helyi szemle után a bizottság a baleset 
körülményeiről általános tájékozódást szerez és a balesetről 
jegyzőkönyvet vesz fel. Ezen jegyzőkönyvben különösen a 
baleset helye és ideje, valamint a tényállás pontos leírásán 
kívül apálya- és járó- művek állapota és a személyzetnek a 
baleset alkalmával tanúsított magatartása tárgyaltatik. 
Ezen általános részt a jegyzőkönyvben azoknak a személyek- 
nek szószerinti vallomása követi, akik a baleset természe- 
tére, okára és következményeire nézve felvilágosítást adhat- 
nak; megállapítják továbbá a balesetben részes személy- 
zetnek szolgálattételét a balesetet megelőző 72 órában és 
végül az esemény következtében netán tett intézkedéseket 
és a baleset folytán származott kárt írják le. 

Mansó Károly : A yasúti balesetekrOL 9 

A jegyzőkönyvet a bizottság véleményével lezárja, 
megnevezi a baleset előidézésében hibásokat és a jegyző- 
könyvet aláírva, a felettes hatóságnak felterjeszti. 

Nagyobb vasútaknái, mint például a magy. kir. állam- 
vasutaknál, minden üzletvezetőségnél állandóan egy-két 
baleset-vizsgáló biztos működik. 

Ezek a balesetvizsgáló-biztosok közvetlenül az üzlet- 
vezetőségnek vannak alárendelve, a jegyzőkönyveket tehát 
az űzletvezetőséghez terjesztik be. Az üzletvezetőségek 
aztán, ha a baleset nem bírt nagyobb fontossággal, vagy az 
nagyobb anyagi kárral nem járt, a jegyzőkönyv alapján 
véglegesen intézkednek, ellenben ha emberek elszerencsét- 
lenűltek, vagy nagyobb anyagi kár származott, akkor a 
balesetvizsgálati iratokat az igazgatóság véleményes jelen- 
tése kíséretében a kereskedelemügyi miniszterhez ter- 
jeszti fel. 

Már az előző szakaszokban mondottakból kitűnik, hogy 
a vasúti üzemben előre nem látható eseményekkel kell szá- 
molni. 

Hogy tehát a külömböző viszonyok és körülmények 
között bekövetkezett balesetek származásának és különösen 
ismétlődésének elejét vehessük, a balesetek származásának 
okait kell kikutatnunk. 

Véletlen, meg nem akadályozható körülményekből 
eredő balesetek aránylag ritkán fordulnak elő. A legtöbb 
baleset könnyen elhárítható hibákból és szolgálati vétségek- 
ből származik, vagyis a baleset megvizsgálásánál a baleset 
okait kell megállapítani, hogy azokat megismerve, a létező 
állapotokon javítani vagy változtatni és így jövőben 
hasonló balesetek ismétlődését megakadályozni lehessen- 

Ha egy állomáson vonatkisikamlás történt, a baleset 
megvizsgálásánál a balesetvizsgáló-biztoson kívül résztvesz- 
nek a forgalmi vagy állomási főnök, akinekTalárendeltjei a 
baleset idején szolgálatot tettek, vagy a váltókat és jelzőket 

kezelték, részt vesz továbbá az osztálymémök, akinek eset- 
leg rossz karban tartott vonalán a kisikamlás megtörtént, 
részt vesz még a fűtőház- főnök is, akinek felügyelete alá tar- 
tozó mozdonyvezető és fűtő a kisiklás megtörténtéhez hibá- 
jával talán hozzájárult. 

A balesetvizsgáló-bizottság az állomásfőnök távirati 
értesítésére alakúi meg és indul a helyszínére, természetes, 
hogy mindig több órába kerül, míg a központból a vizsgáló- 
bizottság a helyszínére érkezhetik. Azt az időt, amely a bal- 
eset megtörténte és a vizsgáló-bizottság megérkezése között 
eltelik, a dolog természeténél fogva a balesetekben részes 
vasúti alkalmazottak arra használják fel, hogy magukról a 
baleset előidézésének gyanúját elhárítsák. Ezalatt az idő 
alatt történnek azok a dolgok, amelyek miatt a baleset 
valódi okának megállapítása rendkívül meg van nehezítve. 

A balesetek majdnem mindig több alkalmazottnak 
együttes hibájából és mulasztásából származnak, tehát még 
abban az esetben is, hogyha például kizárólag a forgalmi 
hivatalnok helytelen intézkedése miatt történt a baleset, 
a balesetben részes többi alkalmazottak, a baleset megaka- 
dályozásának elmulasztásában érzik magukat hibásoknak 
és érdekközösséget vállalnak a hibás forgalmi hivatal- 
nokkal arra nézve, hogy a baleset származásának valódi oka 
kideríthető ne legyen; vagyis más szóval: közös igyeke- 
zetük_arra irányul, hogy a balesetvizsgáló- bizottság a bal- 
eset oka és származása tekintetében megtévesztessék. 

Ha. például a vonatnak az állomásra való bejárása 
alkalmával a váltón kisikamlás történik és néhány kocsi 
összetörik, megható látni azt az összetartást, amely ilyen- 
kor a kűlömböző szolgálati ágakhoz tartozó vasutasok 
között uralkodik. Egyesült erővel és jobb ügyhöz méltó 
buzgalommal igyekeznek a baleset származására mutató 
minden nyomot eltüntetni. Ilyen balesetnek első tanúja ren- 
desen a forgalmi hivatalnok és az állomásfőnök, azután 

érkezik meg a pályafelvigyázó. Az állomásfőnök elveszi a 
váltóőrtói a harangjelzési könyvet, amely a vizsgálatnál 
okmányul fog szolgálni, amelynek adatait azonban a szol- 
gálatot tevő váltóőr a kisikamlás után már azonnal és 
nézete szerint legalkalmasabban megváltoztatta. A pálya- 
felvigyázó a kisikamlás helyéről, minden további kérdezés 
nélkül, a netán ottlévő korhadt talpfákat láttávolon kívül 
helyezteti. 

A vonatvezető a menetlevelén végez nézete szerint 
megfelelő módosításokat. A mozdonyvezető pedig a fűtővel 
együtt, bölcs előrelátással igyekszik a feldőlt mozdonyon és 
szerkocsin a féket megereszteni vagy meghúzni, amint 
épen az adott körülmények között ajánlatosnak látszik, 
ugyanevvel foglalkoznak a fékezők, a feldőlt, kisiklott, vagy 
a vágányon állva maradt kocsikon. 

Mikor aztán mindenki szépen elkészült, a személyzet 
tanácskozásra gyűlik. Ezeken a tanácskozásokon még soha 
nem határoztak mást, minthogy : »a baleset véletlenségből 
származott és ami fő, hogy senki nem hibás«. 

Megérkezik a balesetvizsgáló bizottság és megkezdődik 
a kihallgatás. Ilyenkor aztán a vallomások már szétágaznak 
aszerint, amint az egyik, vagy másik szolgálati ágnál alkal- 
mazottak hibája vagy mulasztása kerül felszínre. Ezzel 
beköve-^kezett az ideje annak is, a mikor a bizottság tagjai, 
tehát az egyes szolgálati főnökök az alájuk rendelt alkal- 
mazottaknak védelmére kelnek. 

A váltóőr azt állítja, hogy a váltó jól állt, ezt bizonyítja 
a forgalmi hivatalnok és az állomásfőnök ; tehát bizonyosan 
hibás lehetett a váltó szerkezete, erre a pályafelvigyázó 
kijelenti, hogy esküt hajlandó tenni arra, miszerint ez volt 
a legjobb váltó az egész állomáson, ezt bizonyítja az osztály- 
mérnök is, aki nemrégen megvizsgálta a váltókat. Ha tehát 
a váltó jól állt és nem is volt hibás, bizonyosan a mozdony- 
ban van a hiba, vagy pedig igen gyorsan vagy fékezve jár- 

tak be. Ezeket a feltevéseket a mozdonyvezető határozottan 
tagadja és tekintettel a kisikamlás után történt gyors meg- 
állásra, a fütőházi főnök a mozdonyvezetőnek kénytelen 
igazat adni. 

Míg végre miután már minden szolgálati főnök eleget 
tett azon kötelességnek vélt feladatának, hogy a saját szol- 
gálati ágához tartozó alkalmazottakat a lehetőség szerint 
megvédte : elveszett a végezel és hacsak valami durva hiba 
nem követtetett el, nagy ritkán sikerül az ilynemű balese- 
teknek az okát kipuhatolni ; nem sikerül nevezetesen igen 
sok esetben azért sem, mert a szolgálati főnökök, akik a 
vizsgálóbizottságnak is tagjai, nem egyszer maguk is érde- 
keltek és néha-néha bizony úgy áll a dolog, hogy a vizsgáló 
bizottságnak egyik-másik tagja vádlott is lehetne egyúttal, 
de nem egy baleset- vizsgálat adott már alkalmat arra is, 
hogy amidőn bizottsági tagok az alájuk rendelt alkalma- 
zottaknak megvédése közben a hibákat a másik szolgálati 
ágra áthárítani igyekeztek, a vizsgálat alatt összezördültek. 
A személyzet magatartása, amelyet a balesetvizsgálatoknál 
tanúsít, teljesen érthető, mert minden egyes alkalmazott 
fél a szigorú büntetéstől, de különösen a fegyelmi vizsgá- 
lattól, amelyet a balesetnél is nagyobb balesetnek tekint. 

Az a fékező, aki a felfordult kocsi fékbódéjáról leesett 
és pipáját keresve tréfásan azt mondta, hogy »ilyen dolog 
se esik meg az emberrel a korcsmában«, később a baleset- 
vizsgáló-bizottság előtt remegve felelt a kérdésekre. 

A balesetvizsgáló biztosnak tehát általában összezavart 
és a valótlan állítások egész halmazából kell a baleset valódi 
okát kifürkésznie. A felvett jegyzőkönyvekben foglalt egyes 
vallomások néha rendszerbeli hibákra engednek következ- 
tetni,, ilyenkor aztán azok a felterjesztések és vélemények- 
ben az enyhítő körülményeknek olyan tömegével vannak 
körülburkolva, liogy a rendszerből eredő hibák általában 
felderítetlenek maradnak, amiért aztán az ilyen hibákból 

származó balesetek elhárításáról a felsőbb hatóságok vagy 
csak megkésve, vagy egyáltalában nem is gondoskodhat- 
nak, tehát ugyanott vagy más helyen hasonló okokból 
hasonló balesetek származnak. 

A személyzet előtt a balesetvizsgálat mai formájában 
az »inquisitió« jellegével bir, mindenki tagad, mert ha taga- 
dásával nem is czélja, de nem is szükséges magát meg- 
védenie, azzal szolgálati ágának kivan szolgálatot tenni. 
Minden egyes vasúti alkalmazott ugyanis igen jól tudja, 
hogyha szolgálati ágát terhelő rendszerbeli hiba derül ki, 
nemcsak a hibás részesül büntetésben, hanem kijár a dor- 
gálás a szolgálati főnöknek is és azt követik a szolgálati 
ághoz intézett szigorú rendeletek és a szolgálat szigorú 
ellenőrzése következtében rendesen a szolgálattétel meg- 
nehezítése is. 

A vasúti alkalmazottak nagyobb része a balesetvizs- 
gálatot személyzeti ügynek tekinti, még pedig olyan ügy- 
nek, ahol a hibásokat keresik. 

Ebből a szempontból véve a dolgot, minden egyes alkal- 
mazott érdemnek tekinti, ha a balesetvizsgálatnál magát 
és ezzel együtt szolgálati ágát tisztára moshatta. 

A mondottakban rejlik annak a magyarázata, hogy a 
balesetvizsgálatoknál a légritkábbak közé tartozik az olyan 
eset, mikor a hibás bevallja hibáját, sőt a baleseti jegyző- 
könyvi adatoknak az a része, amely a balesetben hibásak 
bemondása alapján, ha lényegében nem is, de részleteiben 
valótlan körülmények gyűjteménye. 

Részt vettem egy baleset vizsgálatánál, amely baleset 
úgy származott, hogy az állomás bejáratánál levő útátjárón 
a sorompókat nyitva hagyták és az átjárón átmenő közúti 
kocsi az állomásból kilökött vasúti kocsik által felborítta- 
tott ; a közúti kocsi feldőlt ugyan, de a benne levőknek nem 
történt semmi bajuk. 

A baleset tárgyalásához a közúti kocsi tulajdonosa is 

meghívatott és az ö jelenlétében hallgattuk ki azokat a 
vasúti alkalmazottakat, akik a tolatásnál részt vettek. 
A vizsgálatnál már négy-öt embert hallgattunk ki, midőn 
a kocsi tulajdonosa szót kért és azt kivánta, hogy szün- 
tessük be a baleset- vizsgálatot, lemond minden kártérítési 
igényről és nem kívánja senkinek megbüntetését sem, mert 
amint mondotta »nem bírja tovább hallgatni a személyzet 
valótlan állításait. « A vizsgálatot természetesen folytattuk 
és annak folyamán kétséget kizárólag kiderült, hogy a 
tolató- munkások gondatlansága miatt történt a baleset, 
amelyben ők egyértelmüleg a közúti járómű kocsisát hibáz- 
tatták. 

Jellemző a balesetvizsgálatokra nézve, egy osztály- 
mérnöknek bizonyos, hogy tréfás kedvében mondott és 
nem komolyan értett, de a rendszert jellemző és vasúti 
szállóigévé vált mondása. Ez az osztálymémök ugyanis 
midőn a baleset után annak okát a bizottsági vizsgálat előtt 
személyzete körében sikertelenül kutatta, így szólt 
embereihez : »tudom, hogy ebbe a dologba mind hunczutok 
vagytok, de nekem mondjátok meg az igazat, ha majd 
hazudni kell, itt vagyok én«. 

Volt már arra is eset, hogy a váltón történt kisikam- 
lásból eredő baleset- vizsgálat eredménytelenül végződött 
és a baleset valószínű okát a bizottság az időszaki váltó- 
vizsgálatkor a váltón talált, de a baleset előtt még el nem 
hárított kisebb hiányoknak tudta be. A vizsgálat befejezése 
után a vizsgálóbízottság egj'^ik taj-ja az összes személyzet 
jelenlétében kijelentette, hogy az egész baleset csekély jelen- 
tőségű s havalaki abban mégis hibás volt, vallja be most, 
mert 1 — 2 korona büntetéssel megszabadulhat, míg ha 
később a hibás kitudódnék, a legszigorúbb büntetés fog reá 
méretni. Ezután a bizottság meglepetésére előlépett a 
váltóőr ; beismerte, hogy a váltónak nem volt olyan hibája, 
hogy amiatt kisiklás történhetett volna és elmondta, hogy 

a váltót ö állította tévesen idő előtt, elmondta a baleset 
származását minden előzményeivel együtt, úgy hogy a 
vizsgálóbizottság a baleset keletkezéséről tiszta képet nyert. 
El kell ismerni a mondottak után, hogyha a balesetvizsgáló 
sokszor hetekig elhúzódó egy-egy baleset vizsgálatánál 
türelmét el nem veszti és végre tiszta képet nyerve ered- 
ményre jut, méltán büszkén tekinthet munkájára. 

Igen gyakran megtörténik, hogy a vasúti személyzet 
a balesetvizsgálattól való félelmében a kisebb baleseteket, 
ha csak lehet eltitkolja, azokat nem jelenti be és úgy segít 
a bajon, ahogy épen tud és ennek következtében nagyobb 
baleseteknek származására szolgáltat okot. 

Hogy erre példát mondjak, felemlítem, a tolatási szol- 
gálatban nagyobb állomásokon és rendező-pályaudva- 
rokon előforduló gyakori kocsi- kilökéseket, tehát kocsi- ki- 
sikamlásokat, melyek sok esetben nem jutnak a szolgálati 
főnökök tudomására. Ilyen eseteknél ugyanis a tolató sze- 
mélyzet a kisikamlott kocsi és forgalmi iroda közé hirtelen 
egy kocsisort állít és a beemelő munkákat a kocsisor fedezete 
alatt végzi, minden eszközt felhasználva, egyesült erővel 
és bámulatos gyorsasággal beemelik, a kisiklott kocsit, el- 
törlik a kisiklás nyomait és megy tovább minden a maga 
rendjén, mintha misem történt volna. Midőn aztán a tolató- 
személyzet meghallja, hogy egy kocsi a nyilt pályán kisik- 
lott, levagdalta a heveder- csavarokat és hogy az a kocsi 
épen az volt, amelyet ők a tolatásnál kilöktek és az erő- 
szakos beemelésnél megsértettek, akkor összesúgnak, mé- 
lyen hallgatnak a dologról és örülnek, hogy a dolog ilyen 
szerencsés véget ért és nagyobb baj nem lett belőle. 

Ha az előbb mondottakat figyelemmel kisértük, azt 
látjuk, mintha a mostam baleseti vizsgálatoknak az lenne 
a czélja, hogy a balesetben hibás vasúti alkalmazottak sze- 
mélye kideríttessék, hogy azok aztán a megérdemelt bünte- 
tésben részesüljenek, pedig ennek a körülménynek a bal- 

eset- vizsgálatoknál teljesen alárendelt jelentőségűnek kel- 
lene lenni. 

A balesetvizsgálatoknál mindig szemünk előtt lebegjen 
a végezel, amely a baleset okának minden kétséget kizáró 
megállapításában áll, hogy ennek folyományaképen aztán 
a hasonló balesetek elkerülésé czéljából szükséges óvóintéz- 
kedések megtehetők legyenek. 

»Egy« balesetből »sok« tanulságot lehet levonni s ha 
valamire, úgy a vasúti balesetekre illik rá igazán az a török 
közmondás, amely szerint : »Többet ér egy baleset ezer 
tanácsnál. « 

Minthogy a kitűzött czélhoz jutni a mostani baleseti 
vizsgálatok útján nem lehet, mindenek előtt el kell hárítani 
azokat a gátló körülményeket, amelyek a czél elérésének 
útjában állanak. Ilyenek nevezetesen : a balesetben részes 
személyzetnek a túlságig szigorú büntetése. 

A személyzetet olyan esetekben, amidőn félreértésből 
kisebb mulasztásból okoz bajt, nem, vagy legalább is igen 
enyhén kellene megbüntetni ; ellenben kíméletlenül kellene 
azokat megróni, akik félrevezetési szándékból a baleset- 
vizsgálatnál hamis vallomásokat tesznek, vagy általuk 
ismert körülményeket eltitkolnak. 

A fentebb jelzett eljárás követése esetében a baleset- 
vizsgálatok eredményre vezetnének, úgy a balesetek kelet- 
kezése okának megállapítása, valamint a szükséges óvó- 
intézkedések megválasztása tekintetében is. 

A baleseti vizsgálatok eredményesebbé tétele czéljából 
a nagyobb vasútaknái a balesetvizsgálatokat az üzlet- 
vezetőségek és üzletkezelőségek hatásköréből ki kellene 
vonni s a vasúti és hajózási főfelügyelőség külön osztályára, 
vagy legalább is az igazgatóságok kebelében rendszeresí- 
tendő külön balesetvizsgáló csoportokra kellene rábízni. 

Ezeket a vizsgáló- csoportokat gyakorlati tapasztalattal 
bíró forgalmi hivatalnokból, továbbá egy-egy pályafenntartó 

•és vonatmozgósító mérnökből keUene szervezni. A vizsgálat 
vezetésével pedig a rangidősebb mérnököt kellene meg- 
bízni. 

Minthogy mostan a m. kir. államvasutak üzletvezetó- 
ségéinél rendesen két hivatalnok állandóan balesetvizsgála- 
tokkal foglalkozik, személyszaporítás az általam javasolt 
rendszer mellett is csak a mérnöki karban volna szükséges. 

De minthogy a kisebb baleseteknél, mint egyes kocsi 
kilökések, súrlódások megvizsgálásánál a mérnökök rész- 
vétele nem is szükséges, tehát négy-öt pályafentartó és 
ugyanannyi vonatmozgósító mérnöknek kijelölése e czélra, 
még az olyan nagy intézetnél is, mint a magy. kir. állam- 
vasutak, megfelelne és számításba vehető anyagi áldozatot 
nem követelne. 

Ezen mérnökök czéltudatos munkálkodása következ- 
tében a balesetvizsgálatok alól felszabadulhatnának a mos- 
tan annál elfoglalt osztálymérnökök és fűtőházi főnökök, 
akik sokszor a napokig elhúzódó balesetvizsgálatoknál csak 
rendes szolgálatukból kifolyó kötelességeiknek elhanyago- 
lásával vehetnek részt, vagy ami még rosszabb, de nem 
rendkívüli dolog : csak rövid időre vesznek részt a vizsgá- 
latnál, hanem a jegyzőkönyvet a forma kedvéért aláírják. 

Az ilyen teljesen önálló balesetvizsgáló- osztály, mint 
amilyennek szervezését javasolom, bizonyára eredmé- 
nyesebb munkát végezhetne, különösen akkor,' ha a baleset- 
vizsgáló csoportoknak feladatává tétetnék, a balesetek 
ismétlődésének elhárítására alkalmas eszközök és módok 
kutatása és javaslatba hozatala, de különösen, — amit 
talán elsősorban kellett volna említenem, — ezen osztálynak 
egyik legfőbb feladata az lenne, hogy : a megvizsgált bal- 
esetek helyszínének vázlatos feltűntetésével, a balesetek 
származását, okát és az elrendelt óvóintézkedéseket 
röviden leírja és ezeket a leírásokat az üzletvezetőségek- 
kel és az önálló kezelésben levő valamennyi gőzüzemű 

rasútak igazgatóságaival közölje. Mert a vasúti balesetek 
származásának megakadályozása országos érdeket képez 
és a miként a vízrajzi osztály közli az érdekeltekkel a be- 
következhető árvízveszélyt, úgy kellene a vasutaknak 
egymást, a vasutak üzemét veszélyezó körülményekről 
értesíteni, mert a vasút- igazgatóságok, különösen nálunk, 
szintén nem mások, mint a nemzeti vagyon őrei. 

Az általam javasolt eljárással sok olyan vasúti bal- 
esetet lehetne megakadályozni, amely balesetek csak azért 
ismétlődnek, mert a vasút- igazgatóságok a hasonló okból 
Sízármazott balesetek okairól és körülményeiről tudomás- 
sal sem bírnak és így a balesetek ellen idejében nem véde- 
kezhetnek, vagyis : mostan minden egyes vasútnak igazga- 
tósága, a magyar ember régi szokásához híven, a saját 
vasút ján történt balesetekből és a maga kárán okúi. 

Hogy milyen fontossága lehet a föntebb javasolt 
baleseti értesítéseknek, a gyakorlatból vett példával kívá- 
nom megvilágítani. 

Néhány évvel ezelőtt két magyar vasút igazgatósága, 
jónak bizonyult központi váltózár- készülék alkalmazását 
határozta el. Ezen váltózár-készülékkel a két vasútnak 
több állomása szereltetett fel. 

Ilyen központi záró- szerkezettel felszerelt váltón 
nagyobb anyagi kárral járó kisikamlás történt. A bal- 
esetvizsgálatnál megállapították, hogy a váltózáró készü- 
lék a kisikamlás után sértetlen állapotban volt ugyan, 
de mert egyik alkatrészét a váltó kenésével foglalkozó 
munkások leszerelték és feledékenységből vissza nem 
helyezték, a szorító rúd a váltó elváltásánál kiugrott és 
a váltó feles állásban maradt, aminek következtében a 
vonat kisikamlott. 

Ilyen és hasonló balesetek meggátlása czéljából elren- 
delte az üzletvezetőség, hogy az összes hasonló szerkezetű 
váltózárak csészéire elzárható vas fedelek készíttessenek. 

hogy a váltózárhoz többé avatatlanok ne tudjanak 
hozzáférni. 

Nem múlt el az elébb leírt baleset után néhány hónap 
és ugyanilyen szerkezetű váltózárral felszerelt váltón, 
ugyanazon okból, de a másik vasúton, az ország másik 
felében vonatkisikamlás történt, melynél eltekintve attól, 
hogy több ezer koronára rúgott az anyagi kár is, emberek 
is megsérültek. 

Kiderül a mondottakból, hogyha a vasúti baleseti 
vizsgálatok egységesebben volnának vezetve és hogyha 
a javasolt baleseti leírások útján a vasutak igazgatóságai 
a balesetekről értesítést nyertek volna, az utóbb említett 
baleset nem történt volna meg és ki tudja, azóta már 
hány más balesetet lehetett volna megakadályozni. 

Amit az előzőkben egy különleges esetre kifejtettem, 
érvényes általánosságban nem csak az újabban haszná- 
latba vett, de a régebben alkalmazásban álló szerkeze- 
tekre, nemkülönben a vasútaknái szokásos munkáltatási 
módokra, a szolgálatban előforduló vétségekre és mulasz- 
tásokra, általában mindazokra a körülményekre, amelyek 
akár a szerkezetek hiányossága, kezelése, akár a személyzet 
szolgálatából kifolyólag, balesetek előidézésére alkalma- 
sak. Mert az ilyen hiányokat kideríteni és azokat idejében 
elhárítani, illetőleg más vasútaknái alkalmazott és czél- 
szerünek bizonyult védő eszközöket vagy rendszert álta- 
lánosítani, csak a balesetvizsgálatoknak ilyen egységes 
vezetése mellett és csak is így lehetséges. Az a tekintélyes 
összeg, amely a vasutak költségelőirányzataiban a bal- 
eseti károk és költségek fedezésére évről-évre fel van véve 
és rendesen fel is használtatik, az ilyen egységes és fen- 
tebbiekben j avasolt balesetvizsgáló- osztályok felállításá- 
val lényegesen apasztható lenne, még pedig anélkül, 
hogy a vasúti berendezéseknek átalakítása és tökéletesítése 
e miatt sürgősen szükségessé válnék. 

VII. 



Tanácsok a vasúton utazók részére. 

Avasúti vállalatok a szolgálatukban alkalmazottak 
személybiztosságának megóvásáról, a rendeletekben, 
szabályzatokban, de különösen az utasításokban foglalt 
határozmányok szigorú betartása által gondoskodnak. 

Ezek az utasítások és rendeletek igen részletesek, 
mert felölelik a vasúti alkalmazottaknak a szolgálatuk 
által megkövetelt különböző munkálatok és viszonyok 
közötti magatartására vonatkozó határezmányokat, tehát 
tulaj donképen azokat is, melyeket a vasúton utazó közön- 
ségnek utazása és a vaspálya mellett való tartózkodása 
közben követnie kell. 

Az utazó közönség és azok az idegenek, akik a vas- 
pálya mellett tartózkodnak, rendes körülmények között 
nem kerülhetnek olyan helyzetbe, hogy életük vagy testi 
épségük vasúti gépezetek által veszélyezve legyen, ennek 
folytán az említett utasítások határozmányainak leg- 
nagyobb része nem érinti a nagyközönséget, de a közönség 
az utasítások szakszerű előadásaiból nem is ismeri fel a 
veszélyt, amely az utasítás határozmányainak meg nem 
tartása miatt fenyegeti, minthogy továbbá a közönség a 
vasúttal nemcsak mint utas, hanem mint szomszédos 

magánfél is érintkezésbe jöhet, — midőn például a vasúti 
útátjárón áthalad stb. — a mely esetekre ismét az utasítások 
határozmányai nem vonatkoznak, azért is a következőkben 
azokkal a veszélyekkel akarom a nem vasutas olvasóimat 
megismertetni, melyek a vasúton való utazása és a vasút 
mellett való tartózkodása közben leginkább fenyegetik, 
^^SY ^Sy megismerve a veszélyeket, azokkal szemben testi 
épségük megóvása tekintetéből, helyesen viselkedjenek. 



Első sorban a közönségre is kötelező vasúti üzlet- 
szabályzatnak ide vonatkozó határozmányairól kell szól- 
nom. Ennek 5. §-a értelmében ugyanis »a közönség haszná- 
latára állandóan i^agy időnként megnyitott helyeken kimU cl 
pályaudvarokra bemenni, a pályra lépni vagy ott tartódcodni 
az erre jogositották kilététével mindenkinek tilos«. Az üzlet- 
szabályzatnak ezen határozmánya ellen a vasúton utazó 
közönség igen gyakran szokott véteni, különösen a vidéki 
kisebb állomásokon, melyek nincsenek oly szigorúan el- 
kerítve és elzárva, mint pl. a székesfőváros pályaudvarai. 
Az utazó közönség ugyanis, hogy a vasútról jövet, vagy 
vasútra menet, az utat megrövidítse vagy a sáros, poros, 
hozzájáró utakat elkerülje, az állomási vágányok között 
vagy a nyílt vasúti pályán jár ; keresztülmegy a vasúti 
hidakon, szóval tiltott utakat használ. Minthogy nappali 
időben ezeken a helyeken az utasok, a vasúti alkalmazot- 
tak ellenőrzése miatt nem járhatnak, leginkább sötétben 
szegik meg a tilalmat. 

Ha aztán ilyenkor a közönség által nem ismert, várat- 
lan vonat közlekedik, vagy tolatás történik : a vágányokon 
járók megzavarodnak és a kocsik alá kerülnek, de gyakran 
megsérülnek oly módon is, hogy a tisztító gödrökbe vagy 
nyitott átereszekbe beleesnek. A gyermekek szüleik nyo- 
mán szintén megszokják ezen tiltott utak használását és 

részint ott járnak vagy ott folytatják játékaikat és így 
már sok olyan gyermekelgázolás történt, amely a szülék 
rovására volt irható. Rossz szokása a vidéki közönségnek 
az is, hogy az állomásokon k vonatra várakozók a sinek 
közé állanak, ahol pedig folytonos veszélynek van kitéve. 
Jegyezzük meg jól, hogy kényszerítő körülmények nélkül 
sohase álljimk meg a sinek között, vagy ott, ahol vasúti 
kocsik járhatnak. Ha vonatra várunk, vagy a vonatról 
leszállunk, első dolgunk mindig az legyen, hogy a sínek 
közül lépjünk ki, mert ilyenkor, midőn úgy is sok minden- 
félével el van figyelmünk foglalva, igen könnyen meg- 
eshetik, hogy egy meglökött kocsi, vagy arra járó mozdony 
által elgázolás történik. Veszélyes az olyan emberre, aki 
nincsen ahhoz szokva az is, hogyha két mozgó vonat közé 
kerül, mert igaz ugyan, hogy az állomásokon két vágány, 
középtől- középig, legalább 4*5 méter távolra van, de 
ha mind a két vágányon kocsik vannak, akkor már csak 
1.5 méter tér marad a kocsik között, úgy, hogy a kocsik 
megmozdulásánál az olyan ember, akinek szédülésre haj- 
lama van, mindig veszélyben forog a vágányok között is. 

Ismétlem tehát, hogy ne álljunk meg soha a vágá- 
nyokban, de a vágányok között öem és néhány percznyi 
időnyereségért ne járjunk más utakon, mint amelyek a 
közönség részére rendesen táblákkal is ki vannak jelölve. 
Ha véletlen körülmények folytán mégis olyan helyzetbe 
jutottunk, hogy a pályán járva a vonat utoléréssel fenyeget 
és ha már nem igen van időnk kitérni, mint például hídon, 
alagútban, úgy leghelyesebb, ha lefekszünk az alagút- fal 
vagy hídszerkezet mellé, lehető távol a sínektől és ily hely- 
zetben várjuk meg a vonat elhaladását. Mondhatni, hogy 
nem múlik el egy hónap, hogy előbb idézett szabály át- 
hágása miatt emberelgázolás ne történnék. 

Ugyancsak az üzletszabályzatnak 16. §-a azt rendeli, 
hogy: »Mindaddig, mig a vonat mozgásban van, a be- és 

kiszállás vagy ehhez való segélynyújtás, nemkülönben a 
kocsiajtóknak önhatalmú kinyitása tiltva van.« — Az üzlet- 
szabályzatnak ezen határozmányát úgyszólván minden- 
nap megszegi az utazóközönség. 

Minden egyes utasra a vasúti alkalmazottak nem ügyel- 
hetnek és így napirenden van, hogy az utasok a már induló 
vonatra felkapaszkodnak, vagy az elindult vonatról leugra- 
nak és sajnos, de elég gyakori dolog, hogy az ilyen utas aztán 
elesik, elcsúszik és ami e mellett a legnagyobb baj, majdnem 
mindig a kocsikerekek alá kerül. 

A baj leginkább onnan származik, hogy nálunk az 
utasok nagyobb része menetrend és óra nélkül utazik ; ily 
módon aztán nincsen tájékozva arról, hogy a vonatja mikor 
fog az állomásra érkezni. Bár a megérkezésnél az állomás 
nevét hangosan kikiáltják, a szórakozott vagy elszunnyadt 
utas akkor veszi észre, hogy tovább viszik, amikor a vonat 
megindult, ilyenkor a legtöbb utas leugrik a vonatról. Elég 
gyakori eset az is, hogy az utasok kísérői, minden tilalom 
ellenére, felszállnak a kocsikba, és amikor a vonat elindul, 
leugranak. Minthogy az ilyen leszállni kívánót a folyosókon 
álló utasok távozásában akadályozzák, amire a kocsi lépcső- 
jéhez kerül, a vonat már bizonyos sebességgel halad. Az ilyen 
mozgó vonatról a leugrás pedig mindig veszélylyel jár, mert 
ha az elgázolástól meg is menekül az illető, a vágány mel- 
lett lévő különböző vasúti felszereléseken életveszélyesen 
sérülhet meg. 

Elég gyakori eset, hogy az ilyen ugrásnál az illető a 
szomszédos vágányon közlekedő vonat alá kerül, de még 
olyan esetben is, midőn az elesés után nem történik 
elgázolás, a kocsik alkatrészei, lépcsői és kerekei stb. zúzó- 
dást okozhatnak, aminek folytán láb vagy kézcsonkítás 
válik szükségessé. 

A múlt évben a többek között így lelte halálát egy fiatal 
gymnasiumi tanár, aki búcsúzásnál felállt a kocsi lépcsőjére 

és a vonat elindulása után a lépcsőről leugrott, a leugrásnál a 
kocsikerekek alá került, hol szörnyet halt, mert a kerekek a 
szó teljes értelmében ketté vágták. 

Igen gyakori az utasoknak az a vétsége, hogy az állo- 
másra bejáró vonatokon a kocsik ajtaját kinyitják és a 
kocsi lépcsőire állanak, hogy aztán mielőbb leszállhassanak. 

Ezt a dolgot budapesti állomásainkon mindennap lát- 
hatjuk, pedig ha tudná az utazóközönség, hogy ezen cselek- 
ménye milyen veszélylyel jár, bizonyosan betartaná a tiltó 
rendelkezést is, mert hiszen alig egy-két percznyi időnyere- 
ségről lehet szó az érkezésben, ami végett bizonyára nem 
érdemes testi épségünket koczkára tenni. 

Elég a vonatot a szokottnál valamivel gyorsabban 
megfékezni, hogy a rendesen egy kézzel tartózkodók nagy 
része leessék. 

Lényegesen nagyobbodik a veszély e tekintetben a fej- 
állomásokon, tehát a budapesti nyugati és keleti pályaudva- 
rokon, mert ha itt az érkezésnél a vonat fékjén valami baj 
esik, vagy a vonat gyorsabban jár be, amint meg van szabva, 
a vonat mozdonya a vágányzáró baknak neki megy és ilyen- 
kor aztán a lépcsőn állók menthetetlenül leesnek és vagy a 
kerekek alá kerülnek, vagy megsérülnek a leesésnél. 

Ilyen baleset származott 1897. évben május 27-ikén 
Berlinben, az anhalti állomáson; oda ugyanis Lichter- 
feldről egy teljesen elfoglalt személyvonat járt be és meg- 
magyarázhatatlan okokból nem állt meg idejében, úgy, 
hogy csekély erővel bár, de neki ment a mi pályaudvarain- 
kon is alkalmazottakhoz hasonló vágányzáró baknak, 
annak ellenére, hogy épen úgy, 'mint nálunk, ott is minden- 
felé ki van írva, hogy a mozgó vonat lépcsőjére nem sza- 
bad lépni, az utasok, — amint ez majdnem mindig meg- 
történik, — a kocsiajtókat kinyitották és egy része a 
lépcsőn állt. 

Az ütődés következtében a lépcsőn álló utasok közül 

Marzsó Károly : A vasúli balesetekről. 10 

sokan leestek és 22 utas súlyosabban- könnyebben meg- 
sérült, mig a többieknek, akik a kocsikban maradtak, 
semmi bajuk sem történt 

Az üzletszabályzatnak 22. §-a szerint «Menet közben a 
kocsikból kihajolni vagy az ajtókra támaszkodni vagy a nyitott 
ajtóközökben tartózkodni tilos. A kocsikból olyan tárgyakat 
kidobni^ melyek személyeket vagy tárgyakat megsérthetnek^ 
nem szabad«. 

A szabályzatnak ezen határozmánya olyan világos, hogy 
alig szorul kiegészítésre. Csak arra akarom olvasóimat figyel- 
meztxstni, hogy az újabban általánosan használt hossz- át já- 
ratú és oldalfolyosós kocsik a régebben alkalmazottaknál 
lényegesebben szélesebbek s így, ha már a régi kocsikból is 
veszélyes volt kihajolni, annál veszélyesebb a helyzet ezeken 
a kocsikon ; mégis elég gyakran láthatni, hogy a vonat 
menetközben, búcsúzásoknál, az állomásokon és szabad vasút- 
vonalon, különösen a nók, kedvtelésből zsebkendőiket lóbál- 
ják és ilyenkor az ablakon kihajolnak, nem gondolva arra, 
hogy hidalkatrész vagy más építmény kezüket szakít- 
hatja le. Tartsuk be tehát szigorúan a rendeletet és a haladó 
kocsi ablakán ne hajoljunk ki. A szabályzatnak az a határoz- 
mánya, hogy az ajtókra támaszkodni tilos, különösen a régi 
szakaszos kocsiknál veendő figyelembe. Mert igen gyakran 
megesik, hogy különösen gyermekek az ilyen helyzetből 
kiesnek és veszélyesen megsérülnek. A jegyvizsgálat végett 
ugyanis a vasúti kalauzok az ilyen kocsikba csak úgy juthat- 
nak be, hogy kívülről kinyitják a kocsiajtókat s minthogy 
ezen ajtók mind kifelé nyílnak, a felügyelet nélkül maradt 
gyermekek, akik gyermeki kíváncsiságuk miatt mindig az 
ablakok mellett foglalnak helyet, könnyen kieshetnek. 

A vonatból való kiesésnek pedig leggyakrabban ember- 
halál vagy legalább is súlyos sérülés a következménye. 

A legritkább esetek közé tartozik az olyan, amilyen a 
múlt év végén történt, midőn a vonat menete közben a kocsi- 

ból egy gyermek kiesett és egy vasúti alkalmazott utána 
ugrott és a véletlen folytán egyiknek sem történt legkisebb 
baja sem. 

A pályafelvigyázó ugyanis épen a vonat indulásakor 
érkezett az állomásra és a legközelebbi szakaszos kocsiba 
beugrott, de elfelejtette maga után az ajtót a külső kilincs- 
csel is bezárni, a vonat már a nyílt vaspályán járt, midőn az 
ajtó kinyílt és az ajtó mellett álló fiúcska a kocsiból kiesett. 
A gyermek anyja a gyermek után ki akart ugrani, de az uta- 
sok visszatartották, mire aztán elájult, a hibás pályafelvi- 
gyázó pedig érezve hibáját, a gyermek megmentése czéljá- 
ból leugrott a vonatról, midőn a szomszéd állomásról 
az állomásfőnök vonattal kiment a helyszínére, a pályafel- 
vigyázó már karjában hozta a sértetlen gyermeket. 

Általában véve a szakaszos kocsiknál győződjünk meg 
mindig arról, vájjon a kocsi aj tája be van-e zárva, ami külö- 
nösen a szakaszos kocsiknál mindenütt használt külső 
kalantyú helyzetéből világosan megítélhető. A gyermekek- 
nek pedig sohase engedjük meg, hogy az ajtóra támaszkod- 
janak, mert a gyermek, ha látja is, hogy a jegyvizsgáló 
kalauz az ajtóhoz ért, nem ismerve a veszélyt, nem húzódik 
vissza és az ajtó kinyitása után kieshetik. 

De nem csak szakaszos kocsikból, hanem hosszát járatú 
kocsikból is többször kiestek már utasok ; a gyermekek, ha 
felügyelet nélkül hagyatnak a hosszát járatú kocsik folyosóin 
kinyithatják a kocsik ajtaját és ott is baj érheti őket, de leg- 
gyakrabban oly módon történik a baleset, hogy az utasok 
az állomásokba való beérkezés előtt a kocsi ajtaját még a 
vonat megállása előtt kinyitják, aztán csomagjaikkal kezük- 
ben a nyitott ajtóban megállanak, ha aztán sok az utas 
a kocsiban, a vonat megállása előtti perczekben a folyosón 
tolongás támad és az elől állókat leszorítják. 

Már nem egy baleset történt oly módon, hogy az elől- 
állók egyike kiesett és elgázoltatott. 

Ami végre az üzletszabályzat ezen határozmányának 
azt a részét illeti, hogy a kocsikból súlyosabb tárgyakat nem 
szabad kidobni, tudjuk, hogy azt nem veszi tekintetbe az 
utazóközönség ; világosan jelzik azt a nyílt vonalon heverő 
törött palaczkok, poharak stb. Legyünk mindenekelőtt tekin- 
tettel arra, hogy a vaspálya mellett a vonatok közlekedése 
alatt, a pályaőrök kötelesek a vonatot várni és megfigyelni ; 
az őröknek állása pedig úgy van előírva, hogy minden a 
vonatról ledobott tárgy megsértheti őket ; de a vaspályán 
dolgozó munkásemberek is megsérülhetnek. Ne dobjunk 
le tehát a vonatról súlyosabb tárgyakat, mert azokat a kocsi- 
szakaszokban is ott hagyhatjuk minden baj nélkül. 

A most mondottakból még üdvös tanúiságot is vonha- 
tunk le : ugyanis ne járjunk a vágányok mentén és a vonatok 
mellett, nemcsak azért, mert tiltva van, de saját jól felfogott 
érdekünkből sem, mert amint láttuk, mindig környékez a 
veszély, hogy valamit reánk dobnak. 

De nem tekintve ezen körülményt, gyakran meginog a 
teherkocsik rakománya és a vonatról súlyos tái^ak eshet- 
nek le, amint már meg is történt, hogy a kocsiról leesett 
talpfa, pályán dolgozó munkásokat életveszélyesen meg- 
sértett. Tehát tehervonatok közelében járni még veszélye- 
sebb, mint személyvonatok mellett. A mozdony vízleeresztő, 
illetve vízhúzó csapjainál gyakran kiömlik a gőz és forró víz 
is, ami veszélyes égési sebeket okozhat, ezeken kívül a moz- 
dony mellett levő, úgynevezett szerkocsiról a rajta lévő 
szén is gyakran leesik, de meg a fűtőknek is megvan 
az a rossz szokásuk, hogy ha a szén között haszna- 
vehetetlen rossz darabokat találnak, azokat kidobják a 
pályára és a szénlapátolásnál véletlenül is nagyobb szén- 
darabok eshetnek le. 

Az elmondottak, azt hiszem, eléggé megérthetővé 
teszik, hogy haladó vonatok mellett a járás és tartózkodás 
többé-kevésbé mindig veszélyes. 

A vasúti üzletszabályzatnak további 28. §-a azt mondja: 
»Tüzveszélyes tárgyakat, valamint más olyan dolgokat, melyek 
bármi módon kárt okozhatnak, különösen töltött fegyvereket, 
lőport, könnyen gyúló anyagokat a kocsiba vinni tilos«. 

Már az előző szakaszokban szóltam arról a veszélyről, 
amely ilyen gyúlékony anyagoknak a kocsikban való el- 
helyezésével jár és például a borszeszt emiitettem fel, mint 
különösen veszélyes tárgyat, mert ilyen éghető és lobba- 
nékony tárgyak miatt a kocsiban levők a megégés veszé- 
lyének vannak kitéve. Épen ezen megítélés alá esik a kocsi- 
ban a gyertya használata is, mert az utasok csomagja vagy 
a kocsiban levő függönyök meggyúlhatnak és azon a szűk 
helyen a tűz eloltása igen nagy nehézséggel jár. Ha olyan 
rendellenes dolgokat látunk, hogy valaki gyorsforralót 
használ, vagy gyertyát gyújt a kocsiban, legjobb arra a 
kalauzt figyelmeztetni, aki aztán kötelességszerűen gondos- 
kodni fog a tiltott cselekmények beszüntetéséről. 

Ezek után a törvényerővel bíró vasútüzlet-rendtar- 
tásnak idevonatkozó egy-két pontjáról kell megemlékez- 
nem. Ennek 96. §-a értelmében ugyanis nem szabad a pálya- 
sorompókat önhatalmúlag kinyitni, vagy ezek alatt átbújni 
és a pályán megállni; a 97. §-a pedig arról szól, hogy »a 
pálya mellett az állatokat csak felügyelet mellett szabad legel- 
tetni«. 

A vasútüzlet-rendtartás ezen határozmányainak át- 
hágásából eredő balesetekről már az előző szakaszokban 
részletesen megemlékeztem, most annak kiegészitéseképen 
még a következőket kell megemlítenem. 

Megtörténhetik, hogy közúti kocsin utazva, midőn 
vasúton — tehát útátjárón — kell átmennünk, zárt 
sorompóra találunk. 

Ha a sorompó mellett őrház is van, a bajon hamarosan 
lehet segíteni, mert az őrtől értesítést nyerhetünk a vára- 
kozás idejét illetőleg, ha pedig csak tévedésből maradt a 

sorompó zárva, azt kinyittathatjuk. Másként áll a dolog 
ha a lezárt sorompó — vonó sorompó — amely tehát a 
messze fekvó őrháztól kezeltetik, mert ilyenkor már nem 
lehet oly könnyen segíteni a bajon. Ilyen esetben figyeljünk 
a következőkre. Ha látni lehetett, amikor a sorompó- fa 
lezáródott, az világosan jelzi, hogy nemsokára vonat fog 
jönni valamely irányból. Ha azonban a vonat elhaladása 
után nem nyilik fel a sorompó, abból az következik, hogy 
vagy egy második vonat várandó, vagy hogy az őr elfelej- 
tette a sorompót felnyitni, de megtörténhetik az is, hogy a 
sorompó vonó- drótja elszakadt, amely esetben egyes sorom- 
pók zárva maradnak. 

Ilyen esetben a legrosszabb, amit tehetünk, ha a 
sorompórudakat erőszakkal felnyitjuk, mert ha csakugyan 
vonat közlekedése miatt záratott le a sorompó, úgy az ilyen 
erőszakos felnyitással épen annyi időt vesztünk, hogy a 
vonat a szekeret az átjárón érheti, de másrészt az ilyen erő- 
szakos felnyitásnál a sorompó- szerkezet elrongálódik és ha 
a kocsi szerencsésen meg is menekült, a nyitva maradt 
sorompón, a követő közúti kocsik egyikét gázolja el a 
vonat, amelynek vezetői ilyenkor a dolog természeténél 
fogva a nyitott sorompók láttára figyelem nélkül mennek 
át az útátjárón. 

Az ilyen zárt sorompónál tehát, ha az csekély erő alkal- 
mazása után nem nyilik fel, ne alkalmazzunk erőszakot, 
hanem keressük fel azt a legközelebbi vasúti őrt, aki ezen 
vonósorompót Kezeli, (az irányt a vonódrótok világosan 
jelzik, hogy merre van az őrház), akitől aztán a szükséges 
felvilágosítást megnyerhetjük, ez pedig nem jár rendkívüli 
fáradsággal, mert az már ritka eset, hogy az őrház a sorom- 
pótól 10 percznyi járásnál távolabbra essék. 

Hogyha hanyagság látszik fenforogni, jelentsük fel 
az esetet az illető vasút igazgatóságának, az őr számának 
megjelölésével. 

A nagyobb forgalmú vasutak útátjáróin újabban eló- 
csengős sorompókat használnak ; ezeknél arra kell figyelni, 
hogyha a csengő megszólalt és a közúti kocsi a sorompón 
még kívül van, úgy nem szabad többé áthajtani, ha a csen- 
getés 8 kocsit a vágányon találja, akkor azt sietve el kell 
hagyni, mert a csengetés után mintegy negyed perez múlva 
a sorompórudak lezáródnak; tehát a mondott szabály be 
nem tartása esetében a közúti kocsi a sorompó- zárfák közé 
záratnék. 

Ha figyelmünk ellenére ily módon bezáratnánk, min- 
denekelőtt lehető leggyorsabban szállítsuk le a szekéren 
leve embereket, aztán fogjuk ki a szekérből a vonóállatokat, 
vezessük azokat biztos helyre és most, ha van annyi hely, 
hogy a kocsi mellett elmehet a vonat, várjuk meg a vonat 
elhaladását, ha azonban a kocsi a síneken áll s talán teher- 
rel is meg van rakva, tehát így a vonat kisikamlását is 
okozhatja és többé már a kocsit a vágányról eltávolítani 
nem lehet, igyekezni kell a vonatot megállítani. 

Ilyenkor aztán, ha biztosan tudjuk, hogy melyik irány- 
ból jön a vonat, elébe sietünk legalább 500 méterre (a 
pályatesten levő fehér oszlopocskák 100 méterre vannak 
egymástól) ; ha most a vonatot meglátjuk, a pálya szélén 
meg kell állni és a vonat felé fordulva, nappal akármiféle 
tárgyat, például kalapunkat, sötétben pedig valami vilá- 
gítótárgyat, p. 0. égő csóvát, melyet a kocsin levő szalmából 
vagy szénából készítünk, vagy a többnyire kéznél levő 
kocsilámpát körbe forgatjuk mindaddig, míg a vonat hoz- 
zánk nem ért, vagy meg nem állt. 

Ha a vonat megállt, értesítjük a vonat személyzetét 
a bajról, ezek azután a további szükséges intézkedésekről 
már gondoskodni fognak. 

Ha nem lehet tudni, honnan várandó a vonat és a köz- 
úti kocsm kecten is vannak, úgy legjobb azonnal mind a 
két irányban kimenni, ellenesetben, ha csak egy ember van 

a kocsinál, úgy az maradjon a sorompónál állva, figyelje 
meg a mozdony füstjét, a vonat zörgését, vagy sötétben a 
szikrákat és ha így tájékozódott az utas, akkor siessen a 
vonat elébe és állítsa meg a vonatot a már leirt módon. 

Elég gyakori eset az is, hogy a vonat elhaladására a 
lezárt sorompó előtt várakozó közúti kocsikba fogott vonó- 
állatok a mozdony által előidézett zakatolástól megriadnak 
és á zárt sorompórudat eltörik, a pályára l erűinek és el- 
gázoltatnak, de megtörtént már többször, hogy az ilyen 
megriadt állatok a várakozó kocsikat összetörték és e köz- 
ben egyes kocsik az útátjáró töltéséről az árokba fordultak 
és az azokon levő emberek is megsérültek. 

Ha tehát zárt sorompóra találunk és tudjuk, hogy a 
vonóállatok ijedősek, szálljunk le a szekérről és tartsuk 
kézen az állatokat, ha van elég hely arra, hogy megfordul- 
junk, vezessük el egy darabra az állatokat, de mindig leg- 
jobb lesz a zárt sorompótól és az ott várakozó többi sze- 
kértől ilyenkor alkalmas távolságban maradni. 

A vonatok által okozott állat- elgázolásokat illetőleg 
ismeretes, hogy az állatoknak a vaspályák melletti, fel- 
ügyelet nélküli legeltetése miatt évenkint százakra menő 
állatelgázolási eset történik és ebből leggyakrabban épen 
a legszegényebb embernek van kára. 

Az állatelgázolásokról szólva érdekesek azok a meg- 
figyelések, a melyeket újabban Afrika és Ázsia puszta terü- 
letein a vadállatoknak a vasúttal szemben tanúsított visel- 
kedéséről tettek. 

Régente abban a téves hitben voltak az emberek, hogy 
a vadállatok félnek a gőzmozdonytól, de a tapasztalatok 
az ellenkezőt bizonyítják. Az Uganda- vasút építésénél pél- 
dául szörnyen garázdálkodtak az oroszlánok, úgy, hogy a 
munkásokat védett házakba kellett elhelyezni és ennek 
daczára 32 néger esett a vadállatok zsákmányául. 

Most, mikor a vonat már két év óta robog a lakatlan 

tájakon keresztül, ax antilopok egész csordája nyugodtan 
legel a dübörgő vonatok közelében, oroszlánt, sót elefántot 
is elgázolt már a vonat ; az elefánt- elgázolásnál rendesen 
kisiklik a vonat. 

A házi állataink épen így megszokják a vasútat és a 
mozdony elől csak lassan távoznak és ilyenkor a mozdony 
által elüttetnek. 

Nem tekintve az anyagi kárt, az előző fejezetben rész- 
letesen kifejtettem a veszélyt, amely az ilyen állat-elgázo- 
lások miatt a vasúti vonatoknál származhatik, miért is a 
legelőre hajtott állatokat, ha a legelő mellett vasút van, 
őriztessük kellően, mert ha azt elmulasztjuk, abból nemcsak 
anyagi kárunk lehet, de ha aztán vasúti baleset is szárma- 
zott, még a törvény előtt is felelnünk kell és szigorú meg- 
torlás lehet a következménye. 

Most még általánosságban következőket említem meg- 

Kivétel nélkül minden vonaton emberek utaznak, — a 
személyvonaton többen, a tehervonaton kevesebben — 
tehát ha a vonatokat valami szerencsétlenség éri, ott 
embertársaink, rokonaink, ismerőseink élete is forog veszély- 
ben. Azért is emberbaráti kötelességünk, hogy ha valami 
olyat veszünk észre, ami a vonat-közlekedés biztosságát 
veszély ezi, — ide számítom a pályaberendezések és- 
felszerelések megrongálását is, — arról a vasúti alkalma- 
zottakat azonnal értesítsük, vagy ha már időnk nincs, a 
veszélybe rohanó vonatot áUítsuk meg. 

Hogy miként kell a vonatot megállítani, már előbb 
mondottam, most még példával akarom megérthetővé 
tenni, hogy mikor állhat be olyan eset, amikor minden em- 
ber becses szolgálatot tehet ilyen veszély esetén. 

Alig két éve annak, hogy egyik vasútunk mentén^ 
a folyók kiöntötték és a víz nagy erővel ment át a vasúti 
hidak alatt. Egyik ilyen híd közelében egy erdőőri család 
lakott, ezek látták, hogy a pályaőr eltávozása után a híd- 

falak összedőltek, de a hídszerkezet a levegőben függve 
maradt. Nemsokára ezután vonat közeledett a híd felé, 
az erdőőr családja tehát a vonat elé sietett, avval a szán- 
dékkal, hogy azt megállítják ; világos nappal lévén, a vonat 
személyzetét úgy akarták a veszélyre figyelmeztetni, hogy 
a vonat felé hangos szóval kiáltoztak. A vonat személyzete 
nem tudta mire magyarázni a dolgot, a vonatot meg- 
csendesítették ugyan, de tovább mentek, míg a híd a 
mozdony alatt összedőlt, a mozdony és egy kocsi a vízbe 
merült, szerencsére az vonat egész lassan haladt, mert 
ellenesetben ki tudja, hány ember lelte volna halálát a 
hullámokban, így is ott vesztette életét a fűtő. Ha ezek 
közül az emberek közül, a czéltalan kiabálás helyett csak 
egyik is leintő jelet adott volna, egy ember életét ment- 
hette volna meg, ámbár a bajt így is lényegesen csökken- 
tették. De nem egy esetben találunk olyan példára is, 
midőn idegenek tisztán jóindulatból mérhetlen szerencsét- 
lenséget akadályoztak meg, részben azáltal, hogy a bajról 
a vasutasokat értesítették, részben azáltal, hogy a vonatot 
megállították. 

Sokkal ügyesebben cselekedett ezen erdőőri családnál 
az az amerikai gyermek, aki múlt évben megállított egy 
vonatot. Valóságos nemzeti hősként ünnepelték azt a 
12 éves pásztorfiút, aki lélekjelenlétével sok embernek 
mentette meg életét, nem számítva azt a rendkívüli nagy 
anyagi kárt, ami a fiú lélekjelenléte nélkül okvetlenül 
bekövetkezett volna. A dolog úgy történt, hogy a New- 
York közelében lévő egyik vasút mentén felhőszakadás 
támadt, amely két állomás között nagyobb hosszra elmosta 
a vasúti töltést. 

Két kis pásztorfiút künn lepte meg a vihar, akik a 
vasúti töltés alatt levő aluljáró alá menekültek. A zúgó 
vízáradás azonban onnan kikergette őket, amikor észre- 
vették, hogy a vasúti töltést a víz elmosta és jó messziről 

egy vonat közeledik. Az idősebb, tizenkét esztendős fiú 
erre a vonat elé szaladt, letépte magáról ingét és annak 
lobogtatásával és kiabálással megértette a gépészszel, hogy 
baj van. A gépész fékezett és a vonat alig ötven méterre 
a szakadás előtt megállt; a vonaton több száz utas volt, 
akik talán vonatostul elpusztultak volna, ha e gyermek 
lélekjelenlétét elveszti. A kis fiút az utazók is megjutal- 
mazták, később pedig gyűjtést rendeztek részére. 

Olyan helyzetbe is kerülhet az utas, hogy a vonaton 
utazva, a vonaton baj származik és lélekjelenléte és a 
vasúti berendezések ismerete következtében, a bajt elhárít- 
hatja. — így például, midőn a kocsi belsejében támadt 
tüzet eloltja, vagy a kocsi kisikamlásánál vagy tengely- 
törésénél a vészféket meghúzza stb. 

Vannak azonban az utazásnál és a vasút mellett való 
tartózkodásnál olyan körülmények is, melyekre az utas- 
nak már saját személyére való tekintetből is figyelemmel 
kell lenni. így például gyakran láthatni, hogy az utasok 
a poggyász- tartókba olyan nehéz és nagy csomagokat 
raknak, melyek minden perczben leeséssel fenyegetnek. 
Ilyen nehéz poggyászdarabok leesése folytán már igen sok 
utas sérült meg és nem egyszer súlyos mértékben. 

Vonat összeütközéseknél, kisikamlásoknál, de néha a 
vonat rendezésénél is, ha a tolatás nem történik figyelem- 
mel, ezek a nehéz poggyász- darabok az utasokra reá 
esnek és megsértik ; helyezzük el tehát a poggyászt bizto- 
san, a nehéz, súlyos darabokat pedig adjuk fel, mert 
magunk, de utazó- társaink testi épségét is veszély ezzük 
az ilyen tárgyakkal. 

Utazás közben van elég idŐnk arra, hogy a vasút- 
igazgatóságnak a kocsikban kifüggesztett hirdetmé- 
nyeit elolvashassuk, olvasgassuk azokat, mert köztük 
sok igen fontos tudnivalóra akadunk, így például 
meg vannak nevezve a veszélyes fekvésű hidak ; megálló- 

helyek, melyeknél csak bizonyos meghatározott oldalon 
szabad a vonatról kiszállni, különösen fontos ez kétvágányú 
vasútaknái, mert ezeknél a vonat, az áthaladó másik 
vonattal találkozhatik, tehát a másik vágány felé kiszállva, 
az elütés veszélyének van az utas kitéve. Ha a vonat a 
nyílt pályán valahol megállt, várjuk meg a vasúti alkal- 
mazottak felszólítását és ne hagyjuk el helyeinket mind- 
addig, míg arra fel nem hívnak, mert ellenesetben csak a 
bajt és zavart növeljük. 

Ha vészjeleket hallunk, amelyet több rövid, egymást 
gyorsan követő mozdonyfűtytyel jeleznek, legokosabb, 
ha ilyenkor lábainkat a szemben lévő ülés párnáira fel- 
rakjuk és így várjuk be, míg a vonat megállt, mert a 
nagyobb arányú baleseteknél, mint összeütközéseknél és 
kisikamlásoknál a kocsiszekrények összenyomódnak és 
így az ülések is összeszorulnak, tehát lábaink forognak 
első sorban veszélyben, de azért is fontos azt elkerülni, 
mert ilyen szorult helyzetből, ha máskülönben nem is 
sérült meg az utas, kiszabadulását nehezíti meg lábainak 
beszorúlása. 

Ha a vonat a nyílt pályán azért állt meg, mert embert 
gázolt el, óvakodjanak a gyengébb idegzetűek az elgázolt 
test megtekintésétől. Alig képzelhető borzalmasabb lát- 
vány, mint az ilyen darabokra szakgatott vérző emben 
test, mely még ilyenkor reflex mozgásokat is végez. 

Tanúja voltam, midőn egy úri nő ilyen alkalommal 
slájult és mint értesültem, több heti betegséggel adta meg 
kíváncsiságának az árát. 

Említettem már a gyermekeknek azt a rossz szokását, 
hogy a haladó vonatokat megdobálják. 

Ha azt vesszük észre, hogy a gyermekek a vonat meg- 
dobálását czélozzák, ne maradjunk az ablak mellett, vagy 
ha hirtelen nem távozhatunk onnan, legalkalmasabb a 
mindig kéznél levő ablakfüggönyt behúzni. 

Hy^í^ gyermeki csíntalanság miatt nem egyszer sérül- 
tek már meg utasok s minthogy a sérülést a törött ablak- 
üvegszilánkok okozzák, a sérülések néhány esetben súlyos 
természetűek is voltak és lassan gyógyulnak. 

Gyorsabb járatú vonataink általában vészfékkel is 
fel vannak szerelve ; annak használata bizonyos körül- 
mények között nemcsak az utas személyének, de a vonat 
közlekedésének biztossága érdekében is igen fontos lehet, 
ha például a kocsi kisiklott vagy a kocsiban tűz támadt. 
A vészfék használatával tehát a vonat megállítása által, 
nagyobb bajnak vehetjük elejét. 

IgöJ^ gyakran megsérülnek az utasok oly módon, 
hogy a vonatnak az állomásokon való megállása és a kocsi- 
ajtók kinyitása után, az ajtók mellé állanak és az ajtó- 
félfákra támaszkodnak. 

Minthogy személy-vonataink rendes körülmények 
között, alig észrevehető módon, csöndesen indulnak el, 
az utasok nem veszik észre az indulást, a vonatkísérők 
pedig a megindult vonatokon a kifelé nyiló ajtókat egymás 
után bezárják, de gyakran becsapódik az ajtó magától is, 
ilyenkor pedig már igen sok utasnak becsikarta az ajtó az 
ujját, az ilyen sérülés, az ajtók nehéz szerkezete miatt, 
rendesen igén súlyos természetű és nem egy esetben már 
csonkítást tett szükségessé. 

óvakodjunk tehát a nyitott ajtó-félfákra való támasz- 
kodástól és ha valakivel dolgunk van, inkább lépjünk ki 
az álló kocsiból. 

A vasutakon utazók olyan gyakori megsérülésének 
megakadályozása szempontjából nézetem szerint czél- 
szerü volna, hogy ha az iskolákban a tanítók időnként és 
valamely más tárgygyal kapcsolatban, már a gyermekek- 
kel alkalmas módon megismertetnék azokat a veszélyeket, 
amelyek őket a vaspálya- testen és utazásuk közben fenye- 
getik, ily módon a gyermek már maga vigyázna arra, hogy 

a vasúton baja ne essék, de tudjuk nagyon jól, hogy a 
gyermekkorunkban megszokott dolgok később második 
természetünkké válnak, tehát az ilyen tanítás később is 
hasznára lehet mindenkinek. 

Vannak bizonyos általános egészségügyi követelmé- 
nyek, a melyeket az utazóknak nem kellene figyelmen kívül 
hagyni. 

Erre nézve alábbiakban idézem Dr. Csatáry Lajosnak, a 
magy. kir. államvasutak volt egészségügyi osztályfőnökének 
és ezen a téren a külföld által is tekintélynek elismert szak- 
embernek, a vasúti egészségügyi kézikönyve czímű munká- 
jából az erre vonatkozó részt : amely szerint : 

1. Betegek, vagy magukat rosszul érzők csak azon eset- 
ben kezdjék meg az utazást, ha azt a szakértő orvos meg- 
engedi vagy tanácsolja, ha pedig a betegülés útközben tör- 
ténik, a legközelebbi orvos segélye igénybe veendő. 

2. Az éjjeli utazás, amennyire lehetséges, kerülendő ; az 
éj a nyugalom korszaka, s a folytonos rázás mellett való al- 
vás nem válik üdítővé, de ha már egyáltalában elkerülhetet- 
len az éjjeli utazás, úgy használja az utas a hálókocsikat, 
mindenesetre pedig szabaduljon meg, minden szűk és szorító 
ruházattól, a nő a corsagetől és lábára húzzon könnyű 
czipőt. 

3. Hosszú ideig nem kell egyfolytában utazni, 8 — 10 
órai gyorsvonati utazásnál hosszabb ideig tartó, a legtöbb 
embernél fáradtságot és ideges lehangoltságot okoz. 

4. Az étkezésben és ivásban mértékletesség követendő, 
nagy mennyiségű és elég gyakran rosszul készült ételek, 
úgy mint szeszes italok élvezete, már az utazás közben elő- 
fordulható betegségekre adhat okot. 

5. Az utazó ruházata könnyű, kényelmes és azon év- 
szaknak megfelelő legyen, melyben az utazás történik. 

Nagy hiba téli időben abban bízni, hogy a kocsik jól 
vannak fűtve és ennek reményében a melegebb felső ruhákat 

elhagyni, mert ha ezekre a kocsikban nincs is szükség, annál 
szükségesebbekké válnak akkor, a midőn az utas az elég 
gyakran túlfűtött kocsikból a hideg, szabad légre lép. 

A nők általában óvakodjanak uszályos vagy igen hosszú 
ruhákat viselni, melyek veszélyes botlásoknak és eséseknek 
lehetnek okozói. 

Hosszabb ideig tartó utazások alkalmával az alsó vég- 
tagokat gyakrabban vízszintes helyzetbe és nem függélye- 
sen kell tartani. 

7. A folytonos olvasás, különösen nem elégséges fényű 
világításban és ez által föltételezett félhomályban rendkívül 
ártalmas a szemeknek: ugyanazért az olvasást 15 — 20 perez- 
nyi megszakításokkal kell folytatni s mindenkor mellőzni, 
midőn a kellő mérvű világítás hiányzik. A szemeknek meg- 
védése, izzó szikrák beesése, úgy mint téli időben a vakító 
fehér hó által előidézhető úgynevezett hóvakság ellen : egy- 
szerű sötét szemüvegek használandók*. 

Az itten felsorolt üdvös tanácsoknak, különösen az 
utazás közben való étkezés és öltözködésre vonatkozó szaka- 
szait akarom bővebben kifejteni, mert az utasok épen ebben 
az említett két dologban vétenek legtöbbet az egészségűk 
ellen. 

Ugyanis az utasok utazás közben igen gyakran étkez- 
nek minden rendszer nélkül, amint egyes állomásokon a 
vonat megáll, gyümölcsöt, sört, vizet élveznek ; aztán ha a 
gyorsabban járó vonat olyan állomásra érkezik, a hol 15 — 20 
perez tartózkodása van, a vasúti vendéglőt megrohanják és 
5 — -10 perez alatt 3 — 4 fogásos ebédet fogyasztanak el, mely- 
nek következménye nem is lehet más, minthogy az utasok 
egy része az utazás befejezése után megbetegszik és az ilyen 
betegség rendszerint a vasúti vendéglők rovására iratik. 

Utazás közben mértékletesen kell élni és ideges utas^ 
ne étkezzék olyan állomásokon, ahol a vonat csak 10 — 15 
perczig áll. Ma már az étkező-kocsijainkban megfelelő és^ 

egészséges ételeket nyújtanak és az ételeknek (tablettek- 
nek) tálczákon való tálalása vasúti állomásainkon terjedő- 
ién van. Ezek az állomások a menetrendkönyvben fel van- 
nak említve, tehát használja az utas ezeket az előnyöket, mert 
ily módon elég mérsékelt árakért és kényelmesen étkezhetik. 

Vonatainkat hideg időjárásnál nagyobb részben gőzzel 
fűtik és mióta a gőzfűtés vonatainkon elterjedt, azóta igen 
^akran lehet látni, hogy az utasok minden melegebb ruha 
nélkül utaznak, ha aztán igen nagy hideg van és a fütőszer- 
kezeten valami baj támad, vagy a vonat hófúvásba hosszabb 
időre bereked, az utasok meghűlnek ; a betegségek egy 
részét pedig azután szerzik meg, midőn az erősen fűtött 
vasúti kocsikból kiszállnak és minden melegebb úti ruha 
nélkül közúti kocsikon folytatják útjukat. 

Mindenesetre ajánlatos tehát, hideg időjárásnál mele- 
gebb ruhát is vinni az útra. 

A vasúti kocsik tisztántartásáról a vasutak igazgatósá- 
gai kellően gondoskodnak ugyan, de alig megy a kocsi egy- 
két állomást, az ülések már sárosak, a pallót papirhulladé- 
kok és ételmaradványok rondítják, ezek a dolgok bizonyára 
-egészségi szempontból is hátrányosak és épen, mivelhogy 
ez így van, számolni kell avval és minthogy a vasúton sok 
beteg is utazik, ne feküdjünk le és ne fektessük le a gyerme- 
keket sem a puszta kocsipárnákra, hanem lefekvésnél leg- 
alább egy kendőt terítsünk a vánkosokra. 

Fontossággal bír az utazóközönségre annak a tudása, 
hogy a vasútvállalatok kötelezve vannak olyan intézkedé- 
sek megtételére, a melyek a megsérült vagy megbetegedett 
utasoknak első segély nyújtására alkalmasak. 

A végből az állomásokon mentőszekrények és mentő- 
táskák állandóan és készen felszerelve tartatnak és ezen felül 
minden személyszállító vonat egy kis mentőtáskával is fel 
v^an szerelve. 

Ha tehát útközben valaki megsérül, legjobb arról a 

kalauzt értesíteni, aki aztán már a vonaton utazók között 
is talál néha orvost, de legrosszabb esetben a legközelebbi 
állomásról távirattal a pályaorvos kirendelése iránt gondos- 
kodik. 

Minthogy pedig az első segélynyújtás, vagyis a mentő- 
szolgálatra minden vasúti alkalmazott az erre nézve kiadott 
utasításból oktatást nyer, a rendelkezésre álló mentó^szerek- 
kel már a vonatszemélyzet is sokat könnyíthet a sérült utas 
baján, ha pedig az utasok között orvos is akadt, már a 
vonaton való kezeléssel nagy segítséget lehet nyújtani. 

A mozdony- és vonatvezetök az első segélynyújtás fon- 
tosabb teendőiben pályaorvosoktól nyernek oktatást és eb- 
ből vizsgát is tartoznak tenni. 

A magyar vasutak vasútegészségügyi szervezetét még a 
külföldön is mintaszerűnek ismerik el és tényleg, az meg is 
felel minden tudományos és gyakorlati követelményeknek. 

Főbb vonásokban vázoltam ezekben az utasok által 
saját érdekükben betartandó óvrendszabályokat és a szük- 
séges tudnivalókat. 

Befejezésül, mint az utazóközönséget érdeklő dologról, 
a vaspályák üzeme következtében szenvedett halál vagy 
testi sértés által okozott károk miatti felelősségről szóló 
sorokkal akarom tanulmányomat lezárni. 

Hazánkban az 1874- ik évig a vaspályák forgalmi tevé- 
kenységével kapcsolatos kártérítési felelősségről külön tör- 
vény nem intézkedett és addig a vaspálya üzeme által szen- 
vedett halál vagy testi sértés által okozott károk miatti fele- 
lősség is csak általános jogelvek alapján bíráltatott el. 

Az 1873-ik évben Kőbánya állomáson történt nagy 
vasúti baleset'és az ez alkalommal elhaltak és megsebesültek 
nagy száma, Horn Ede akkori országgyűlési képviselőt arra 
ösztönözte, hogy az országgyűlésen felszólaljon. 

Pauler Tivadar, akkori igazságügyminiszter a törvény- 
javaslat beterjesztését egy éven belül megígérte és igéretét 

Marsai Kftroly : ▲ tmúU l)iaMetekr61. 11 

be is váltotta, mert a képviselőház a törvényjavaslatot már 
1874-ik év május 5-én tárgyalta is. 

így szánnazott az 1874. évi XVIII. t. ez. i^A vaspályák 
által okozott halál i^agy testi sértés iránti felelősségrőh, amely 
tdrvényczikk alkotásával történt az első kisérlet arra nézve, 
hogy az új törvény és régibb törvényeink között kapcsolat 
létesíttessék. 

És azon az alapon, hogy a szállítási üzlet jogi természe- 
tével szoros kapcsolatban van az a jogszabály, mely szerint 
a szállító mindazon kárért felelős, mely a szállítás által okoz- 
tatik, megalkottatott a 12 pontból álló törvény, a melynek 
szövege a következő : 

1. §. Ha valamely, habár a közforgalomnak még át nem 
adott vaspálya üzeménél valaki életét veszti, vagy testi sér- 
tést szenved, az ez által okozott károkért az illető vaspálya- 
vállalat felelős, kivéve, ha a vállalat bebizonyítja, hogy a 
halált vagy testi sértést elháríthatatlan esemény (vis major), 
vagy egy harmadik személy elháríthatatlan cselekménye, 
melyet a ^saspály a- társaság megakadályozni képes nem volt, 
vagy a megholtnak, illetőleg sérültnek saját hibája okozta. 

2. §. A vaspálya- vállalat kártérítési kötelezettsége az 
1. § eseteiben a következőkre terjed ki : 

1. Testi sértés esetében a gyógyítás költségeinek meg- 
térítésén kívül azon vagyoni hátrányokat is tartozik a válla- 
lat kárpótolni, melyek a sérülés következtében a sérültre, 
annak ideiglenes vagy állandó keresetképességének csökke- 
néséből hárulnak. 

2. Halál esetében a vállalat az előbbi pontban meghatá- 
rozottakon kívül a temetési költséget is tartozik megfizetni, 
azonkívül pedig, ha az elhalt egyén valakinek az eltartására 
vagy neveltetésére törvénynél, vagy törvényes gyakorlatnál 
fogva volt köteles ennek tartási és illetőleg neveltetési költ^ 
ségei is, a mennyiben azok a halálozás következtében tőle 
elvonatnának, a vállalat által fizetendők. 

3. §. Oly szerződés vagy kikötés (szolgálati szabályok), 
mely által a jelen törvényben megállapitott felelősség előze- 
tesen megszűntette tik vagy megszorittatik : jogba tálylyal 
nem bír. 

4. §. A kártérítés összegét a fenforgó viszonyok számba- 
vételével, a biró belátása szerint állapítja meg. A biró hatá- 
roz a felet c is, vájjon köteles-e a vállalat biztosítékot adni, 
mily nemű és mily értékű legyen az. 

Az elmaradt vagy csökkent keresménynek, illetőleg 
tartási és neveltetési költségnek megtérítése, amennyiben 
a felek egyezség útján másként nem intézkednek, mint 
havonkénti előzetes részletekben fizetendő évi járadék íté- 
lendő meg. 

5- §. A kötelezett vaspálya -vállalat az évi járadéknak 
bíróság által megállapítása után is jogosítva van annak 
megszüntetését vagy alább szállítását kérni, ha azon körül- 
mények, melyek a megállapítás indokául szolgáltak, lénye- 
gesen megváltoztak. 

Hasonlóul jogosítva van a sérült is az évi járadék fel- 
emelését, vagy ha az megszün tettetett volna, annak újabb 
megítélését kérni, ha azon körülmények lényegesen meg- 
változnak, melyek annak megállapításánál, lejebb szállí- 
tásánál vagy megszű atetésénél irányadók vcltak. 

6. §. A vaspálya-vállalat visszkereseti joga a vasúti bal- 
esetért felelős közegei ellen ezen törvény által nem érintetik. 

7. §. A jelen törvény értelmében támasztandó kártérí- 
tési perek azon e. f. kir. törvényszék előtt indítandók, 
amelynek területén a kereset alapjául szolgáló baleset tör- 
tént. Az eljárásnál az 1868 ; 54. t.-cz. 144 — 151. §§-ai köve- 
tendők. 

8. §. Több kárvallottnak kártérítési követelései, melyek 
a vaspálya üzemében történt ugyanazon eseményből szár- 
mazó sérülések, és illetőleg halálesetek folytán támasztat- 
nak, egy keresettel is érvényesíthetők. 

ir 

9. §. A kártérítési követelések sérüléseknél a baleset 
bekövetkeztétől, halál esetében pedig a halálozás időpont- 
jától számítandó 3 év alatt évülnek el. 

10. §. A bűntett vagy vétkes gondatlanság megbünte- 
tésére vonatkozó büntető törvények és szabályok a jelen 
törvény által nem érintetnek. 

11. §. A jelen törvény 1. §-ában nem érintett károk 
megtérítésére nézve továbbra is a fennálló törvények, sza- 
bályok és gyakoriat követendő. 

12. §. A jelen törvény kihirdetése után azonnal hatályba 
lép és annak végrehajtatásával az igazságügyi és közmunka- 
s közlekedésügyi miniszterek bízatnak meg. 

A törvény közelebbi jelentőségének magyarázatául ide 
fűzöm azokat a fejtegetéseket, amelyeket dr. Eulenberg 
Salamon és dr. Bán Zsigmond, »A magyar vasúti jog« 
című munkájukban közreadtak. 

Nézetük szerint ugyanis a törvény első szakaszát úgy 
kell értelmezni, hogy a vaspálya, habár a közforgalomnak 
még át nem adatott volna is, kártérítéssel tartozik, ha 
i^áláki üzeme által életét veszti vagy testi sérülést szenved. 
Eszerint a vaspálya felelős tekintet nélkül arra, hogy aki 
életét veszti vagy testileg megsérült, a vaspályával szerző- 
déses viszonyban állott- e vagy sem. De azt sem mondhatni, 
hogy ezt a felelősséget egyedül a vaspálya-vállalat vagy 
emberei vétsége állapítaná meg, mivel a törvény erről mit- 
sem mond, hanem a felelősség megállapításánál csak azt 
kívánja, hogy megállapíttassék, hogy az emberhalál vagy 
testi sértés a vaspálya üzemének egyenes okozata legyen. 
A felelősség eme módját tehát a czélszerűség szempontjából 
a vaspályaüzem különös veszélyessége miatt közérdekből 
állapítja meg a törvény. 

Minthogy a törvény egyszerűen vaspályákról szól, 
azért intézkedései nemcsak a gőzmozdonyú, hanem a villa- 
nyos vagy lóerejű vasútakra is kiterjednek, mert ha intéz- 

kedéseít csak a gőzmózdonyúakra kívánta volna szorítani, 
ezt épen úgy, mint az osztrák törvényben, itt is ro^ lehe- 
tett volna tenni. A vaspálya felelőssége azonban nem fel- 
tétlen és ha a vállalat bebizonyítja, hogy a halált vagy testi 
sértést elháríthatatlan esemény (vis major), vagy egy har- 
madik személynek elháríthatatlan cselekménye, melyet a 
vaspálya- társaság megakadályozni képes nem volt, vagy a 
megholtnak, illetőleg a sérültnek saját hibája okozta, úgy 
kártérítéssel nem tartozik. Nagyon fontos ezen intézkedés- 
nél, hogy a bizonyítási teher a vaspálya- vállalatra hárul és 
hogy sem ezen, sem a felelősség terjedelmén és tartamán 
előzetes szerződés, kikötés vagy szolgálati szabályok által 
a vaspályák saját előnyükre változást nem tehetnek. A vas- 
pályák üzemének bonyolultsága és terjedelme miatt ugyanis 
ezelőtt a halált szenvedett jogutódainak vagy a sérültnek 
majdnem lehetetlenné vált a vasút felelősségét megállapító 
tényt beigazolni és így a vasúti üzletrendtartás 19- ik §-ának 
intézkedése, amely szerint »a vaspálya -vállalat a saját vagy 
hivatalnokai és szolgái hibája által személyeken és tárgya- 
kon történt sérülésekért kezeskedik« csak írott malaszt 
volt; mert amint láttuk, ezen szakasz szerint be kellett 
igazolni, hogy a személyen történt sérülés az üzleti vállalat, 
vagy hivatalnokai, vagy szolgáinak hibája folytán történt. 
Az előadottakhoz a következőket kívánom még hozzá- 
adni. Az idézett töivény a i^aspálya üzeménél történt bal- 
esetekről szól. A vaspálya üzeme alatt, amelyen belül tehát 
a vaspálya kártérítési felelőssége — az idézett törvény 
értelmében — megállapítható, a bíróságok olyan tevékeny- 
séget és ténykedést (funkciót) értenek, amelyek sajátlagos 
természetűek, tehát különös veszélylyel járnak. Tehát a 
vaspálya üzem£ alatt a vasúti szállítási eszközök működését 
kell érteni, vagyis az 1874. évi XVIII. t-czikk által felállí- 
tott különleges szabályok csakis olyan halálesetek vagy 
testi sértések következtében származott károk eseteire 

alkalmazhatók, amelyek a szállítási eszközöknek a vas- 
pályán, vagyis a sineken való működése, tehát mozgása által 
okoztatnak. Amiből következik, hogy valamely vaspálya- 
vállalat valakinek haláláért vagy testi sértéseért csak abban 
az esetben tartozik az idézett törvényczikken alapuló foko- 
zottabb kártérítési felelősséggel, hogy ha a halált vagy testi 
sértést okozott szállító eszközök mozgását a vasút szolgála- 
tában álló alkalmazottak idézték elő. (Lásd dr. Békéssy 
Ferencz közleményét a Vasúti és Hajózási Hetilap 1904 évi 
évfolyamában.) 

A kártérítés összege sérülés esetében a gyógyítási költ- 
ségek és a keresetképtelenségból vagy kereset-csökkenéséből 
származó vagyoni hátrányra, halál esetében pedig a teme- 
tési költségekre és a hátramaradottak tartási és neveltetési 
költségeire terjed ki és azt a biró belátása szerint állapítja 
meg, rendszerint, mint havonkint előzetes részletekben fize- 
tendő évi járadékot. A kötelezett vasút az évi járadék bíró- 
sági megállapítása után jogosítva van annak megszüntetését 
vagy leszállítását kérni, hogy ha azok a körülmények, 
amelyek a megállapítás indokául szolgáltak, lényegesen meg- 
változtak. 

Hasonlóan jogosítva van a sérült is évi járadék fel- 
emelését vagy ha az megszüntettetett volna, annak újabb 
megítélését kérni, ha azon körülmények lényegesen meg- 
változtak, melyek annak megállapításánál, lejebbszállítá- 
sánál vagy megszüntetésénél irányadók voltak. A vasút 
elleni kártérítési követelések sérüléseknél a baleset bekövet- 
keztétől, halál esetében pedig a halálozás időpontjától szá- 
mítandó három év alatt évülnek el. 

Az 1874. évi XVIII. t.-cz. intézkedései alapján a Curia 
a felelősséget újabban nem állapította meg lóvasútakkal 
szemben, a villamos üzemű városi vasutak ellenében azon- 
ban igen. A három éves elévülési időt a joggyakorlat szi- 
gorúan magyarázza, így a segélyezés iránt benyújtott kér- 

vénynek nem tulajdonít az elévülést megakasztó hatályt 
és nem fogadta el a vasúti alkalmazott azon érvelését sem, 
hogy a vasút, mint munkaadó, három éven túl is felelős le- 
gyen. Az 1874. évi XVIII. t.-czikk kizárólag a halál vagy 
testi sértés esetén való felelősségről rendelkezik. Egyéb 
dolgokban történt károkra vonatkozólog a fennálló törvé- 
nyek, szabályok és gyakorlatra utal. Eszerint tehát kár- 
térítés csakis a vállalat vagy alkalmazottainak vétkessége 
esetén volna megítélhető. 

Az ipari veszély viselésének elve alapján azonban az 
újabb joggyakorlat megállapítja a munkaadó felelősségét, 
alkalmazottjának megsérülése esetén vétkesség hiányában 
is, így tehát a vasút felelőssége is mindinkább ki lesz ter- 
jesztve, mert sok esetben nemcsak személyekben történt 
károkért, hanem dolog- sérülésekért is a vasút tétetett fele- 
lőssé ; mint például : a vasút mentén fekvő községekben 
keletkezett tűzvész következményeiért, habár a mozdony- 
ból kiszállt szikrák, a kisajátítási tervben előírt tűztávlaton 
kivül eső épületet gyújtottak fel. 

A vasút a felelősség alul amint az előzőkben már mondva 
volt, csak a vis major, vagy a sérült vétkessége esetén 
mentesül. A bíróságok régebben a sérültekre káros érte 
lemben magyarázták ezt a felelősségmentö körülményt, 
amennyiben vétkesnek nyilvánították azt is, aki a rend- 
kívüli óvatosság és előrelátás követelményeit elmulasztotta. 
Ujabban azonban a Curia egyik ítéletében határozottan ki- 
emelte, hogy a vasutak akkor is felelnek, ha a személy biz- 
tosság megóvására előírt szabályokat betartották. (Lásd 
Magyar vasúti jog vázlata, dr. Baumgarten Nándortól.) 

Ami a vasúti balesetek elleni biztosítást illeti, ismert 
dolog, hogy a biztosítási ügyleteknek ezt a részét a bizto- 
sító intézetek az élet- és más baleseti biztosítások mellett, 
illetőleg azok keretében kezelik. 

Megkisérlették a biztosításnak ezt az ágát a vasúti 

állomásokon felállított automatákon egyszeri utazásra 
szóló biztosításképen bevezetni, azonban az utazók, akik 
különben is ezer más dologgal vannak elutazásuk előtt el- 
foglalva, ezeket a legritkább esetben veszik igénybe, ebből 
az okból megfontolandó lenne a biztosítótársaságok részéről, 
nem lehetne-e a biztosításnak ezt a módját olyképen alkal- 
masan bevezetni, hogy a baleset elleni biztosítással foglal- 
kozó intézet megegyezésre jutna a vasutakkal a tekintet- 
ben, hogy a vasúti utazási kéregjegyek részben a bizto- 
sító intézet kötvényét is képeznék és egy utazásra szóló 
biztosító okmányul is szolgálnának, tehát a jegy rendes ára 
mellett a biztosítási összeget is magukban foglalnák és a 
vasúti pénztárnokok által az ilyen egyesített menetjegy és 
biztosítási kötelezvény ára aztán egy összegben szedet- 
nék be. 

Vagyis minden áUomáson és minden viszonylatban 
kétféle jegy lenne a pénztárnál, egyik része, amely a bizto- 
sító intézet száraz vagy nedves, de feltűnő bélyegzőjével is 
el lenne látva és a rendes jegy ára melett a biztosítási össze- 
get is feltüntetné a másik rész pedig közönséges, vagyis 
biztosítás nélküli, mostan használt menetjegy volna. — 
Az ilyen egy utazásra szóló egyesített, egy utazásra érvé- 
nyes baleset-biztosító kötvény és menetjegy mikénti hasz- 
nálata rövid utasítással volna megmagyarázható és azok 
bizonyára nagyobb keresletnek örvendenének, mint az az 
automaták útján megkísértett módon történt. 

A vasúti elszámolás pedig nagyobb nehézségeket nem 
okozna, ezzel szemben az utazó közönség azon részének, 
amelyik a vasúti utazást még félig-meddig mindig veszélyes 
vállalkozásnak tartja, megnyugvására szolgálhatna, hogy 
utazása közben netán történő balesetnél, az ilyen baleset- 
biztosítással, legalább az orvosi költsége és a balesettel járó 
más egyéb anyagi kára részben megtérül akkor is, ha saját 
hibája folytán sérül meg útközben. 

Crtekezésemnek ezzel a végére értem, amelynek szűk 
keretében sok olyan dolgot nem tárgyalhattam, amely azt 
megérdemelné. 

Befejezésül ismételni akarom azt, amit értekezésemnek 
bekezdésénél mondottam, hogy a legtöbb vasúti balesetnél 
nemzeti vagyon pusztul el és igen gyakran emberélet is 
áldozatul esik; miért is polgári és emberbaráti kötelessé- 
günk, hogy a vasúti balesetek származásának megakadá- 
lyozására, tőlünk telhetőleg és legjobb igyekezetünkkel min- 
den czélra vezető eszközt felhasználjunk. 

Szolgáljanak az itt mondottak buzdító és hívó szózatul 
a gyakorlati téren működő vasúti szakemberekbe? arra 
nézve, hogy ismereteiket e téren embertársaik javára és 
intézetük érdekében értékesítsék. Mert ha ilyen mimkál- 
kodásimk által csak egy egészséges eszme magvát sikerülne 
is elvetni, vagy ha csak egy embertársunk életét sikerülne 
is megmenteni : már akkor is bőven meg lesz jutalmazva 
ezen munkára fordított fáradságunk. 

Én is ezen czéllal és ilyen jutalom reményében indítom 
útnak e sorokat. 

